Degree ah kiyevumah takai 1000 ah vure gina form hushaalhaifi - Higher education Degree ah kiyevumah takai 1000 ah vure gina form hushaalhaifi - Higher education\nޑިގްރީއަށް ކިޔެވުމަށްޓަކައި 1000 އަށްވުރެ ގިނަ ފޯމް ހުށައަޅައިފި - ހަޔަރ އެޑިއުކޭޝަން\n14 ފެބްރުއަރީ، 2019: ފުރަތަމަ ޑިގްރީއަށް ހިލޭ ކިޔެވޭނެ އުސޫލު އިފްތިތާހު ކުރުމަށް ބޭއްވި ރަސްމިއްޔާތުގެ ތެރެއިން- ފޮޓޯ: ޕީއެސްއެމް ނިއުސް\nރާއްޖޭގައި ހިލޭ ފުރަތަމަ ޑިގްރީއަށް ކިޔެވުމުގެ ފުރުޞަތު ސަރުކާރުން ހުޅުވާލެއްވުމާއެކު، ޑިގްރީއަށް ކިޔެވުމަށްޓަކައި ހާހަކަށްވުރެ ގިނަމީހުން މިހާތަނަށް ފޯމު ހުށައަޅާފައިވާކަމަށް ހަޔަރ އެޑިއުކޭޝަން މިނސްޓްރީން ވިދާޅުވެއްޖެއެވެ.\nހަޔަރ އެޑިއުކޭޝަން މިނިސްޓްރީން ވިދާޅުވީ ހިލޭ ޑިގްރީއަށް ކިޔެވުމަށް ފުރުޞަތު ހުޅުވާލުމުން ޢާއްމުންގެ ބޮޑު ތަރުޙީބެއް ލިބެމުންދާކަމަށެވެ. ރާއްޖޭގައި ހިލޭ ފުރަތަމަ ޑިގްރީއަށް ކިޔަވައިދޭން ނިންމައި އެކަމަށް ކުރިމަތިލުމުގެ ފުރުޞަތު ސަރުކާރުން ހުޅުވާލާފައިވަނީ މިދިޔަ ފެބްރުއަރީ މަހުގެ 14ވަނަ ދުވަހުއެވެ. މިއާއެކު ހިލޭ ޑިގްރިއަށް ކިޔެވުމަށްޓަކައި ޢާއްމުންގެ ބޮޑު ތަރުޙީބެއް ލިބެމުންދާކަމަށް ހަޔަރ އެޑިއުކޭޝަން މިނިސްޓްރީއާއި ކޮލެޖުތަކުން ވެސް ފާހަގަކުރެއެވެ.\nމި ގޮތުން ހަޔަރ އެޑިއުކޭޝަން މިނިސްޓްރީން ވިދާޅުވީ މިހާތަނަށް ހިލޭ ޑިގްރީއަށް ކިޔެވުމަށް އެދި 1000އަށް ވުރެ ގިނަ މީހުން ފޯމް ހުށައަޅާފައިވާކަމަށެވެ. އަދި ފޯމް ހުށައަޅާފައިވާ ދަރިވަރުންގެތެރެއިން ޝަރުތު ހަމަވާ އަދި މިޕްރޮގްރާމަށް ހޮވޭ ދަރިވަރުންނަށް އެކަން އަންގަމުންދާނެކަމަށެވެ.\nމިހާރު އޮންނަގޮތުން ހިލޭ ޑިގްރީއަށް ކިޔެވުމަށް އެދި ފޯމުހުށަހެޅޭނީ ހަޔަރ އެޑިއުކޭޝަނަށް ގޮސްގެންނެވެ. އަދި އެކަމަށް ވަކި ސުންގަޑިއެއް މިހާތަނަށް މިނިސްޓްރީން އިޢުލާނު ކޮށްފައެއް ނުވެއެވެ.\nޑިގްރީ ޕްރޮގްރާމަށް ޢާއްމުންގެ ބޮޑުތަރުޙީބެއް ލިބެމުންދާއިރު މިކާމާ ގުޅިގެން ޕީއެސްއެމް ނިއުސްއަށް މަޢުލޫމާތު ދެއްވަމުން ޤައުމީ ޔުނިވަރސިޓީގެ ޤައުމީ ޔުނިވަރސިޓީގެ ވައިސް ޗާންސެލަރ ޑރ.ފަވާޒް ޝަރީފް ވިދާޅުވީ މިހާރު އެޔުނިވަރސިޓީގައި ފުރަތަމަ ޑިގްރީއަށް ކިޔަވާ ދަރިވަރުންނަށް ސަރުކާރުގެ ހިލޭ ޑިގްރީ ޕްރޮގްރާމްގެ މަޢުލޫމާތު ޙިއްސާކުރަމުންދާކަށެވެ.\nމިގޮތުން އެ ޔުނިވަރސިޓީގައި ފުރަތަމަ ޑިގްރީއަށް 3000އަށްވުރެ ގިނަ ދަރިވަރުން ކިޔަވަމުން އަންނައިރު މިޕްރޮގްރާމްގައި ބައިވެރިވުމަށް އެދި މިހުރިހައި ދަރިވަރުންވެސް ޝައުގުވެރިކަން ފާޅުކުރާކަމަށެވެ.\nފަވާޒު ވިދާޅުވީ އެޔުނިވަރސިޓީގައި ކުރިއަށްގެންދާ ކޯސްތަކުގެ ތެރެއިން އެޑިއުކޭޝަން، ނަރސިން ބިޒްނަސް އެންޑް ފައިނޭންސްގެ ދާއިރާއިން ފުރަތަމަ ޑިގްރީއަށް ކިޔެވުމަށް ދަރިވަރުން ޝައުޤުވެރިކަން ފާޅުކޮށްފައިވާކަމަށެވެ.\n"އަޅުގަނޑުމެންގެ ވަރަށް ގިނަ ދަރިވަރުންނަކީ އަތޮޅުތެރޭގައި ކިޔަވަމުންދާ، އަތޮޅު ތެރޭގައި ތިބެފަ މާލެއައަށް ދަތުރުކޮށްގެން ކިޔަވަމުންދާ ދަރިވަރުން. އެކުދިންނަށްވެސް މިހާރު މިދަނީ ޑިގްރީ ޕްރޮގްރާމްގެ މަޢުލޫމާތުތައް ދެމުން." ފަވާޒު ވިދާޅުވިއެވެ.\nސަރުކާރުގެ ހިލޭ ޑިގްރީ ޕްރޮގްރާމް ކުރިއަށް ގެންދިޔުމަށްޓަކައި ސަރުކާރުގެ ދެޔުނިވަރސިޓީގެ އިތުރުން އަމިއްލަ ތިން ކޮލެޖަކުން ހަޔަރ އެޑިއުކޭޝަން މިނިސްޓްރީއާއެކު ވަނީ އެއްބަސްވުމެއްގައި ސޮއިކޮށްފައެވެ. އެއީ ކްލިކް ކޮލެޖާއި، ސައިރެކްސް ކޮލެޖާއި ވިލާ ކޮލެޖެވެ.


ހުއްދަ ނުނަގާ ރަށްރަށުން މާލެ ދެވޭ ގޮތަށް ހަމަޖައްސައިފި\nމިއަދުން ފެށިގެން އެހެން ރަށްރަށުން މާލެ ދިއުމަށް ބޭނުންވާ ފަރާތްތަކަށް އިތުރު ހުއްދަތަކެއް ނުހޯދާ މާލެ ދެވޭނެކަމަށް ނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން ބުނެފި އެވެ.\nއެންއީއޯސީން ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ އެހެން ރަށްތަކުން މާލެ އަށް ދަތުރުކުރަން ހުއްދައެއް ނަގަން ނުޖެހޭ ގޮތަށް އޮތްނަމަވެސް މާލެ އިން އެހެން ރަށްތަަކަށް ދަތުރުކުރަން އަދިވެސް ހުއްދަ ހޯދަން ޖެހޭނެ ކަމަށެވެ. އެގޮތުން، ހޯދަން ޖެހޭ ހުއްދަ އަށް އެދޭނީ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ގާއިމްކޮށްފައިވާ "ހާލުބެލުން ޕޯޓަލް" މެދުވެރިކޮށެވެ.\nމަބްރޫކް ވިދާޅުވީ މާލެ އިން ރަށްރަށަށް ދާން ހުއްދަ ހޯދައިގެން ދަތުރުކުރާ މީހުން، ޕޯޓަލް މެދުވެރިކޮށް ލިބޭ ހުއްދަ ޕްރިންޓްކޮށްގެން ގެންގޮސް، އެއާޕޯޓް ނުވަތަ ފެރީ ހިދުމަތްދޭ ފަރާތްތަކަށް ދައްކަން ވެސް ޖެހޭނެ ކަަމަށެވެ.\nމާލެއިން ފުރައިގެން އެހެން ރަށްތަކަށްދާ މީހުން 14 ދުވަހު ގޭގައި ކަރަންްޓީންވާން ޖެހޭނެ ކަމަށް މީގެ ކުރިން އެޗްޕީއޭ އިން ވަނީ ނިންމާފައެވެ.\nކޮވިޑް ފެތުރުން ކޮންޓްރޯލް ކުރުމުގެ ގޮތުން ސަރުކާރުގެ އޮފީސްތަކާއި ސްކޫލުތައް ބަންދުކޮށްފަ އޮތުމަށްފަހު ރައްކާތެރިކަމުގެ ފިޔަވަޅުތަކާއި އެކު މިއަދުން ފެށިގެން ވަނީ ކޮވިޑް ނެތް ރަށްތަކުގައި ސްކޫލުތަކުގެ ކިޔެވުން ފެށިފަ އެވެ.\nއަރުޝީފަށް ނެގީ 01/07/2020 10:00\nއެންމެފަހުން އަޕްޑޭޓްކުރީ 01/07/2020 10:00\nއާދަމް ނަވާޒް7މިނެޓު ކުރިން\nމުޙައްމަދު އަޒްހީމް 42 މިނެޓު ކުރިން\nމޫސާ ވަހީދު 57 މިނެޓު ކުރިން


BML ge ATM Kelaa aai Baarashah\nބީއެމްއެލް އިން މިއަދު ކެލާގައި ބެހެއްޓި އޭޓީއެމް -- ފޮޓޯ: ބީއެމްއެލް\nބީއެމްއެލް އިން ހއ. އަތޮޅުގެ ކެލައާއި ބާރަށުގައި ސެލްފް ސަވިސް ބޭންކިން ސެންޓަރު ގާއިމްކޮށްފި އެވެ.\nބޭންކް އޮފް މޯލްޑިވްސް ގެ ހިދުމަތްތައް ރާއްޖޭގެ ހުރިހާ ސަރަހައްދަކަށް ފުޅާކުރުމަށް ކުރަމުންދާ މަސައްކަތުގެ ތެރެއިން ކެލައާއި ބާރަށުގައި ސެލްފް ސާވިސް ބޭންކިން ސެންޓަރު ގާއިމްކޮށް ރަސްމީކޮށް ހުޅުވީ މިއަދު އެވެ.\nމި ހިދުމަތް މެދުވެރިކޮށް އަމިއްލަ ފަރާތްތަކާއި ވިޔަފާރިތަކަށް 24 ގަޑިއިރު ފައިސާ ޖަމާ ކުރުމާއި، ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބޭނެ ކަމަށް ބޭންކުން ބުނެ އެވެ. އަދި މިއަދު ހުޅުވި ސެންޓަރާއެކު ބީއެމްއެލް އިން ހއ. ގައި އޭޓީއެމްގެ ހިދުމަތް ދޭ ރަށްތަކުގެ އަދަދު ފަހަކަށް އެރީ އެވެ.\nމި ހިދުމަތާ ގުޅޭ ގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔަ ވިދާޅުވީ ރާއްޖެ އަށް އަމާޒުކޮށް ބޭންކިން ހިދުމަތް ފުޅާކުރުމަށް ކުރިއަށްގެންދާ އިންވެސްޓްމަންޓް ޕްރޮގްރާމްގެ ދަށުން މުހިންމު ފިޔަވަޅެއް އެޅުނު ދުވަހެއް ކަމަށެވެ. އަދި، ފަތުރުވެރިންނާއި ދިވެހިންގެ މެދުގައިވެސް މަގްބޫލްކަން ލިބެމުން އަންނަ ހއ. އަތޮޅަށް އަންނަ ފަރާތްތަކާއި މި ދެރަށުގެ ރައްޔިތުންނަށް މި އޭޓީއެމް ސެންޓަރުތައް މެދުވެރިކޮށް ބޭންކިންގެ ހިދުމަތް ހޯދަން ފަސޭހަވާނެ ކަމަށެވެ.\n"މިއާއެކު ފައިސާގެ މުއާމަލާތްކުރުމަށް އެންމެ ކައިރި ބްރާންޗަށް ކުރާ ދަތުރުތަކަށް ނިމުމެއް އައިސް، ބޭނުން ކޮންމެ ވަގުތަކު ފަސޭހަކަމާއެކު ބޭންކިންގ ހިދުމަތް ހޯދުމުގެ ފުރުސަތު ފަހިވެގެންދާނެ" ބީއެމްއެލްގެ ސީއީއޯ ވިދާޅުވި އެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 37 ބްރާންޗް، 49 ސެލްފްސާވިސް ބޭންކިން ސެންޓަރު އަދި 113 އޭޓީއެމް، ގެ ހިދުމަތްތައް ބޭންކް އޮފް މޯލްޑިވްސް އިން މިހާރު ދެ އެވެ.\nބޭންކް އޮފް މޯލްޑިވްސް ބާރަށް ހއ. ކެލާ


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 ނޮވެމްބަރ 2019 ވާ ބުދަ ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ނުވަތަ ކ. ގުރައިދޫގައި ހުންނަ ޚާއްސަ އެހީއަށް ބޭނުންވާ މީހުންގެ މަރުކަޒަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n30 ރަބީޢުލްއައްވަލް 1441ހ\n18 ނޮވެމްބަރ 2019މ\nސުންގަޑި: 27 ނޮވެންބަރު 2019 1330


Dhivehinge hivvaraa eku AFC Dream Team selection gai Ashfag ah bodu kuri erumeh! - vNews.mv\nއޭއެފްސީ ބްރެކެޓް ޗެލެންޖް އަޝްފާގް އަށް ކާމިޔާބު ކޮށްދިނުމަށްޓަކައި މީސްމީޑިއާގައި މިހާރު ވަނީ ކެމްޕޭނެއް ފަށާފަ- ފޮޓޯ:- އެޑިޝަން އެމްވީ\nދިވެހިންގެ ހިތްވަރާއެކު އޭއެފްސީ ޑްރީމް ޓީމް ސެލެކްޝަނުގައި އަޝްފާގަށް ބޮޑު ކުރިއެރުމެއް!\nއައްފާން މުހައްމަދު 29 March 2021, 14:25\nއޭއެފްސީ ކަޕުގެ ޑްރީމް ޓީމެއް ހޮވުމުގެ ގޮތުން މުބާރާތުގެ އެންމެ މޮޅު ފޯވާޑުން ހޮވުމަށް ކުރިއަށްދާ އޮންލައިން ވޯޓިންގް ޕޯލްގައި، ރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ، އަލީ އަޝްފާގް (ދަގަނޑޭ) ބޮޑު ކުރިއެރުމެއް ހޯދައިފިއެވެ.\nއެގޮތުން އޭއެފްސީ ކަޕުގައި ކުޅެފައިވާ 13 ފޯވަޑުން ޝޯޓްލިސްޓުކޮށް އޭއެފްސީން ވޯޓުލުމުގެ ފުރުސަތު ހުޅުވާލާފައިވާއިރު ދަގަނޑޭގެ އިތުރުން މި ލިސްޓުގައި ދެން ހިމެނެނީ އަވައްޓެރި އިންޑިއާގެ އެންމެ މޮޅު ފޯވާޑް ސުނިލް ޗެތުރީ އާއި، އިރާގުގެ ހަންމާދީ އަހްމަދް، ފިލިޕީންސްގެ ސެރެސް-ނެގްރޮސް އަށް ކުޅެފައިވާ ސްޕެއިން ފޯވާޑް ބިއެންވެނިޑޯ މެރިންޔޯންގެ އިތުރުން ސިންގަޕޫރުގެ އެލެކްސަންޑަރ ޑިއުރިކާއި ލުބުނާނުގެ މުހައްމަދު ގަދަރް، ޖޯޑަންގެ މަހްމޫދު އާއި އިރާގުގެ އަމްޖަދް ރާދީ އަދި ބްރެޒިލް އަށް ނިސްބަތްވާ ފޯވާޑް ރީކޯ، ޓިއުނީޝިއާގެ އިއްސާމް ޖެމާ، ޖޯޑަންގެ އަބްދުލްހާދީ އަލް މަހަރްމޭ އަދި ސީރިއާގެ ރާޖާ ރަފޭ އާއި ތަޖިކިސްތާނުގެ މަނުޗެހްރް އެވެ.\nޝޯޓް ލިސްޓް ކުރެވިފައިވާ 13 ފޯވާޑުން\nއޭއެފްސީން ހޮނިހިރު ދުވަހު ވޯޓިންގ ޕޯލް ހުޅުވާލިއިރު، އާދިއްތަ ދުވަހުގެ ހަވީރު 16:00 އާއި ހަމައަށް ދަގަނޑޭއަށް ލިބިފައިވަނީ ވޯޓުލާފައިވާ މީހުންގެ 15.12 އިންސައްތަ ވޯޓެވެ.\nއާދިއްތަ ދުވަހުގެ ހަވީރު 16:00 އާއި ހަމައަށް ނަތީޖާ\nއެހެންނަމަވެސް އާދިއްތަ ދުވަހުގެ ރެއިން ފެށިގެން ދިވެހިން މީސްމީޑިއާގެ އެކި ޕްލެޓްފޯމް ތަކުގައި ކުރިއަށް ގެންދިޔަ އޮންލައިން ކެމްޕޭންތަކާއި އެކު ހޯމަ ދުވަހުގެ 14:15 އާއި ހަމައަށް އައިއިރު އަޝްފާގް އަށް ލިބިފައިވާ ވޯޓުގެ އަދަދު ވަނީ 46.3 އިންސައްތައަށް ކުރިއަށް ޖެހިލާފައެވެ.\nހޯމަ ދުވަހުގެ މެންދުރު 14:15 އާއި ހަމައަށް ނަތީޖާ\nޑްރީމް ޓީމުގެ އެންމެ މޮޅު ފޯވަޑުންގެ ނޮމިނޭޝަންގައި ދަގަނޑޭ ވާދަކުރާއިރު އޭނާ ވަނީ އޭއެފްސީން ހުޅުވާލި އެންމެ ރީތި ގޯލު ހޮވުމަށް ބޭއްވި ބްރެކެޓް ޗެލެންޖް ކާމިޔާބުކޮށްފައެވެ. އެ ލަނޑަކީ އޭއެފްސީ ކަޕުގައި 2013 ވަނަ އަހަރު ނިއު ރޭޑިއަންޓުން އިންޑޮނޭޝިއާގެ ޕާސިބޯގެ މައްޗަށް 0-7 ގެ ނަތީޖާއަކުން ކުރިހޯދި މެޗުގައި ދަގަނޑޭ ޖަހައިދިން ހިތްގައިމު ސޯލޯ ލަނޑެވެ.\nއޭއެފްސީ ކަޕަކީ ދަގަނޑޭގެ ކެރިއަރުގައި ބޮޑުބައެއް ހިއްސާކޮށްފައިވާ މުބާރާތެކެވެ. އުމުރުން 18 އަހަރުގައި އޭއެފްސީ ކަޕުގައި ކުޅެން ފެށި ދަގަނޑޭ ވަނީ ކޮންމެ މުބާރާތެއްގައި ވެސް ބޮޑު ތަފާތެއް ދައްކާ ރީތި ލަނޑުތަކެއް ކާމިޔާބުކޮށްފައެވެ.\nއޭއެފްސީ ކަޕުގެ މޮޅު ފޯވާޑުންގެ ތެރޭގައި ދަގަނޑޭ ހިމެނުނުއިރު، މީގެ ކުރިން އޭއެފްސީން އެކުލަވާލީ މުބާރާތުގެ އެންމެ މޮޅު ޑިފެންޑަރުންގެ ތެރޭގައި ރާއްޖޭގެ ޤައުމީ ފުޓްބޯޅަ ޓީމުގެ ކެޕްޓަން އަކުރަމް އަބްދުލް ޣަނީ (އަކޫ) ވެސް ވަނީ ހިމެނިފައެވެ. އެކަމަކު އޮންލައިން ވޯޓު މަދުވުމާއެކު ޑްރީމް ޓީމުގައި އޭނާ ހިމެނިފައެއް ނުވެއެވެ.\nއޭއެފްސީ ވެބްސައިޓް މެދުވެރިކޮށް ކުރިއަށްދާ މި ވޯޓުގައި އަންނަ ހުކުރު ދުވަހުގެ މެންދުރުފަހު 02:00 އާ ހަމައަށް ދަގަނޑޭއަށް ވޯޓު ދެވޭނެއެވެ. އޮންލައިން ވޯޓުން ހޮވާ ޑްރީމް ޓީމު އެކުލަވާލަނީ 3-4-3 ފޯމޭޝަނަށް ކަމަށް އޭއެފްސީން ވަނީ ބުނެފައެވެ. އެހެންކަމުން 13 ފޯވާޑުންގެ ތެރެއިން ހޮވޭނީ އެންމެ ގިނަ ވޯޓު ލިބޭ ތިން ފޯވާޑުންނެވެ.\nއަޝްފާގަސް ވޯޓު ލުމުގެ ފުރުސަތު މި ލިންކް މެދުވެރިކޮށް ލިބިގެންދާނެއެވެ.\nމީގެއިތުރުން މި ޕޯލް އާއި ގުޅުންހުރި އެންމެ ފަހުގެ މައުލޫމާތު ފޯރުކޮށްދިނުމަށް، އޭއެފްސީ ބްރެކެޓް ޗެލެންޖް އަޝްފާގަށް ކާމިޔާބު ކޮށްދިނުމަށްޓަކައި ބޭނުންކުރި ވައިބާ ގްރޫޕް މެދުވެރިކޮށް ލިބިގެންދާނެއެވެ. މި ވައިބާ ކޮމިއުނިޓީ ގްރޫޕަކީ ބްރެކެޓް ޗެލެންޖް އަޝްފާގް ކާބިޔާބުކުރުމުގައި އިސްދައުރެއް އަދާކުރި ގްރޫޕެކެވެ.\nTeam Ashfag Viber community group\nއޭއެފްސީ ކަޕް އަލީ އަޝްފާގު (ދަގަނޑޭ) ކުޅިވަރު


SunOnline: Dhuniyeyge tourism vanee 1990 ge haalathah vettifai: Report\nދުނިޔޭގެ ޓޫރިޒަމް ވަނީ 1990ގެ ހާލަތަށް ވެއްޓިފައި: ރިޕޯޓް\nއައިޝަތު ފަރީޙާ 19 Dec 2020, 13:26\nކޮވިޑް19ގެ ބަލިމަޑުކަމާއެކު ދުނިޔޭގެ ޓޫރިޒަމް ސިނާއަތް، 1990 ގައި އެ ސިާއަތް އޮތް ހާލަތަށް ސޮއްސާލާފައިވާކަމަށް އދގެ ޓޫރިޒަމް އާއި ބެހޭ ޖަމްއިއްޔާ (ޔޫއެންޑަބްލިއުޓީއޯ) އިން ބުނެފި އެވެ.\nއެ ޖަމްއިއްޔާ އިން އާންމުކޮށްފައިވާ މައުލޫމާތަށް ބަލާއިރު ކޮވިޑުގެ ބަލިމަޑުކަމާ ގުޅިގެން ގައުމުތަކުގެ ބޯޑަރުތައް ބަންދުކޮށް، ދަތުރުފަތުރު ހުއްޓުމަކަށް އައުމުގެ ސަބަބުން މިއަހަރުގެ ފުރަތަމަ 10 މަހުގެ ތެރޭގައި ދުނިޔޭގެ އެކި ކަންކޮޅުތަކަށް ދަތުރުކުރި ޓޫރިސްޓުންގެ އަދަދު މިދިޔަ އަހަރާއި އަޅާބަލާއިރު 900 މިލިއަން މަދުވެފައިވާ ކަމަށެވެ. އެއީ 72 ޕަސެންޓުގެ ދަށްވުމެއް ކަމަށް ވެސް ބުނެފައިވެ އެވެ.\nޔޫއެންޑަބްލިއުޓީއޯ އިން ބުނީ ބަލިމަޑުކަމުގެ ސަބަބުން އެންމެ ބޮޑު އަސަރެއް ކުރީ އޭޝިއާ ޕެސިފިކް ގައުމުތަކުގެ ފަތުރުވެރިކަމަށް ކަމަށެވެ. އެވްރެޖުކޮށް އެންމެ ގިނަ ފަތުރުވެރިން އަހަރެއްގެ މައްޗަށް އޭޝިއާ ޕެސިފިކްގެ ގައުމުތަކަސް ދަތުރުކުރާއިރު، މިއަހރު ތެރޭ މި ސަރަހައްދުގެ ޓޫރިޒަމް 82 ޕަސެންޓް ދަށަށް ގޮސްފައިވާ ކަމަށް ބުނެފައިވެއެވެ. އަދި މިޑްލްސް އީސްޓުގެ ޓޫރިޒަމް73 ޕަސެންޓް، އެފްރިކާ ސަރަހައްދާއި ޔޫރަޕުގެ ޓޫރިޒަމް ސިނާއަތް6ޕަސެންޓް އަދި އެމެރިކާ ރީޖަންހެ ޓޫރިޒަމް ސިނާއަތް 68 ޕަސެންޓް ދަށްވެފައިވާކަމަށް ބުނެފައިވެ އެވެ.\nބައެއް ސަރަހައްދުތައް މަޑުމަޑުން ހުޅުވާލަން ފެށުމާއެކު ކޮންމެވެސް ވަރެއްގެ ކުރިއެެރުން އައިސްފައިވާ ކަމަށާއި އެގޮތުން ހޫނު މޫސުމާ ދިމާކޮށް ޔޫރަޕާއި އެމެރިކާ ސަރަހައްދުގައި ދަތުރުފަތުރަށް ދިން ލުއިތަކާއެކު އެ ސަރަހައްދުގެ ފަތުރުވެރިކަން އެ ދުވަސްވަރު ކުޑަކޮށް ކުރިއަށް ޖެހުނު ކަމަށް ޔޫއެންޑަބްލިއުޓީއޯ އިން ބުނެފައި ވެއެވެ.\nކޮވިޑާއެކު އައި ހީނަރުކަމުގެ ސަބަބުން ދުނިޔޭގެ ޓޫރިޒަމް އަށް 935 ބިލިއަން ޑޮލަރުގެ ގެއްލުމަކާ ކުރިމަތިލާން ޖެހިފައިވާކަން ފާހަގަކޮށް އެ ޖަމްއިއްޔާ އިން ބުނީ އެއީ 2008-2009 ގައި ދުނިޔެއަށް ކުރިމަތިވި ފައިނޭންޝިއަލް ކްރައިސިސް އަށްވުރެ 10 ގުނަ ބޮޑު ގެއްލުމެއް ކަމަށެވެ.\nމިހާރު ހުރި މައުލޫމާތުގެ މައްޗަށް ބިނާކޮށް އެ ޖަމްއިއްޔާ އިން ބުނީ މިދިޔަ އަހަރާ އަޅާ ބަލާއިރު މިއަހަރުގެ ނިޔަލަށް އިންޓަނޭޝަނަލް އެރައިވަލްސް އެވްރެޖުކޮށް 70-75 ޕަސެންޓް ދަށަށް ދާނެ ކަމަށެވެ. އެއީ 1990 ގައި ޓޫރިޒަމް ސިނާއަތުގެ އިންޓަނޭޝަނަލް އެރައިވަލްސް ހުރި މިންވަރު ކަމަށް ބުންޏެވެ.\nމީގެ މާނައަކީ އިންޓަނޭޝަނަލް ޓޫރިސްޓް އެރައިވަލްސް ގައި އެއް ބިލިއަން މީހުންގެ ދަށްވުމެއް އަންނާނެ ކަން ކަމަށާއި، ދުނިޔޭގެ ޖީޑީޕީ އަށް ދެ ޓްރިއަލް ޑޮލަރުގެ ގެއްލުމެއް އަދި އިންޓަނޭޝަނަލް ޓޫރިޒަމަށް 11 ޓްރިލިއަން ޑޮލަރުގެ ގެއްލުމެއް ލިބޭނެ ކަމަށް އަންދާޒާ ކުރެވޭ ކަމަށް އެ ޖަމްއިއްޔާ އިން ބުންޏެވެ.\nއެ ޖަމްއިއްޔާ އިން ލަފާކުރާ ގޮތުގައި އަންނަ އހަަރުގެ މެދެއްހަިއ ހިސާބުގައި ދުނިޔޭގެ ޓޫރިޒަމް މަޑުމަޑުން ކޮޅަށް ޖެހެން ފަށާނެ އެވެ. ނަމަވެސް 2019 ނިމުނު އިރު ހުރި ހިސާބަށް ދާން އަދި ދެއަހަރާއި ބައި ނަގާނެ ލަމަށް ލަފާކޮށްފައި ވެއެވެ.


MP Mohamed Nasheed (Kulhudhuffushi Dheku | Mihaaru\nމެމްބަރު މުހައްމަދު ނަޝީދު\nމީޑިއާ އާއި ސިޔާސީ ކަންކަމާ ހުރި ގުޅުމާ ބެހޭ ފޮތެއް\nJanuary 06, 2020 65\nކުޅުދުއްފުށި ސިޓީއަކަށް، ވެރިކަން ކޮން ރަށަކަށް؟\nއާބާދީގައި 10،000 މީހުން ހަމަވެ، ހދ. ކުޅުދުއްފުއްޓަށް ސިޓީއެއްގެ ދަރަޖަ ލިބުމަކީ ހަމައެކަނި އެ ރަށަށް އޮތް އުފަލެއް ނޫނެވެ. ރާއްޖޭގެ ދެ ވަނައަށް އެންމެ އާބާދީ ބޮޑު، ހދ. އަތޮޅުގެ ހުރިހާ ރަށަކަށްމެ ލިބުނު ޝަރަފެކެވެ. އެކަމަކު އަތޮޅުގެ ވެރިރަށަށް ލިބުނު ސިޓީގެ ދަރަޖައާ އެކު އެހެން ސުވާލެއް ވެސް ފެންމަތިވެއްޖެ އެވެ.\nDecember 09, 2018 13\nމަޖިލީހަށް ވާދަކުރުމާމެދު ނަޝީދާއި މޫސަ ގޮތެއް ނުނިންމާ\nއަންނަ އަހަރު އޮންނަ ރައްޔިތުންގެ މަޖިލީހުގެ އިންތިޚާބުގައި ވާދަކުރެއްވުމާ މެދު އަދި ގޮތެއް ނުނިންމަވާ ކަމަށް މަޖިލީހުގެ ނައިބު ރައީސް އަދި ހުޅުހެންވޭރު ދާއިރާގެ ޕީޕީއެމްގެ މެމްބަރު ރީކޯ މޫސާ މަނިކާއި ކުޅުދުއްފުށީ ދެކުނު ދާއިރާގެ ޕީޕީއެމްގެ މެމްބަރު މުހައްމަދު ނަޝީދު މިއަދު ވިދާޅުވެއްޖެ އެވެ.\nDecember 06, 2018 27\nއާ ބިލާ އެކު ގާނޫނީ ދާއިރާއަށް ގާނޫނީ ބެލެނިވެރިކަން\nގާނޫނީ ވަކީލުންގެ ޚިދުމަތަކީ ރާއްޖޭގައި ފަންނީ ދާއިރާތަކުގެ އެންމެ ދިގު ތާރީޚެއް އޮތް އަދިި މިހާރު އެންމެ ފުޅާވެފައިވާ އެއް ދާއިރާ އެވެ. މީގެ ބައި ގަރުނު ކުރިން ފެށިގެން ރާއްޖޭގައި ވަކީލުންގެ ޚިދުމަތް އޮތީ ގާނޫނީ ގޮތުން ހުއްދަކޮށްފަ އެވެ. އަދި ޒަމާނަށް އައި ބޮޑު ބަދަލާ އެކު ވަކީލުންގެ ދައުރު ފުޅާވެ، ރާއްޖޭގައި ވަކީލުންގެ އަދަދު...\nNovember 08, 2018 9\n"ފައިސާ ދައްކަން ކުރި ހުކުމް އިސްތިއުނާފް ކުރާނަން"\nދެ މިލިއަނަށް ވުރެ ގިނަ ރުފިޔާ ދައްކަން ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދުގެ މައްޗަށް ކުރި މިއަދު ހުކުމުގައި ދައްކަން އެންގި...\nNovember 08, 2018 17\nމެމްބަރު ނަޝީދު ދޮޅުލައްކަ ޑޮލަރު ދައްކަން ހުކުމެއް\nމީހަކަށް 150،000 ޑޮލަރު (ދެ މިލިއަނަށް ވުރެ ގިނަ ރުފިޔާ) ދައްކަން ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދުގެ މައްޗަށް ސިވިލް ކޯޓުން މިއަދު...\nހަމައެކަނި ރަންވޭއާއެކު މިއަދު ހުޅުވި ހދ. ކުޅުދުއްފުށީ އެއާޕޯޓްގެ ޓާމިނަލްގެ މަސައްކަތް މިއަހަރު ނިމުމުގެ ކުރިން ނިމޭނެ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nAugust 22, 2018 45\nރައީސްގެ ތަރައްގީ އަށް ރައްޔިތުން ތާއީދު: ނަޝީދު\nރައީސް އަބްދުﷲ ޔާމީން ހިންގަވާ ތަރައްގީގެ މަޝްރޫއުތަކަށް ހދ. ކުޅުދުއްފުށްޓާއި ރާއްޖޭގެ ހުރިހާ ރައްޔިތުން ވެސް ތާއީދު ކުރާ ކަމަށާއި ތަރައްގީގެ ކަންކަން ކުރިއަށް ގެންދިއުމުގެ އާދަ މި ސަރުކާރުގެ ދައުރުގައި އަށަގެންފައިވާ ކަމަށް ކުޅުދުއްފުށީ ދެކުނު ދާއިރާގެ ރައްޔިތުންގެ މަޖިލީހުގެ މެމްބަރު މުހައްމަދު ނަޝީދު މިރޭ ވިދާޅުވެއްޖެ އެވެ.\nނަޝީދާއި މުހައްމަދު ހުސައިން ވޯޓުގައި ބައިވެރިއެއް ނުވި\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅި އެންޓި ޑިފެކްޝަން ބިލް ފާސްކުރުމަށް މިއަދު ނެގި ވޯޓުގައި ޕީޕީއެމްގެ ކުޅުދުއްފުށީ ދެކުނު ދާއިރާގެ މުހައްމަދު ނަޝީދާއި ކަނޑިތީމު ދާއިރާގެ މެމްބަރު މުހައްމަދު ހުސއިން ބައިވެރިވެވަޑައެއް ނުގެންނެވި އެވެ.\nމިއަދުގެ ވޯޓުގައި ނަޝީދު ބައިވެރިވެވަޑައެއް ނުގެންނެވި\nކުއްލި ނުރައްކަލުގެ ހާލަތުގެ ގަރާރާ ގުޅޭ ގޮތުން މިއަދު ހަވީރު ބޭއްވި ރައްޔިތުންގެ މަޖިލީހުގެ ޚާއްސަ ޖަލްސާގައި، ނެގި ވޯޓުގައި ކުޅުދުއްފުށީ ދެކުނު ދާއިރާގެ ޕީޕީއެމްގެ މެމްބަރު މުހައްމަދު ނަޝީދު ބައިވެރިވެވަޑައިނުގެންނެވި އެވެ.\nބޮނބިނަރު އުފައްދާ މެޝިނެއް ނަޝީދު ހަދިޔާކުރައްވައިފި\nބޮނބިނަރު އުފައްދާ މެޝިނެއް ކުޅުދުއްފުށި ދެކުނު ދާއިރާގެ މެމްބަރު މުހައްމަދު ނަޝީދު، އެ ރަށު ކައުންސިލަށް ހަދިޔާކުރައްވައިފި އެވެ.\nDecember 26, 2017 24\nނިމްސްގެ އެއްބަސްވުން އުވާލަދީ: މެންބަރު ނަޝީދު\nހދ. ކުޅުދުއްފުށީ ހޮސްޕިޓަލް ތަރައްގީކޮށް ހިންގަން އިންޑިއާގެ ނިމްސްއާއެކު ވެފައިވާ އެއްބަސްވުން އުވާލަން ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު އެދިވަޑައިގެންފި އެވެ.\n"ހާޒިރުގައި ޝަރީއަތް ކުރުމުގެ ހައްގު ހަންޏެއް ނުކުރޭ"\nޖިނާއީ މައްސަލަތަކުގައި ދައުވާލިބޭ މީހާގެ ހާޒިރުގައި ޝަރީއަތް ކުރުމުގެ ހައްގު ޖިނާއީ އިޖްރާއަތުގެ ގާނޫނުން ހަނިކޮށް ނުވަތަ ހިފަހައްޓާފައިނުވާ ކަމަށް ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ވިދާޅުވެއްޖެ އެވެ.\nAugust 28, 2017 47\nގޮނޑީގެ މައްސަލަ ހައްލު ނުވެ ގޮސްދާނެ: ނަޝީދު\nއިދިކޮޅު ހަތަރު މެމްބަރުންގެ ގޮނޑީގެ މައްސަލާގައި ސުޕްރީމް ކޯޓުން ނިންމި ނިންމުމާ ގުޅިގެން އެ މައްސަލަ ހައްލު ނުވެ، އިތުރަށް ދިގު ދެމިގެން ހިނގައިދާނެ ކަމަށް ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު މިއަދު ވިދާޅުވެއްޖެ އެވެ.\nAugust 13, 2017 39\nބަންދުކުރުމުގެ މިންގަނޑެއް ނެތުމީ ނުރައްކަލެއް: ނަޝީދު\nކުށުގެ ތުހުމަތުގައި މީހުން ބަންދުކުރުމާ ގުޅޭ މިންގަނޑުތަކެއް ނެތި މީހުން ބަންދު ކުރަމުން ދިއުމަކީ ނުރައްކަލެއް ކަމަށް، ގާނޫނީ ވަކީލް އަދި ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު ވިދާޅުވެއްޖެ އެވެ.\nAugust 01, 2017 25\nމެމްބަރުން މަޖިލީހަށް ހާޒިރުކޮށްދޭން ޖެހޭނެ: ނަޝީދު\nކުށުގެ ވެށިން ހައްޔަރުކުރެވޭ ރައްޔިތުންގެ މަޖިލީހުގެ މެމްބަރުން ފިޔަވައި އެހެން ގޮތްގޮތުން ހައްޔަރު ކޮށްފައި ތިބޭ މެމްބަރުން މަޖިލީހަށް ހާޒިރުކޮށް ދޭން ޖެހޭނެ ކަމަށް ޕީޕީއެމަށް ނިސްބަތްވާ ކުޅުދުއްފުށީ ދެކުނު ދާއިރާގެ މެމްބަރު މުހައްމަދު ނަޝީދު މިއަދު ވިދާޅުވެއްޖެ އެވެ.


ނޭކުރެންދޫ، ނޮޅިވަރަމް، ހަނިމާދޫ، ފިނޭ އަދި މަކުނުދޫން ޕޮޒިޓިވް ކޭސްތަކެއް\n26 މެއި 2021\nހދ. އަތޮޅުގެ ބައެއް ރަށްތަކުން އިތުރު ބަޔަކު ކޯވިޑް-19އަށް ޕޮޒިޓިވްވެއްޖެއެވެ.\nމިގޮތުން އެ އަތޮޅު ނޭކުރެންދޫން އަލަށް 8 މީހަކު ވަނީ ޕޮޒިޓިވްވެފައެވެ. ނޭކުރެންދޫ ސިއްހީ މަރުކަޒު ހިންގެވުމާއި ހަވާލުވެ ހުންނެވި އާދަމް ފިޔާޒް "ތިލަދުން"އަށް ވިދާޅުވީ އެއީ މިފަހަރު ފުރަތަަމަ އެރަށުން ޕޮޒިޓިވްވި މީހާއާއި ޑައިރެކްޓް ކޮންޓެކްޓުންގެ ގޮތުގައި ފާހަގަކުރެވުނު9މީހެއްގެ ތެރެއިން ޕޮޒިޓިވްވި 8 މީހުން ކަމަށެވެ. މި 8 މީހުން ޕޮޒިޓިވްވިކަން އެނގުނީ މިއަދު އެވެ.\nއެހެންކަމުން ނޭކުރެންދޫގެ މިހާރުގެ އެކްޓިވް ކޭސްތަކުގެ އަދަދަކީ 13 އެެވެ.\nނޮޅިވަރަމުން ޕޮޒިޓިވްވެފައި ވަނީ އެރަށުގައި ހޯމް ކަރަންޓީނުގައި ތިބި ދެމީހެކެވެ. ނޮޅިވަރަމް ސިއްހީ މަރުކަޒު ހިންގެވުމާއި ހަވާލުވެ ހުންނެވި ޝާފިއު މުޙައްމަދު "ތިލަދުން"އަށް ވިދާޅުވީ، އެރަށުން ޕޮޒިވްވި އެކަކު، އޭނާއާއި މާލެއިން ރޫމް ޝެއާކުރި މީހެއް ޕޮޒިޓިވްވުމުން އޭނާއަކީ ޑައިރެކްޓް ކޮންޓެކްޓެއްކަން ސިއްހީ މަރުކަޒަށް އެންގީ އަމިއްލައަށް ކަމަށެވެ. އޭނާ ޓެސްޓްކުރިއިރު ވަނީ ޕޮޒިޓިވްވެފައެވެ. ދެން އެރަށުން ޕޮޒިޓްވީ ހޯމް ކަރަންޓީނުގައި ހުއްޓާ ބަލީގެ އަލާމާތް ފެނިގެން ޓެސްޓް ކުރި މީހެކެވެ. އެމީހުން ޕޮޒިޓިވްވީކަން އެނގުނީ މިމަހުގެ 24 ވަނަ ދުވަހުއެވެ.\nހަނިމާދޫން ވެސް މިއަދު ވަނީ ހޯމް ކަރަންޓީނުގައި ތިބި އިތުރު ދެމީހަކު ޕޮޒިޓިވްވެފައެވެ. ހަނިމާދޫ ކައުންސިލްގެ ނައިބްރައީސް ފިރާގް މުހައްމަދު "ތިލަދުން"އަށް ވިދާޅުވީ، އެ ރަށުގައި މިވަގުތު އެކްޓިވްކޭސްތައް9އަށް އަރާފަވާ ކަމަށެވެ.\nފިނޭއިން ވެސް ހޯމް ކަރަންޓީނުގައި ތިބި އިތުރު ބައެއް ޕޮޒިޓިވްވެފައެވެ. ފިނޭ ސިއްހީ މަރުކަޒު ހިންގެވުމާއި ހަވާލުވެ ހުންނެވި ސޮފޫރާ އަބުދުއްރަހީމް "ތިލަދުން"އަށް ވިދާޅުވީ، އެރަށުން ޕޮޒިޓިވްވީ ކުރިން ޕޮޒިޓިވްވި ކުއްޖާއާއިއެކު އެއް ގެއެއްގައި ހޯމް ކަރަންޓީނުގައި ތިބި3މީހުން ކަމަށެވެ. އެރަށުގެ މިހާރުގެ އެކްޓިވް ކޭސްތަކުގެ އަދަދަކީ4އެވެ.\nއެ އަތޮޅު މަކުނުދޫގެ ކޯވިޑްގެ ހާލަތާއި ގުޅޭގޮތުން، މަކުނުދޫ ސިއްހީ މަރުކަޒު ހިންގެވުމާއި ހަވާލުވެ ހުންނެވި ހާމިދު އިބްރާޙީމް "ތިލަދުން"އަށް ވިދާޅުވީ، އެރަށުގައި މިވަގުތު އެކްޓިވް ކޭސްގެ ގޮތުގައި 10 މީހަކު ތިބިކަމަށެވެ. މީގެތެރޭގައި މިމަހުގެ 23 ވަނަ ދުވަހު އެރަށުން ޕޮޒިޓިވްވި4މީހުން ހިމެނެއެވެ.\nފާހަގަ: ހދ ނޭކުރެންދޫ, ހދ. މަކުނުދޫ, ހދ. ފިނޭ, ހދ.ހަނިމާދޫ, ހދ.ނޮޅިވަރަމް, ނޭކުރެންދޫ ސިއްހީ މަރުކަޒު, ނޮޅިވަރަމް ސިއްހީ މަރުކަޒު, ކޯވިޑް-19, މަކުނުދޫ ސިއްހީ މަރުކަޒު, ފިނޭ ސިއްހީ މަރުކަޒު\nކޯވިޑް ޖެހިގެން އިތުރު ފަރުވާއަށް މާލެ ފޮނުވި ނޮޅިވަރަމް މީހާ ނިޔާވެއްޖެ\nނޮޅިވަރަމުގައި އޮތް އެންބިއުލާންސް މަރާމާތު ކުރުމުން، ޕިކަޕުގައި ބަލިމީހުން އުފުލުން ނިމުމަކަށް\nމަކުނުދޫ މިސްކިތެއްގެ މައިކުގެ ކޭބަލް ބުރިކޮށްލާ ގެއްލުންދީފި\nހަނިމާދޫ މަގުތައް ހެދުމުގެ 84 އިންސައްތަ މަސައްކަތް ނިމިއްޖެ\nނޮޅިވަރަމުން ކޯވިޑް ބަލިމީހަކު އިތުރު ފަރުވާއަށް މާލެ ފޮނުވާލައިފި


ރިޕޯޓް | Thiladhun - Part 2\nޢަބްދުﷲ ސަޢީދު2hours ago\nތިމާގެ މުހިއްމުކަން ބަލައިނުގަންނަ ތަނެއްގައި ވަގުތު ބޭކާރު ނުކުރޭ!\nމަރަށް ހާޒިރުވެ ބަލި އެނދުގައި އޮތްބައްޕަ، ދަރިފުޅަށް އަތުކުރީ ގަޑިއެއް ދެމުން ބުންޏެވެ. ” ދަރިފުޅާއެވެ! މިއީ ދަރިފުޅުގެ ކާފަ ބައްޕައަށްދިން ވަރަށް ދުވަސް ވީ ގަޑިއެކެވެ. މިގަޑިއަށް މިހާރު ދުއިސައްތަ ...\nއައިމިނަތު ޔުމްނާ ފެބްރުއަރީ 16, 2020 0\nލީކުވި އޯޑިއޯތައް: ހުތުރު ލަދުވެތި ވާހަކަތަކެއް\nރޭ މީސް މީޑިއާ ގުގުމާލީ ފުލުފުލުގައި ލީކުވި އޯޑިއޯތަކުން ތަކަކުންނެވެ. “ލީކްސް” ނަމަކަށް ކިޔާ ޓުވިޓަރު އެކައުންޓަކުން ލީކު ކޮށްލި ތިން އޯޑިއޯގައިވެސް އިވިގެންދާ އެއް އަޑަކީ މިހާރުގެ ޓޫރިޒަމް މިނިސްޓަރު ...\nހުސައިން ހަބީބް ފެބްރުއަރީ 16, 2020 3\nމަނަދޫ – ކޮށިމަގު ފެންވަޅު\nކޮށިމަގަކީ މަނަދޫގެ އެންމެ އިރުމަތީގައި ރަށް ހުރަހަށް އޮންނަ މަގެވެ. އެ މަގު އޮންނަނީ ރަށުގެ އިރުމަތީ އަވަށުގެ ގަމުތެރެއިން އުތުރުން ދެކުނަށް ގޮސް ދެކުނު ފަރާތު މޫދަށް ފޫގޮސްފައެވެ. އެ ...\nޢަބްދުﷲ ސަޢީދު ފެބްރުއަރީ 16, 2020 1\nމަސައްކަތްތެރިންގެ ފަރާތުން ދާއިރާގެ މެންބަރަށް ހުޅުވާލެވިފައިވާ ސިޓީއެއް!\nއިއްޔެ މީސްމީޑިއާއަށް ދޫވެފައިވާ، ރާއްޖޭގެ ފަތުރުވެރިކަމުގެ ދާއިރާގެ މަސައްކަތްތެރިން ތަކެއްގެ ކަންބޮޑުވުން ފާޅުކޮށްފައިވާ ދާއިރާގެ މަޖިލިސް މެންބަރަށް ހުޅުވާލެވިފައިވާ ސިޓީގެ ބައިތައް ހިއްސާކޮށްލާނަމެވެ. އެސިޓީއިން ބުނެދޭ މެސެޖުތައް ދާއިރާގެ މެންބަރާއި ހަމައަށް ...\nހުސައިން ހަބީބް ފެބްރުއަރީ 14, 2020 1\nރަނގަޅު ނަތީޖާ ބޭނުންނަމަ މުވައްޒަފުން ހިތް ހަމަޖައްސައިދީ!\nކޮންމެ ކުންފުންޏެއް، އޮފީހެއް ނުވަތަ އެނޫންވެސް މަސައްކަތުގެ ދާއިރާ ނިސްބަތްވާ ތަނެއްގެ ކުރިއެރުމާއި، ކާމިޔާބު ނުވަތަ ނާކާމިޔާބީގެ އަސްލަކަށްވެފައި އޮންނަނީ އެތަނެއްގެ މުވައްޒަފުންނާއި މެދު އަމަލު ކުރެވޭ ގޮތުން ނުކުންނަ ނަތީޖާއެވެ. ...\nއައިމިނަތު ޔުމްނާ ފެބްރުއަރީ 14, 2020 0\nލޮނުމެދު ކެއުމުން އަލަށް ފެނިފައިވާ ކޮރޯނާވައިރަސްއިން ރައްކާތެރި ވެވިދާނެތަ؟\nލޮނުމެދު ކެއުމުން އަލަށް ފެނިފައިވާ ކޮރޯނާވައިރަސްއިން ރައްކާތެރި ވެވިދާނެކަމަށް ބުނެ މިދުވަސްވަރުދަނީ ތަފާތު ވާހަކަތައް ދެކެވެމުންނެވެ. މީސްމީޑިޔާގެ ޒަރިއްޔާއިން ލޮނުމެދު ކެއުމުން މިވައިރަސްގެ ކިބައިން ސަލާމަތް ވެވިދާނެކަމަށް ބުނެ އެކި ކަހަލަ ...\nޔުމްނާ ޢަލީ ފެބްރުއަރީ 13, 2020 0\nއޭ އިންތިޙާބު ވާނޭ ކައުންސިލްގެ މެންބަރުންނޭވެ!\nތިޔަބެއިކަލުންނީ ރަށުގެ رعيةންގެ ފަރާތުން دولة އަށް ހުށައަޅާން އޮތް އެދުމެއް ހުށައެޅުމަށާއި، ރަށުގެ ކުރިއެރުމާއި ތަރައްޤީ އަށް އަޅާން އޮތް ފިޔަވަޅެއް އެޅުމަށް رعيةން ވަރަށް އިތުބާރުކޮށްފައި انتخاب ކުރާނޭ ...\n. ފެބްރުއަރީ 11, 2020 0\nތިދަލުންމަތީ ރައްޔިތުން، މާލެއަށް ބަރޯސާވާން މަޖުބޫރުވި ގޮތުގެ ކުޑަ މިސާލެއް!\nތިދަލުންމަތީ ރައްޔިތުން މާލެއަށް ބަރޯސާވާން މަޖުބޫރުވި ގޮތުގެ ކުޑަ މިސާލެއް ކުރީގެ އުއްތަމަ ފަނޑިޔާރު އަޙްމަދު ފާއިޒު ހުސައިން ތާރީޙީ ފަތްފުއްތަކުން ދައްކަވައިފިއެވެ. ތިދަލުންމައްޗަށް އުފަން އަޙްމަދު ފާއިޒް ޙުސައިންގެ އަމިއްލަ ފޭސްބުކްގައި މިމިސާލު ...\nހުސައިން ހަބީބް ފެބްރުއަރީ 10, 2020 2\nއަލަށް ފެނިފައިވާ ކޮރޯނާވައިރަސްއިން ރައްކާތެރިވުމަށް ނުވަތަ ފަރުވާކުރުމަށް ޚާއްޞަ ބޭހެއް މިހާތަނަށް އަދި ހޯދިފައެއް ނުވެއެވެ. އެހެން ނަމަވެސް އެ ވައިރަސް ޖެހިފައިވާ މީހުންގެ ކިބައިން ފެންނަ އަލާމަތްތަކަށް އެކަށީގެންވާ ފަރުވާ ...\nހުސައިން ހަބީބް ފެބްރުއަރީ 10, 2020 0\nރޭގެ ބިންހެލުން: އެވަގުތު ކުރެވުނު އިޙްސާސްތައް\nއުތީމު ކައުންސިލްގެ ރައީސް އަބުދު ﷲ ރަޝީދު އެވަގުތު އޮތީ އެނދުގައި އޮށޯވެލައިގެންނެވެ. ހީކުރީ ފަންކާއަށް މައްސަލައެއް ދިމާވީ ކަމަށެވެ. ފަންކާ ހުއްޓިފައި އެނބުރިގަތްހެން ހީވިއެވެ. ހަމަ އެޔާއިއެކު ލޮޅުމެއް އައިކަމުގެ ...\nހުސައިން ހަބީބް ފެބްރުއަރީ 6, 2020 0\nއަބުރާއި އިއްޒަތް… ދިވެހިންނަށް ނެތް ޝަރަފެއް!\nއަޅުގަޑުމެން ކޮންމެ މީހެއްގެ ވެސް އަބުރާއި އިއްޒަތެއް އޮވެއެވެ. އެއީ އަޅުގަޑުމެން ކޮންމެ މީހަކުވެސް ހިތުގެ އެންމެފުންމިނުން އަގުކުރާ އެއްޗެކެވެ. ތިމާގެ އަބުރާ އިއްޒަތަށް އަރައިގެންފިނަމަ، އެމީހެއްގެ ފެންވަރުންނާއި ގާބިލުކަން ހުރި ...\nމުޙައްމަދު ޝިހާބް ފެބްރުއަރީ 5, 2020 1


Israel in anekkaaves Gaza ah bon alhanee | Fainu Online\n18 ޖޫން 2022, ހޮނިހިރު, 23:48\nއިސްރާއީލުގެ އަސްކަރިއްޔާއިން ފަލަސްތީނުގެ ގައްޒާއަށް ވައިގެ މަގުން ވަރުގަދަ ހަމަލާތަކެއް ދޭން ފަށައިފިއެވެ.\nމި ހަމަލާތަކުގައި އެއްވެސް މުސްލިމެއްގެ ފުރާނައަށް ނުރައްކާވިކަން އަދި ސާފުވެފައެއް ނުވެއެވެ. މިއީ، އެ ގައުމުގެ ދެކުނުގައިވާ ރަށެއް ކަމުގައިވާ އަޝްކެލޯނަށް އަމާޒުތަކަށް ރޮކެޓް ހަމަލާއެއް ދިނުމާ ގުޅިގެން، ބަދަލު ހިފުމުގެ ގޮތުން ދެމުންދާ ވައިގެ ހަމަލާތަކެއް ކަމުގައި އިސްރާޢީލުގެ އަސްކަރިއްޔާއިން ބުނެއެވެ.\nއިސްރާއީލުގެ ހަމަލާތައް އަމާޒުކޮށްފައި ވަނީ ހަމާސް ޖަމާއަތުން ބޭނުން ކުރާ އިމާރާތްތަކަށް ކަމަށް ވެސް އެ ގައުމުގެ އަސްކަރިއްޔާއިން ބުންޏެވެ. ނަމަވެސް، އިސްރާއީލަށް ދިން ހަމަލާއަކީ ހަމާސްއިން ދިން ހަމަލާއެއްކަމަށް މިހާތަނަށް އެ ޖަމާއަތުން އެއްބަސްވެފައި ނުވާއިރު މި ހަމަލާގެ ޒިންމާ އެ ޖަމާއަތުން އަދި އުފުލާފައެއް ނުވެއެވެ.\nއިސްރާއީލުގެ އަސްކަރިއްޔާއާއި ގައްޒާގެ މުސްލިމުންނާ ދެމެދު 2021 ވަނަ އަހަރުގެ މޭ މަހު ކުރި 11 ދުވަހުގެ ހަނގުރާމައަށް ފަހު މިފަދަ ހަމަލާތައް ވަނީ ކޮންމެ ވެސް ވަރަކަށް މަދުވެފައެވެ. ނަމަވެސް، އިސްރާއީލުން އަދިވެސް ގެންދަނީ ގައްޒާއަށް ވަދެ އުދުވާން ހިންގަމުންނެވެ. އަދި، ފަލަސްތީނުގެ މުސްލިމުން ގަތުލު ކުރަމުންނެވެ.


Midhiya5Aharuves Adhi Mi3Aharuves Ulhen Jehifai Mivanee Court Ga - Mahloof މިދިޔަ5އަހަރުވެސް އަދި މި3އަހަރުވެސް އުޅެން ޖެހިފައިމިވަނީ ކޯޓުގަ – މަޙްލޫފް – Huvadhoo News Midhiya5Aharuves Adhi Mi3Aharuves Ulhen Jehifai Mivanee Court Ga - Mahloof Huvadhoo News\nމިދިޔަ5އަހަރުވެސް އަދި މި3އަހަރުވެސް އުޅެން ޖެހިފައިމިވަނީ ކޯޓުގަ – މަޙްލޫފް\nމިނިސްޓަރ އޮފް ޔޫތު އަހްމަދު މަޙްލޫފް\nނިމިދިޔަ3އަހަރުވެސް އަދި މި3އަހަރުވެސް އުޅެން ޖެހިފައިވަނީ ކޯޓުތަކުގައި ކަމަށް މިނިސްޓަރ އޮފް ޔޫތު އެންޑް ސްޕޯޓްސް އަހުމަދު މަޙްލޫފް ވިދާޅުވެއްޖެއެވެ.\nމަހްލޫފް މިއަދު ކުރެއްވި ޓުވީޓެއްގައި ވިދާޅުވީ، މިދިޔަ5އަހަރުވެސް އަދި މިސަރުކާރުގެ މި 3ި އަހަރުވެސް އޭނާ އުޅެން ޖެހިފައިވަނީ ކޯޓުތަކުގައި ކަމަށާއި، ވޭތުވެދިޔަ ދުވަސްތަކުގައި އުޅެފައިވަނީ ކުޅިވަރު ކުޅޭ އެކި ކޯޓުތަކުގައި ކަމަށެވެ.\nމިދިޔަ5އަހަރުވެސް އަދި މި3އަހަރުވެސް އުޅެންޖެހިފައިމިވަނީ ކޯޓުގަ.\nހުކުރު ދުވަހު އުޅުނީ ބާސްކެޓު ކޯޓުގަ، ހޮނިހިރު ދުވަހު ނެޓުބޯޅަ ކޯޓުގަ، އާދިއްތަ ދުވަހު ވޮލީ ކޯޓުގަ، ހޯމަ ދުވަހު ހޭންޑްބޯލް ކޯޓުގަ އަދި މިއަދު 1:30 ގައި މިއޮތީ އަނެއްކާވެސް ކްރިމިނަލް ކޯޓު. pic.twitter.com/27JrndA2fL\n— Ahmed Mahloof (@AhmedMahloof) March 1, 2022\nހުކުރު ދުވަހު އުޅުނީ ބާސްކެޓު ކޯޓުގަ، ހޮނިހިރު ދުވަހު ނެޓުބޯލަ ކޯޓުގަ، އާދީއްތަ ދުވަހު ވޮލީ ކޯޓުގަ، ހޯމަ ދުވަހު ހޭންޑްބޯލް ކޯޓުގަ އަދި މިއަދު 1:30 ގައި މިއޮތީ އަނެއްކާވެސް ކްރިމިނަލް ކޯޓު – މަހްލޫފް ކުރެއްވި ޓުވީޓުގައި ވިދާޅުވިއެވެ.\nމަހްލޫފް މިހެން ވިދާޅުވެފައިވަނީ، މިހާރު އޭނާގެ މައްޗަށް ކުރާ ހިޔާނާތުގެ ދައުވާތަކާއި ގުޅިގެން މިއަދު ކްރިމިނަލް ކޯޓަށް ހާޒިރުވާން ޖެހޭތީއެވެ. އެމައްސަލައިގައި އެންމެ ފަހުން ބޭއްވި އަޑުއެހުމުގައި މަޙްލޫފް ވަނީ އޭނާގެ މައްޗަށް ކުރާ ޚިޔާނާތުގެ ދައުވާތަކަށް އިންކާރު ކުރައްވާފައެވެ.


Park Thakaai Maizaanthah Nubalahattaathee Dr.Muizzu Faaduvidhaalhuvejje - Vaguthu\nހިއްތަން މައިޒާން ވީރާނާ ވާއިރު ފެންނަ ލޮލެއް ނެތް ކަމަށް ފާހަގަކުރައްވާ ކުރީގެ ހައުސިން މިނިސްޓަރ އަދި ޕީޕީއެމްގެ ނައިބު ރައީސް ޑރ.މުއިއްޒު ވަރަށް ބޮޑަށް ފާޑު ވިދާޅުވެއްޖެއެވެ.\nޑރ.މުއިއްޒު ކުރެއްވި ޓްވީޓެއްގައި ވަނީ ހިއްތަން މައިޒާނުގެ ފުރާޅުން ބައެއް ހަލާކުވެފައިވާ މަންޒަރު ފެންނަ ފޮޓޯއެއް ހިއްސާކުރައްވާފައެވެ. އެ ފޮޓޯއާއި އެކު ލިޔުއްވި ލިޔުއްވުމުގައި ޑރ..މުއިއްޒު ވަނީ ހިއްތަން މައިޒާނުގެ ފުރާޅުން ބައެއް ފަންތައް ވީރާނާގެ ފައިބާ އިރު އެތަން ފެންނަ ލޮލެއް ސިޓީ ކައުންސިލްގައި ވެސް ސަރުކާރުގެ އެެހެން އިދާރާއެއްގައި ވެސް ހުރިހެން ހީނުވާ ކަމަށް ވިދާޅުވެފައެވެ.\nއަދި ޕާކުތަކާއި މައިޒާންތައް ބެލެހެއްޓުމަށް ކުރީ ސަރުކާރުން ދިން އަހަންމިއްޔަތުކަން އިއާދަކުރަން ޖެހޭ ކަމަށް ޑރ.މުއިއްޒު ވިދާޅުވިއެވެ.\nHihthan Maizan ge undhoaligeyge furaalhuge fanthah veraanaavegen faibaafaa. Mithan fenna loleh, city council gai noonee sarukaarugai hurihenen hiyehnuvey. Male thereygai hadhaafaivaa park thakaa Maizaan thah belehettumah kuree sarukaarun dhin samaalukan anburaa iaadha kuranjehey. pic.twitter.com/tBNLbOUzUF\n— Dr Mohamed Muizzu (@MMuizzu) January 18, 2021\nމާލޭގައި މިހާރު ފެންނަން ހުރި ހިތްފަސޭހަ މައިޒާންތަކާއި ޕާކުތަކަކީ ރައިސް އަބްދުﷲ ޔާމީންގެ ސަރުކާރުގައި، ޑރ.މުއިއްޒުގެ ހައުސިން މިނިސްޓަރ ކަމުގައި އަޅާފައިވާ ތަންތަނެވެ. އެ ތަންތަން މަރާމާތުކޮށް ބެލެހެއްޓުމަށް އޭރުގެ ސަރުކާރުން އައީ ގިނަ މަސައްކަތްތަކެއް ކުރަމުންނެވެ.\nއެފަދަ ތަންތަން ނުބަަލަހައްޓާ ވީރާނަވާތީ އާއި މާލޭގެ ކަންކަން ބަލަހައްޓަމުންދާ ގޮތް ދޯދިޔާކަމަށް ފާހަގަކުރައްވާ ޑރ.މުއިއްޒު ގެންދަވަނީ ތަކުރާރުކޮށް މި ސަރުކާރާއި، ސިޓީ ކައުންސިލަށް ފާޑު ވިދާޅުވަމުންނެވެ. އަދި މާލޭގެ މައްސަލަތައް ހައްލުކޮށްދެވޭނީ ސަރުކާރުގެ ޕަޕެޓަކަށް ނުވާ މީހަކަށް ކަމަށް ވެސް ރ.މުއިއްޒު ވަނީ ދާދިފަހުން ވިދާޅުވެފައެވެ.\nމާލެ ރައްޔިތުންނަށް ދިމާވެފައިވާ މައްސަލަތައް ހައްލުކޮށް ނަތީޖާ ނެރެދެވޭނީ މި ސަރުކާރުގެ ޕަޕެޓަކަށް ނުވާނެ، ސަރުކާރުގެ ޕްރެޝަރަށް ދިލާ ނުލާނެ ހާދިމަކަށް ކަމަށް ޑރ.މުއިއްޒު ވަނީ ވިދާޅުވެފައެވެ. އަދި އެކަން ކުރެވޭނީ ސަރުކާރާއި ޑީލް ނުހަދާނެ، ރައްޔިތުންގެ ފަޅީގައި ހުންނާނެ ރައްޔިތުންގެ ހާދިމަކަށް ކަމަށާއި އެއީ ސަރުކާރުގެ ހާދިމަކަށް ވެގެން ނުވާނެ ކަަމަށް ވެސް އޭނާ ވިދާޅުވިއެވެ.\nޖެނުއަރީ 19, 2021 11:38\nދެވެހިނަން ހުރިހާ ވަޒީފާތަކެއް ހަމަޒައްސަންވީ/. ބިދޭސީ ޓީޗަރުންގެބަދަލުގައި އެރަށެއްގެރައްޔުންނަށްވަޒީފާދޭންވީ. ނަރުސްކަމާއި މިނޫންވެސް ވަޒިފާތަށް ނަމަވެސް މިކިޔަނީ ރަށްރަށަކު ވަޒީފާއެއްނެތޭ. ކޮންމެރަށަކު އެބައުޅޭ 50 ނުވަތަ 20 ބިދޭސީން. މީވަޒީފާތަކަނީ. ކޮންމެވަޒީފާއަކަށް 15000 ހާސްރުފިޔާ .ރަށުންބޭރުވެގެންދާކިހާފައިސާއެއް.\nޖެނުއަރީ 19, 2021 11:57\nމިސަރުކާރުން ބަލަހައްޓަނީ އެންމެ ޕާކެއް.\nދެން ހުރިހުރިހާ ޕާކުތަކެއް އެދަނީ ހަލާކުވަމުން. މާލޭގަ އުޅޭއެއްމެނައްވެސް ފެންނާނެ އެތަންތަން.\nޖެނުއަރީ 19, 2021 23:36\nލޮނު ޕާރކު ދޯ...


vnews - Kureege state ministerehge mahchah corruption ge dhauvaa kuran fonuvaifi\nކުރީގެ ސްޓޭޓް މިނިސްޓަރެއްގެ މައްޗަށް ކޮރަޕްޝަންގެ ދައުވާކުރަން ފޮނުވައިފި\nއެންޓި ކޮރަޕްޝަން ކޮމިޝަން -- ވީފައިލް ފޮޓޯ\nކީރިތި ޤުރުއާންގެ ދިވެހި ތަރުޖަމާގެ 150،000 ފޮތް ޗާޕް ކުރުމަށް އަމިއްލަ ކުންފުންޏަކާ ހަވާލުކޮށްގެން ދައުލަތަށް ލިބުނު ގެއްލުމާ ގުޅިގެން ކުރީގެ ސްޓޭޓް މިނިސްޓަރަކަށް ދައުވާ ކުރުމަށް އެންޓި ކޮރޮޕްޝަން ކޮމިޝަން (އޭސީސީ) އިން ޕްރޮސެކިއުޓަ ޖެނަރަލްގެ އޮފީހަށް ފޮނުވައިފި އެވެ.\nއޭސީސީން މިމައްސަލަ ތަހުގީގުކޮށް މިއަދު އާންމުކޮށްފައިވާ ރިޕޯޓެއްގައި ބުނެފައިވަނީ މިމަސައްކަތުގެ އެއްބަސްވުމުގައި މަސައްކަތުގެ ޖުމުލަ އަގުގެ ފަހު 15 ޕަސަންޓް ފައިސާ ދެއްކުމަށް އެއްބަސްވެފައިވަނީ ކީރިތި ޤުރުއާނުގެ ދިވެހި ތަރުޖަމާގެ ހުރިހާ ފޮތެއް ޗާޕްކޮށް ހަވާލުކުރުމުން ކަމަށް ބުނެފައިވާ ކަމަށެވެ. އެހެންކަމުން މަސައްކަތް ނިމުމުން ފައިސާ ދެއްކުމަށްޓަކައި، މަސައްކަތް ނިމުނުކަން ޔަގީންކުރުމަށް ފިނޭންސް މިނިސްޓްރީން ރައީސުލްޖުމްހޫރިއްޔާގެ އޮފީހަށް ފޮނުވި ސިޓީގެ ޖަވާބުގައި ޗާޕްކުރި ފޮތްތަކުގެ ތެރެއިން 98160 ފޮތް ހަވާލުނުކުރާކަން ރައީސް އޮފީހަށް ފިނޭންސަށް އަންގާފައިވާ ކަން ތަހުގީގަށް އެނގިފައިވާ ކަމަށްވެސް ރިޕޯޓްގައިވެ އެވެ. ހުރިހާ ފޮތެއް ނުލިބޭ ކަމަށް ރައީސް އޮފީހުން ފިނޭންސަށް އަންގާފައިވަނިކޮށް ފިނޭންސްގެ ކުރީގެ ސްޓޭޓް މިނިސްޓަރަކު ސޮއި ކުރައްވާފައިވާ އިންޓާނަލް މެމޯގައި، ހުރިހާ ފޮތްތަކެއް ލިބިފައިވާ ކަމަށް ބުނެފައިވާ ކަމަށާއި މެމޯގައި ކޮށްފައިވާ ސޮޔަކީ އޭނާގެ ސޮއި ކަމަށް އެއްބަސްވެފައިވާ ކަމަށްވެސް އޭސީސީގެ ރިޕޯޓްގައި ފާހަގަކޮށްފައިވެ އެވެ.\nއޭސީސީން ބުނީ ސްޓޭޓް މިނިސްޓަރު މިގޮތަށް އަމަލުކުރުމަކީ ނުލިބޭ މުދަލަކަށް ފައިސާ ދޫކުރުމަށް އެންގުން ކަމަށެވެ. އަދި ކީރިތި ޤުރުއާނުގެ ދިވެހި ތަރުޖަމާގައި މައްސަލަތަކެއް ދިމާވެ ފޮތްތައް ބޭނުން ނުކުރުމަށް އިސްލާމިކް މިނިސްޓްރީން ދައުލަތުގެ އިދާރާތަކަށް އަންގާފައިވަނިކޮށް، އެމަސައްކަތް ކުރި ފަރާތަށް ފައިސާ ދޫކުރުމަށް އެންގުމަކީ ވަކި ފަރާތަކަށް ނާޖައިޒް ފައިދާއެއް ހޯދައިދިނުމަށް ހިންގާފައިވާ އަމަލެއްކަން ތަހުގީގަށް ފާހަގަކުރެވޭ ކަމަށެވެ. އެހެންކަމުން މިމައްސަލައަކީ އެންޓި-ކޮރަޕްޝަން ކޮމިޝަނުގެ ގާނޫނުގައި ބުނާ ކޮރަޕްޝަންގެ ކުށެއް އެކުލެވިގެންވާ މައްސަލައެއް ކަމަށްވާތީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ ދަށުން އޭނާގެ މައްޗަށް މަގާމުގެ ނުފޫޒު ބޭނުން ކޮށްގެން ވަކި ފަރާތަކަށް ނާޖާއިޒު ފައިދާއެއް ހޯދައި ދިނުމުގެ ކުށުގެ ދައުވާ ކުރުމަށް ޕީޖީ އޮފީހަށް ފޮނުވާފައިވާ ކަމަށްވެސް އޭސީސީން ބުނެ އެވެ.\nއޭސީސީން އިތުރަށް ބުނީ ކީރިތި ޤުރުއާންގެ ދިވެހި ތަރުޖަމާގެ 150،000 ފޮތް ޗާޕް ކުރަން ހަވާލުކުރި ކުންފުނިން ދައުލަތަށް ފޯރުކޮށްދިނީ 51،840 ފޮތް ކަމަށެވެ. ނަމަވެސް މިމަސައްކަތުގެ ޖުމްލަ އަގު ކަމަށްވާ 30.8 މިލިއަން ރުފިޔާ ފިނޭންސް މިނިސްޓްރީން މިމަސައްކަތް ކުރި ކުންފުންޏަށް ދޫކޮށްފައިވާ ކަމަށްވެސް އޭސީސީން ވަނީ ބުނެފަ އެވެ. އެހެންކަމުން މިމަސައްކަތުގެ ޖުމްލަ އަގު އަނބުރާ ދައުލަތަށް ހޯދުމަށް އޭސީސީން ވަނީ ފިނޭންސް މިނިސްޓްރީއާއި ބަންޑާރަނައިބްގެ އޮފީހަށް އަންގާފަ އެވެ.


ހަވީރު 3އިން 6އާ ދެމެދު ކަރަންޓް ކެނޑިދާނެ: ސްޓެލްކޯ – Dhen.mv\nހަވީރު 3އިން 6އާ ދެމެދު ކަރަންޓް ކެނޑިދާނެ: ސްޓެލްކޯ\nމުޙައްމަދު ސަނީޙް July 24, 2021 - 2:57 pm\nހަވީރު 3އިން ފެށިގެން ރޭގަނޑު 6އާ ދެމެދު މާލެއާއި ހުޅުމާލެއިން ކަރަންޓް ކެނޑިދާނެ ކަމަށް ސްޓޭޓް އިލެކްޓްރިކް ކޮންޕެނީ (ސްޓެލްކޯ)އިން ވިދާޅުވެއްޖެއެވެ.\nމިއަދު ސްޓެލްކޯއިން ވިދާޅުވީ، ގްރޭޓާމާލެ ގްރިޑް ޓެސްޓު ކުރުމުގެ އެންމެ ފަހުގެ މަސައްކަތްތައް ކުރަމުން އަންނަ ކަމަށާއި މިއަދު ހަވީރު 15:00 އާއި 18:00އާ ދެމެދު މާލެއާއި، ހުޅުމާލެއިން ކަރަންޓު ކެނޑިދާނެ ކަމަށެވެ.\nކަސްޓަމަރުންގެ ސަމާލުކަމަށް: ގްރޭޓާމާލެ ގްރިޑް ޓެސްޓު ކުރުމުގެ އެންމެ ފަހުގެ މަސައްކަތްތަކުގެ ތެރެއިން މިއަދު ހަވީރު 15:00 އާއި 18:00 އާއި ދެމެދު މާލެއާއި، ހުޅުމާލެއިން ކަރަންޓުކެނޑުމުގެ ފުރުސަތު އޮތްވާހަކަ އެންމެހާ ކަސްޓަމަރުންގެ މައުލޫމާތައްޓަކައި ދަންނަވާލަން.\n— STELCO (@STELCOMALDIVES) July 24, 2021\nމާލެއާއި، ހުޅުމާލޭގެ އިންޖީނުގެ މިހާރު ވަނީ ގްރޭޓާ މާލެ ގްރިޑް މެދުވެރިކޮށް ކާމިޔާބުކަމާ އެކު ސިންކްރޮނައިޒް ކުރެވިފައެވެ. މިހާރު މާލެއިން ހުޅުމާލެއަށް އަދި ހުޅުމާލެއިން މާލެއަށް ކަރަންޓު ފޯރުކޮށްދެވޭނެއެވެ. ގްރޭޓާ މާލެ ގްރިޑް ޕްރޮޖެކްޓަކީ މިހާތަނަށް ރާއްޖޭގެ ހަކަތައިގެ ސިނާއަތުގައި ހިންގޭ މިފަދަ އެންމެ ބޮޑު އެއް މަޝްރޫޢުއެވެ. މިހާރު ކުރިޔަށްދަނީ މިމަޝްރޫއުގެ އެންމެ ފަހުގެ މަސައްކަތެވެ.\nކަރަންޓްގެ ޚިދުމަތް ސްޓޭޓް އިލެކްޓްރިކް ކޮމްޕެނީ (ސްޓެލްކޯ)


Kudakujjaku Rape Kuri Massalaagai Himeney Meehunnah Harukashi Adhabu Dhinumah Govaalaifi - Vaguthu\nކުޑަކުއްޖަކު ރޭޕްކުރި މައްސަލާގައި ހިމެނޭ މީހުންނަށް ހަރުކަށި އަބަދު ދިނުމަށް ގޮވާލައިފި\nމާލޭގެ ގެސްޓް ހައުސްއެއްގައި އުމުރުން 11 އަހަރުގެ ކުޑަކުއްޖަކު ރޭޕްކުރި މައްސަލައިގެ ތަހުގީގު އަވަސްކޮށް ހަރުކަށި އަދަބު ދިނުމަށް އިދިކޮޅު ކޯލިޝަނުން ގޮވާލައިފިއެވެ.\nއެ ކުއްޖާ ރޭޕްކޮށްފައި ވަނީ މިދިޔަ ހަފްތާ ބުދަ ދުވަހުއެވެ.އެ ކުއްޖާ ރޭޕް ކޮށްފައި ވަނީ 18 އަހަރު ފުރިފައިވާ ފިރިހެނެކެވެ.\nފުލުހުން މިއަދު ވިދާޅުވީ، މާލޭގެ ގެސްޓް ހައުސްއެއްގައި 11 އަހަރުގެ ކުއްޖަކަށް ޖިންސީ ގޯނާ ކުރި މައްސަލައެއް ފުލުހުންނަށް ހުށަހަޅާފައި ވާތީ އެމައްސަލަ ތަޙްޤީޤު ކުރަމުންދާ ކަމަށެވެ.\nއެކަން ކުށްވެރިކޮށް މިއަދު އިދިކޮޅު ކޯލިޝަންގެ ފަރާތުން ނެރުނު ބަޔާނުގައި ބުނެފައި ވަނީ މިކަމުގައި އިސްކޮށް އުޅުނު މީހާ އާއި އަދި މިކަމުގައި އިތުރު އެއްވެސް ބަޔަކު އެހީތެރިވެފައިވާނަމަ، އެބަޔަކު ހޯދާ، ތަޙުޤީޤު އަވަސްކޮށް ޤާނޫނުތަކުން ކަނޑައަޅާފައިވާ އެންމެ ހަރުކަށި އަދަބު ދިނުމަށް ގޮވާލާ ކަމަށެވެ.\n"އަދި އަނިޔާ ލިބިފައިވާ ކުޑަކުއްޖާއަށް އަވަސް ޝިފާއެއް މިންވަރު ކުރެއްވުން އެދި ދުއާ ކުރަމެވެ". އެ ބަޔާނުގައި ވެއެވެ.\nއިދިކޮޅު ކޯލިޝަނުން ބުނީ، ފަހަކަށް އައިސް ރާއްޖޭގައި ކުޑަކުދިންނަށް އަނިޔާ ކުރުމާއި ޖިންސީ ގޯނާ ކުރުން އިތުރުވަމުން ދިއުމަކީ މިކޯލިޝަނުން އިންތިހާއަށް ކަންބޮޑުވާ މައްސަލައެއް ކަމަށެވެ.\nއަދި މި ފަދަ ޢަމަލުތައް ހުއްޓުވޭނީ، ނުފޫޒުތަކުން އެއްކިބާވެ ތިބެ ދައުލަތުގެ މުއައްސަސާތަކުގެ ދައުރު ފުރިހަމަ އަދާކޮށްގެން ކަމަށް ދެކޭ ކަމަށް އެ ކޯލިޝަނުން ބުނެފައި ވެއެވެ.\n"މިފަދަ މައްސަލަތަކުގެ ތަޙުޤީޤު ލަސްނުކުރުމަށާއި، އަދި އެފަރާތްތަކަށް ހައްޤުވާ އަދަބު ތަންފީޒުކުރުމުގައި ލުއި ނުދިނުމަށްވެސް ގޮވާލަމެވެ". އިދިކޮޅުގެ ބަޔާނުގައި ވެއެވެ.\nމީގެ އިތުރުން އިދިކޮޅު ކޯލިޝަނުން ވަނީ މިފަދަ ހާދިސާތައް ދިމާވާ ކުދިންނަށް ނަފްސާނީ ގޮތުން ފޯރުކޮށްދޭންޖެހޭ އެހީތެރިކަން ފަރުވާތެރިކަމާއެކު ލަސްނުކޮށް ފުރިހަމައަށް ފޯރުކޮށްދީ އެކުދިންނަށް ލިބެންޖެހޭ ހިމާޔަތާއި ރައްކާތެރިކަން ކަށަވަރުކުރެވޭނެ އިންތިޒާމުތައްވެސް ދައުލަތުގެ ފަރާތުން ހަމަޖެއްސުމަށް ގޮވާލާފައެވެ.\nރާއްޖޭގައި ޖިންސީ މައްސަލަތައް އިތުރު ވަމުން އަންނަ ކަން ފާހަގަކުރެވެއެވެ. ހާއްސަކޮށް ކުޑަކުދިންނަށް ޖިންސީ ގޯނާ ކުރާ މައްސަލަތައް ވަނީ އިތުރުވެފައެވެ.\nލީޑަރުން ހައްޔަރުކުރިޔަސް ސަރުކާރުގައި ހުރި މައްސަލަތައް ހައްލުނުވާނެ - ޑރ. ވަހީދު\nޖޫން 13, 2020 02:16\nމިގައުމުގައި އިންސަފް އޭ މިކިޔާއެއްޗެއް މީގެ އަހަރުތަކެއް ކުރިން ގާދޫކޮލުން ބޭރުވިވާހަކަ ސަގަރުޕާކް ގައޮއްމިހަކު ކިޔައިދިން ފަހަކުން މިގައުމުގަ މީހަކު ކުއްވެރި ވާތަނެއް ނުފެނޭ ކުރީގެ ރައީސަކައް ކޮންމެވެސް ކަމެއް ކޮއްގެން ޖަލައްލި ވާހަކަ އިވޭ ބާކީ ތިބިމީހުން އެކި މަގާމްތަކުގައި ރައްޔިތުންގެ ޓެކްސް ޕޭ ރުފިޔާއިން މުސަރަ ނަގާލަ ނަގާލަ އަރާމުގައި\nޖޫން 13, 2020 07:51\nޖިންސީ ފުރައްސާރަ ކުރުމުގެ މައްސަލަތަކަށް ކަލޭމެން ހޭވަރިކަންވީ އަދިކިރިޔާތަ ؟ ނުނީ ޔާމީނު ސަލާމަތް ކުރަން ދައްކާނެ ވާހަކަ ހުސްވީތަ ؟


January 15, 2017 54\nމަކުނުދޫގައި މައުމޫން ހޭދަކުރެއްވި ހަތަރު މަސް\nއެ ރަށުގައި ހުންނަ އެ ގެ އެމަނިކުފާނަށް ވަރަށް ޚާއްސަ އެވެ. ވެރިކަމުގައި ހުންނެވި އިރު ކުރީގެ ރައީސް މައުމޫން އަބްދުލްގައްޔޫމް 1996 ގައި، އެ ރަށަށް ވަޑައިގެން އެގޭގައި ވަގުތުކޮޅެއް ހޭދަކުރެއްވީ، އެހެން އެންމެން ބޭރުގައި ބޭތިއްބެވުމަށް ފަހު، ގިނިކަންޏާ އެވެ. އޭގެ 23 އަހަރު ކުރިން އެ ގޭގައި އެ މަނިކުފާނު ދިރިއުޅުއްވީ ސިޔާސީ...\nDecember 21, 2016 93\nފަރަށްއެރިތާ ގަރުނެއް، މި ބޯޓުގެ ހަގީގަތަކީ ކޮބާ؟\nހއ. އަތޮޅުގެ ފަޅުރަށެއް ކަމަށްވާ އިންނަފިނޮޅު ފަރުމައްޗަށް އެރި އާގުބޯޓެއްގެ ވާހަކަ މި ހިސާބުގެ މީހުން އަބަދުވެސް ދައްކަ އެވެ. މިހާރުވެސް ފަރުމަތީ ފެންނަން ހުރި ބޯޓުގެ ބައިތައް އެ ތަނުގައި ނެތް ހަނދާނެއް ހުރި މީހަކު މިހާރު ދުނިޔޭގައި ހުރުން ވެސް ނާދިރެވެ. "ގޮތް ނޭނގޭ" މި ބޯޓުގެ ވާހަކަ އެކި މީހުން އެކި ގޮތަށް ދައްކަ އެވެ. ފެނުން...\nDecember 18, 2016 18\nމޫސާ ޖަލީލްގެ ބައްޕާފުޅު އަލީ މޫސާ ދީދީ އަވަހާރަވެއްޖެ\nކުރީގެ ޑިފެންސް މިނިސްޓަރު މޫސާ އަލީ ޖަލީލުގެ ބައްޕާފުޅު އަދި ކުރީގެ ލިޔުންތެރިޔާ/ ޅެންވެރިޔާ އަލީ މޫސާ ދީދީ މިއަދު ސްރީ ލަންކާގައި މިއަދު އަވަހާރަވެއްޖެ އެވެ.\nNovember 08, 2016 45\n38 އަހަރު ކުރިން ރާއްޖެ، އެމެރިކާގެ ވީޑިއޯއަކުން\nމީގެ 38 އަހަރު ކުރިން، ރާއްޖެއާ ގުޅޭ ގޮތުން ރިޕޯޓެއް ހަދަން މާލެ އައި، އެމެރިކާގެ ސީބީއެސް ނިއުސްގެ މަޝްހޫރު ނޫސްވެރިޔާ އަދި ޕްރެޒެންޓަރު މޯލޭ ސޭފާ ސިފަކުރި ގޮތުގައި ދިވެހިންނަކީ ހުރިހާ ގޮތަކުން ވެސް ނާޒުކު ބައެކެވެ. ރިޕޯޓުގައި އޭނާ ބުނިގޮތުގައި ރާއްޖޭގައި އެކަކު އަނެކަކަށް އެއްގޮތަކަށް ވެސް އަނިޔާއެއް ނުކުރެ އެވެ. އަދި...\nJune 04, 2016 6\nކަނޑު އަޑީގެ ސިޓީއެއް، އިންސާނުން ހެދި ތަނެއް ނޫން!\nކަނޑަށް ޣަރަގުވެގެން ގޮސްފައިވާ ރަށްތަކާއި ގައުމުތަކުގެ ވާހަކަ އަހަރެމެން އަހަމެވެ. އޭގެ ތެރެއިން ބައެއް ތަންތަން އެތައް ހާސް އަހަރެއް ފަހުން ކަނޑު އަޑިން ފެނިފައިވެ އެވެ. ގްރީކްގެ ޒަކިންތޮސް ކައިރިން ކަނޑު އަޑިން ފެނުނު މި ތަނަކީ ވެސް އިންސާނުންގެ ބުރަ މަސައްކަތުން ބިނާކޮށްފައި ވަނިކޮށް ކަނޑުގެ ތެރެއަށް ގޮސްފައިވާ ތަނެއް...


United3akah, Chelsea4akah, Watford, Bournemouth relegate\nލެސްޓާ ސިޓީގެ މައްޗަށް 2-0 ގެ ނަތީޖާއަކުން ކާމިޔާބު ހޯދައި، މެންޗެސްޓާ ޔުނައިޓެޑުން ތިން ވަނަ މަގާމު ހޯދައި ޗެމްޕިއަންސް ލީގްގެ ޖާގަ ކަށަވަރު ކޮށްފި އެވެ.\nޔުނައިޓެޑާ އެއްވަރަށް ޕޮއިންޓް ހޯދައިގެން، ހަތަރު ވަނަ މާގަމުގައި ޕްރިމިއާ ލީގުން ޗެމްޕިއަންސް ލީގްގެ ފަހު ޖާގަ ކަށަވަރު ކުރީ ޗެލްސީ އެވެ. ވޯލްވާހެމްޓަން ވޮންޑާސް (ވޯލްވްސް) އާ ދެކޮޅަށް ކުޅުނު މެޗު ޗެލްސީން ކާމިޔާބު ކުރީ 2-0 ންނެވެ.\nޔުނައިޓެޑާއި ޗެލްސީ މަސައްކަތް ފުރިހަމަ\nމެޗަށް ނުކުތް އިރުވެސް ޔުނައިޓެޑް އޮތީ ތިން ވަނައިގަ އެވެ. ޗެމްޕިއަންސް ލީގްގެ ޖާގައިން ޔުނައިޓެޑް ކަޓުވާލުމަށްޓަކައި މެޗުން މޮޅުވުން ނޫން ގޮތެއް ލެސްޓާ އަކަށް ނެތެވެ. ލެސްޓާގެ ދަނޑުގައި ޔުނައިޓެޑް މޮޅުވީ މެޗުގެ އެންމެ ފަހު 20 މިނެޓް ތެރޭ ކާމިޔާބު ކުރި ދެ ލަނޑުންނެވެ. އެ ޓީމަށް މެޗުގައި ލީޑް ނަގައިދިނީ 71 ވަނަ މިނެޓްގައި ލިބުނު ޕެނަލްޓީން ބުރުނޯ ފެނާންޑޭޒް އެވެ. އެ ޕެނަލްޓީ އަކީ މި ސީޒަންގެ ޕްރިމިއާ ލީގްގައި ޔުނައިޓެޑަށް ލިބުނު 14 ވަނަ ޕެނަލްޓީ އެވެ. އެއީ އެ ކުލަބުގައި ރެކޯޑެކެވެ.\nއެ ޕެނަލްޓީ ޔުނައިޓެޑަށް ލިބުނީ. ލެސްޓާގެ ޕެނަލްޓީ އޭރިއާގެ ތެރެއިން ޔުނައިޓެޑްގެ އެންތޮނީ މާޝިއަލް ހުއްޓުވަން ލެސްޓާގެ ދެ ޑިފެންޑަރުން ކަމަށްވާ، ވެސް މޯގަން އާއި ޖޯނީ އީވަންސް އުޅުމުގެ ތެރޭގައި ދެ ކުޅުންތެރިންގެ ދެމެދުގައި އޮންތޮނީ މާސިލް ތާށިވެ އޭނާ އަތުން ބޯޅަ ގެއްލުމުންނެވެ. މާޝިއަލް ޕެންލްޓީ ކާމިޔާބު ކުރީ ލެސްޓާގެ ކީޕަރު ކެސްޕާ ޝްމައިކަލްއަށް ބޯޅަ އަމާޒު އޮޅުވާލުމަށް ފަހު އެވެ.\nމެޗުގެ އިންޖަރީ ޓައިމްގެ އެންމެ ފަހު ހަތަރު މިނެޓް ލެސްޓާއިން ކުޅުނީ އެއް ކުޅުންތެރިޔަކު މަދުކޮށެވެ. އެއީ އީވަންސްއަށް ދެ ވަނަ ރީނދޫކާޑައެކު ރަތް ކާޑު ދެއްކުމުންނެވެ. އޭގެ ހަތަރު މިނެޓް ފަހުން ޖެސީ ލިންގާޑް ވަނީ ޔުނައިޓެޑްގެ ދެ ވަނަ ލަނޑު ކާމިޔާބު ކޮށްފަ އެވެ.\nވޯލްވްސް އާ ދެކޮޅަށް ކުޅުނު މެޗުގައި ޗެލްސީގެ ލަނޑުތައް ކާމިޔާބު ކުރީ މޭސަން މައުންޓް އާއި އޮލިވާ ޖިރޫޑް އެވެ. ޗެލްސީގެ ކޯޗް ލީގްގެ އެންމެ ފަހު އަދި އެންމެ މުހިންމު މެޗަށް ނުކުތީ ދުނިޔޭގެ އެންމެ އަގު ބޮޑު ކީޕަރު ކެޕާ އައިޒަބަލާގާ ބެންޗަށް ލުމަށް ފަހު އެވެ. މެޗުން ފުރުސަތު ދިނީ ބަދަލު ކީޕަރު ވިލީ ކަބެޔާރޯ އަށެވެ. އޭނާ ބެލެހެއްޓި ގޯލަށް ވޯލްވްސްއިން ފޮނުވާލެވުނީ ދެ ހަމަލާ އެވެ. މެޗުން ބަލިވެ ނޫނޯ އެސްޕިރޭޓޯގެ ޓީމަށް ވަނީ ޔޫރޮޕާ ލީގުން ވެސް ފުރުސަތު ގެއްލިފަ އެވެ. ޔޫރޮޕާ ލީގްގެ ޖާގަ ކަށަވަރު ކުރީ ކްރިސްޓަލް ޕެލަސް އަތުން ޕޮއިންޓެއް ހޯދި ޓޮޓެންހަމް ހޮޓްސްޕާސް އެވެ.\nބޯންމައުތު ވަޓްފޯޑް ރެލިގޭޓް\nވެސްޓްހަމް ޔުނައިޓެޑާ ދެކޮޅަށް ކުޅުނު މެޗުން އެސްޓަން ވިލާ ޕޮއިންޓެއް ހޯދައިގެން ރެލިގޭޓް ނުވެ ސަލާމަތްތެރިކަން ހޯދުމުން ބޯންމައުތު ވަނީ ރެލިގޭޓް ވެފަ އެވެ. އެވަޓަން އާ ދެކޮޅަށް ކުޅުނު މެޗުން ބޯންމައުތު މޮޅުވި ނަމަވެސް އެ އެ ޓީމު ސާލާމަތް ވެވެން އޮތީ ވެސްޓަހަމް އަތުން ވިލާ ބަލިވެގެންނެވެ. ވަޓްފޯޑް ވަނީ ދެ ވަނަ ޑިވިޝަނަށް ރެލިގޭޓް ވެފަ އެވެ. ވަޓްފޯޑް ރެލިގޭޓްވީ އާސެނަލް އަތުން ބަލިވުމުންނެވެ.


Mancini ah Bonucci ge thaureef | Mihaaru\nދުނިޔޭގެ ކުޅިވަރު / އިޓަލީގެ ގައުމީ ޓީމް\nއިޓަލީ ގައުމީ ފުޓްބޯޅަ ޓީމުގެ ކޯޗު މަންޗިނީ. --ފޮޓޯ: އޭއެފްޕީ\nއިންޓަ މިލާނާއި މެންޗެސްޓާ ސިޓީގެ ކުރީގެ ކޯޗު އިޓަލީއާ ހަވާލުވީ މިދިޔަ އަހަރުގެ ވޯލްޑް ކަޕަށް އެ ޓީމު ކޮލިފައިނުވެ މައްސަލަގަނޑެއްގެ ތެރޭގައި އޮއްވަ އެވެ. އޭނާ އައިސް ބަދަލުތައް ގެނެސް މިހާރު އޮތީ ރަނގަޅު ފައްތަރެއްގަ އެވެ. ޔޫރޯ ކޮލިފައިންގައި ކުޅުނު ތިން މެޗުން ވެސް މޮޅުވެ އެ ޓީމު މިހާރު އޮތީ އަންނަ އަހަރުގެ މުބާރާތަށް ކޮލިފައިވުމާ ގާތުގަ އެވެ.\n"ހުރިހާ ކަމަކަށް ވުރެ ބޮޑަށް ބަދަލުވީ އަހަރެމެންގެ ކޯޗު. އޭނާ މިތަނަށް އައީ ވަރަށް ސާފު ވިސްނުމަކާ އެކު. އެ ވިސްނުން މިހާރު އިޓަލީ ފުޓްބޯޅައިގެ ތެރެއަށް ފެތުރިއްޖެ. ވަރަށް ގިނަ ޒުވާން ކުޅުންތެރިން، އެ ކުޅުންތެރިންގެ ދައުރު އަދާކޮށްފި،" ބޮނޫޗީ ބުންޏެވެ.\nމަންޗިނީ ވަނީ ސީނިއާ ކެރިއަރުގައި މާގިނަ މެޗުތަކެއް ކުޅެފައިނުވާ ހުނަރުވެރި ބައެއް ޒުވާން ކުޅުންތެރިންނަށް ފުރުސަތު ދީފަ އެވެ. އޭގެ ތެރޭގައި ދެ ވަނަ ޑިވިޝަނުގެ ބްރެޝިއާގެ ސަންޑްރޯ ޓޮނާލީ އާއި ޔުވެންޓަސްގެ މޮއިސް ކީން އާއި އޭއެސް ރޯމާގެ ނިކޯލޯ ޒަނިއޯލޯ ހިމެނެ އެވެ.\nއެކަމަކު ޑިފެންސް ލައިނުން އަދިވެސް ފުރުސަތު ދެނީ ތަޖުރިބާކާރު ދެ ކުޅުންތެރިން ކަމަށްވާ ބޮނޫޗީ އާއި ކެޕްޓަން ޖިއޯޖިއޯ ކިއެލީނީ އަށެވެ. ބޮނޫޗީ ބުނީ އޭނާގެ ދައުރަކީ މިހާރު ތަޖުރިބާނެތް ކުޅުންތެރިންނަށް އެހީވުން ކަމަށެވެ.\n"އަހަރެމެންގެ އަމާޒަކީ، ގައުމީ ޓީމަށް ކުޅުމަކީ ކިހާ މުހިއްމުކަމެއްކަން ކުޅުންތެރިންނަށް އަންގައިދިނުން. އާ ގްރޫޕެއް މިއޮތީ އުފައްދާފައި،" ބޮނޫޗީ ބުންޏެވެ.\nޔޫރޯ ކޮލިފައިންގައި އިޓަލީން މިރޭ ނުކުންނާނީ ބޮސްނިއާ-ހެޒަގޮވީނާއާ ދެކޮޅަށެވެ. ރާއްޖެ ގަޑިން 23:45 ގައި ފަށާ މެޗު އޮންނާނީ ޔުވެންޓަސްގެ ސްޓޭޑިއަމުގަ އެވެ.\nރޮބާޓޯ މަންޗީނީ އިޓަލީގެ ގައުމީ ޓީމް


HPA ge bandhu list ah Hulhumeedhoo aai Rasmaadhoo\nއެޗްޕީއޭއިން އިތުރު ދެ ރަށެއް ބަންދުކޮށްފި\nއައްޑޫ ސިޓީ ހިތަދޫ: އައްޑޫގައި ކޮވިޑްގެ ކޭސްތައް ގިނަވެ، ފަސް އަވަށެއް މިހާރު ވަނީ އެޗްޕީއޭ ބަންދުކޮށްފަ---\nރަށުތެރެއިން ކޮވިޑް ކޭސްތައް ފެނުމުގެ ސަބަބުން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ސ. ހުޅުމީދޫ އާއި ރ. ރަސްމާދޫ މިއަދު ބަންދުކޮށްފި އެވެ.\nމި އާއި އެކު އެޗްޕީއޭއިން ބަންދުކޮށްފައިވާ ރަށްތަކުގެ އަދަދު 23 އަށް ވަނީ އިތުރުވެފަ އެވެ.\nބަންދު ކޮށްފައިވާ ރަށްތަކުގެ އަދަދު ދަށްވުމަށް ފަހު މި ފަހަކަށް އައިސް އަނެއްކާ ވެސް ވަނީ އެ އަދަދު އިތުރުވާން ފަށާފަ އެވެ.\nމޮނިޓަރިންގެ ހާލަތުގައި މިހާރު އެންމެ ގިނަ ދުވަސް ވަންދެން އޮތީ ރ. ދުވާފަރެވެ. އެރަށް ބަންދުކުރީ މޭ މަހުގެ 25 ވަނަ ދުވަހު އެވެ. ޖޫން މަހު މޮނިޓަރިންގެ ހާލަތަށް ގެނައި އެއްވެސް ރަށެއް މިހާރު މި ލިސްޓަކު ނެތެވެ.\nއެޗްޕީއޭގެ އެންމެ ފަހުގެ ތަފާސްހިސާބުތައް ދައްކާ ގޮތުގައި ޖުލައި މަހު ބަންދުކުރި ރަށްތަށްވެސް މިހާރު މި ލިސްޓަކު ނެތެވެ.\nމިދިޔަ އޮގަސްޓު މަހުގައި 19 ރަށެއް އެޗްޕީއޭގެ ލިސްޓަށް ވަނީ އިތުރުވެފަ އެވެ. އެއީ އއ. ހިމަންދޫ، ހދ. ހަންޏާމީދޫ، މ. މަޑުއްވަރި، ކ. ގާފަރު، ފުވައްމުލަކު ސިޓީ، ގދ. މަޑަވެލި، ތ. ވޭމަންޑޫ، ލ. މުންޑޫ، ށ. މިލަންދޫ، އދ. މަހިބަދޫ، ވ. ތިނަދޫ، ށ. ކަނޑީތީމު، ހދ. ނޮޅިވަރަން، މ. ވޭވައް، އައްޑޫ ސިޓީގެ ހަތަރު އަވަށެއް (ހިތަދޫ، މަރަދޫ، މަރަދޫ ފޭދޫ، ފޭދޫ) އަދި ހދ. ނޮޅިވަރަންފަރެވެ.\nއެޗްޕީއޭއިން ވަނީ ކޮވިޑް ފެނިގެން މިމަހުގެ އެއްވަނަ ދުވަހު ރ. މަޑުއްވަރި ވެސް ބަންދުކޮށްފަ އެވެ. އަދި މިއަދު ވަނީ ސ. ހުޅުމީދޫ އަދި ރ. ރަސްމާދޫ ވެސް ބަންދުކޮށްފަ އެވެ.\nރާއްޖެއިން އިއްޔެ ވަނީ އިތުރު 179 މީހަކު ކޮވިޑަށް ޕޮޒިޓިވް ވެފަ އެވެ. އިއްޔެ ޕޮޒިޓިވްވި މީހުންނާ އެކު ރާއްޖޭގެ ކޮވިޑް ނަންބަރު ވަނީ 81،653 އަށް އަރާފަ އެވެ. އިއްޔެ އިރުއޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާދީ އެޗްޕީއޭ އިން ރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 42 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. އިއްޔެ ޕޮޒިޓިވް މީހުންގެ ތެރެއިން 120 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ. ރިސޯޓަކުން ވެސް 17 މީހަކު ޕޮޒިޓިވްވެފައިވެ އެެވެ.\nއައްޑޫ ސިޓީ އެޗްޕީއޭ މިނިސްޓްރީ އޮފް ހެލްތު + ކޮވިޑް-19 ކޮވިޑް-19 އިގެ ބަލާއާފާތް އެޗްއީއޯސީ\nއެޗްޕީއޭ ބަންދު ލިސްޓުގައި 16 ރަށެއް\nއެޗްޕީއޭ ބަންދު ލިސްޓުގައި 19 ރަށެއް


Rahumaitherinnaa medhu samaaluvey - Ihavan Online\nFeb 09, 2020 15:26\nމާތް ﷲ ތަބާރަކަ ވަތަޢަލާ އިންސާނުން އުފައްދަވާފައިވަނީ ފިޠުރަތުގެ ސާފުކަންމަތީއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވާފައި ވެއެވެ. “كل مولود يولد على الفطرة، فأبواه يهودانه، أوينصرانه، أويمجسانه މާނައީ” ކޮންމެ ކުއްޖަކުވެސް އުފަންވަނީ ފިޠުރަތުގެ (ސާފުސީދާ) ގޮތްމަތީގައެވެ. އޭނާ ޔަހޫދީއަކަށް ހަދާނީވެސް ނުވަތަ ނަޞާރާއަކަށް ހަދާނީވެސް ނުވަތަ މަޖޫސީއަކަށް ހަދަނީވެސް އޭނާގެ މައިންބަފައިންނެވެ.”


SunOnline: Mental Health in Masters ah kiyavan scholarship thakeh hulhuvaalanee\nމެންޓަލް ހެލްތު ދާއިރާއިން މާސްޓާސްއަށް ކިޔަވަން ސްކޮލާޝިޕްތަކެއް ހުޅުވާލަނީ\nފާޠިމަތު ނަޒީފާ އަޙްމަދު 25 Aug 2021, 12:21\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު -- ފޮޓޯ/ ރައީސް އޮފީސް\nމެންޓަލް ހެލްތު ދާއިރާއިން މަތީ ތައުލީމަށް މާސްޓާސްއަށް ކިޔެވުމަށް ވަރަށް އަވަހަށް ސްކޮލަޝިޕްތަކެއް ހުޅުވާލާނެކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އިއުލާންކުރައްވައިފިއެވެ.\nހުނަރުވެރި މަސައްކަތްތެރިން އުފެއްދުމުގެ ފުރަތަމަ މާސްޓާ ޕްލޭން އިފްތިތާހުކުރުމަށް ރައީސް އޮފީހުގައި މިއަދު ބޭއްވި ހަފްލާއެއްގައި ވާހަކަފުޅުދައްކަވަމުން ރައީސް ސޯލިހު ވިދާޅުވީ އިގްތިސޯދީ އަދި އިޖުމިތާއީ ގޮތުން މީހުން ބިނާކުރަންޖެހޭ ވަރަށް ގިނަ ދާއިރާ ރާއްޖޭގައި އެބަހުރި ކަމަށެވެ.\nއޭގެ ތެރެއިންވެސް މެންޓަލް ހެލްތު ނުވަތަ ނަފްސާނީ ދުޅަހެޔޮކަމުގެ ދާއިރާއަކީ ވަރަށް ހާއްސަ އިސްކަމެއް ދީގެން މީހުން ބިނާކުރަންޖެހޭ ދާއިރާއެއް ކަމަށް ރައީސް ވިދާޅުވިއެވެ.\nއެގޮތުން ކްލިނިކަލް ސައިކޮލޮޖީ، ޕްރޮފެޝަލަން ކައުންސިލިން އަދި އެޑިކްޝަން ޕްލޭން ހިމެނޭ ގޮތަށް 30 ސްކޮލަޝިޕެއް ސަރުކާރުން ވަރަށް އަވަހަށް އިއުލާންކުރާނެކަމަށް ރައީސް ވިދާޅުވިއެވެ.\nމާސްޓާ ޕްލޭން އެކުލަވާލުމާ ބެހޭގޮތުން ވާހަކަފުޅު ދައްކަވަމުން ރައީސް ވިދާޅުވީ، މާސްޓާ ޕްލޭން އެކުލަވާލީ ކުރިއަތް އޮތް5އަހަރަށް އަމާޒުކޮށްގެން ކަމަށެވެ. މި ޕްލޭންގައި ރާއްޖޭގެ ވަޒީފާގެ ބާޒާރަށް ބޭނުންވާ އެންމެ ކުރު އަދި ދިގު މުއްދަތުގައި ހާސިލްކުރާނެ ކަންތައްތަކެއް ހިމަނާފައިވެއެވެ.\nމި ޕްލޭންއާއެކު ދިވެހިރާއްޖޭގެ ވަޒީފާގެ ބާޒާރުގައި ދިމާވާ ގިނަ ގޮންޖެހުންތަކަކަށް ކޮންމެވެސް ވަރެއްގެ ހައްލެއް ލިބިގެންދާނެ ކަމަށް ރައީސް ފާހަގަ ކުރެއްވިއެވެ.\n"ރާއްޖޭގެ ވަޒީފާގެ ބާޒާރަށް އެންމެ ބޮޑަށް މީހުން ބޭނުނެވަފައިވާ ހުރިހާ ދާއިރާތަކާއި ރާއްޖޭގައި މީހުން ބޭނުންވާ ހުރިހާ ދާއިރާތަކާ ދެމެދު އޮތް ހުސްކަން، މި މާސްޓާ ޕްލޭންގެ އެހީގައި ކުޑަކުރެވިގެން ދާނެ،"\nމީހުން ބިނާކުރުން ލާމަރުކަޒުކުރުމުގެ އަމާޒުގައި ސަރުކާރުން ކުރިއަށް ދާއިރު، ރާއްޖޭގެ ހުރިހާ ހިސާބެއްގައި ހިންގަމުންދާ އެކި ޕްރޮޖެކްޓްތަކަށް ބޭނުންވާ މީހުން ކުރިއަތް އޮތް ތަނުގައި އުފެދިގެން ދާނެކަމަށް ރައީސް ވިދާޅުވިއެވެ.\nރާއްޖޭގެ ހުރިހާ އަތޮޅެއްގައި ތަރައްގީގެ ގިނަ މަސައްކަތްތައް ކުރަމުން ދާއިރު އޭގެ ތެރޭގައި ރާއްޖޭގެ ހުރިހާ ރަށެއްގައި ފެނާ ނަރުދަމާގެ މަސައްކަތާއި ސަރަހައްދީ ވައިގެ ބަނދަރުގެ އިތުރުން ޓާޝަރީ ހޮސްޕިޓަލެއް ތަރައްގީ ކުރުމާއި ހުރިހާ ރަށެއްގެ އިންޖީނު ގެ ޒަމާނީ ފެންވަރެއްގައި ތަރައްގީ ކުރުމަކީ މިހާރު ރާއްޖޭގައި ހިންގަމުންދާ ބައެއް މަޝްރޫއުތަކެވެ.\n"މިއީ ތަރައްގީ ލާމަރުކަޒު ކުރުމުގައިވެސް ވަރަށް މުހިންމު މަސައްކަތެއްކަަމަށް އަޅުގަނޑު ދެކެން."\nމި ކަންކަން ނިމޭއިރު ރަށްރަށުގައި އެތައް ވަޒީފާއެއް ހުޅުވިގެންދާނެކަން ފާހަގަ ކުރައްވަމުން ރައީސް ވިދާޅުވީ އެ ތަންތަނަށް ކިޔަވައިގެން ތިބި ފަންނީ މީހުން ބޭނުންވާ ކަމަށެވެ. މިއަދު އިފްތިތާހު ކުރި ޕްލޭންގެ މައިގަނޑު އަމާޒަކީ އެފަދަ ފަންނީ މީހުން އުފައްދައި، ރަށްރަށުގެ ގިނަ ބަޔަކަށް ވަޒީފާ ލިބުމެވެ.\nމީގެ ސަބަބުން ހާއްސަކޮށް ވަޒީފާގެ ބާޒާރުގައި އަންހެނުންނާއި ފިރިހެނުންގެ ފަރަގު ކުޑަވެ، ވަޒީފާގެ ބާޒާރުގައި ދެ ޖިންސުގެ ޒުވާނުންގެ ހިއްސާ ވަރަށް ބޮޑަށް އިތުރުވެގެން ދާނެކަމަށް ރައީސް ވިދާޅުވިއެވެ. ރާއްޖޭގައި ފަންނީ ޒުވާނުން ގިނަ ނަމަވެސް، އެމީހުންނަށް ބޭނުންވާ ފަންނުވެރިކަން ތަރައްގީކޮށް އެފަންނުގެ ބޭނުން ހިފޭނެ ގޮތެއް ހަދައިދޭންޖެހޭ ކަމަށް ރައީސް ފާހަގަކުރެއްވިއެވެ.\n"މިދެންނެވި ފުރުސަތުތައް ދެ ޖިންސުގެ ޒުވާނުންނަށް ފަހިކޮށްދިނުމުން އެކަމުގެ ހަގީގީ މަންފާ ކުރާނީ އެ ޒުވާނުންގެ އާއިލާތަކަށް. އެ ޒުވާނުންގެ ކިބައިގައި ހުރި ހުނަރާއި ފަންނުގެ ދާއިރާތަކުން އާމްދަނީ ހޯދޭނެ މަގު ފަހިވުމުން އާއިލީ ފުދުންތެރިކަން އިތުރުވެ އުފާވެތި ދިރިއުޅުމަކަށް މަގުފަހިވެގެން ދާނެ،"\nކޮވިޑުގެ ދަތި އުނދަގުލުގައިވެސް ސަރުކާރުގެ އެންމެ އިސް ސިޔާސަތަކީ ދައުލަތުގެ ހަރަދު ކުޑަކޮށްގެން ނަމަވެސް މީހުން ބިނާކުރުމާ ގުޅީފައިވާ މަސައްކަތްތައް ހުއްޓާނުލާ ކުރިއަށް ގެންދިއުން ކަމަށް ރައީސް ވިދާޅުވިއެވެ.\nއެގޮތުން ރާއްޖެއިން ބޭރުގައި މަތީ ތައުލީމު ހާސިލު ކުރުމަށް ދޭ ސްޓޫޑަންޓް ލޯންއާއި ހިލޭ ކިޔަވަން ރައީސް ދެއްވާ ހާއްސަ ސްކޮލަޝިޕްތަކާއި ހައި އެޗީވާސް ސްކޮލަޝިޕް ފަދަ ކަންކަން ހުއްޓާނުލާ ކުރިއަށް ގެންގޮސްފައިވާކަން ރައީސް ފާހަގަކުރެއްވިއެވެ. ރައީސް ވިދާޅުވީ މީހުން ބިނާކުރުމަށް ދައުލަތުން ބޮޑު ހޭދައެއްކޮށް، އެކުރާ މަސައްކަތުގެ ނަތީޖާ މިއަދު ނުފެނުނަމަވެސް ކުރިމަގުގައި ދިވެހި މުޖުތަމައުން އެކަންކަމުގެ ފައިދާ ފެންނާނެ ކަމަށެވެ.


Noorul-islam.NET :: މުސްލިމުންނާއި، އިސްލާމްދީން ޙިމާޔަތްކުރާނެ ދައުލަތެއްޤާއިމުކުރެއްވުމަށް ކުރެއްވި މަތިވެރި ދަތުރުފުޅު\nމުސްލިމުންނާއި، އިސްލާމްދީން ޙިމާޔަތްކުރާނެ ދައުލަތެއްޤާއިމުކުރެއްވުމަށް ކުރެއްވި މަތިވެރި ދަތުރުފުޅު\nލޮބުވެތި އަޚުންނާއި އުޚުތުންނެވެ! އިސްލާމީ އުއްމަތުގެ ދަރީނެވެ! ޢިއްޒަތާ މަޖުދުގެ އަހުލުވެރިންނެވެ! ހިޖުރީ އާއަހަރުގެ ހެޔޮއެދުންތަކާއި، ތަހުނިޔާ ތިޔަ އެންމެހައި އަޚުންނާއި އުޚުތުންނަށް ފޮނުވަމެވެ.\nއާދެ! ހިޖުރައިން އެއްހާސް ހަތަރުސަތޭކަ ހަތާވީސް އަހަރު ފާތުވެގެންދިޔައީއެވެ. އަޅުގަނޑުމެންގެ ލޮބިވެތި ނަބިއްޔާ، އަދި ދުނިޔެއަށް އެންމެ ވަރުގަދަ އިޞްލާޙީ އިންޤިލާބެއް ގެނެސްދެއްވި މަތިވެރި ސާހިބާގެ ހިޖުރައެވެ. ހިޖުރައެވެ. މާނައަކީ ކޮބައިތޯއެވެ؟ އެއީ ކީއްވެގެން ކުރެއްވި ހިޖުރައެއްތޯއެވެ؟ އަމިއްލަ ލޯބިވާ ވަޠަން ދޫކުރައްވައި ވަޑައިގެންނެވީ ކީއްވެތޯއެވެ؟ އެމާތް މައްކާ ފަތަޙަ ވުމަށް ފަހު ވެސް އެނބުރިވަޑައިނުގެންނެވީ ކީއްވެތޯއެވެ؟ ތައުޙީދަށް ގޮވާލެއްވުމަށް މައްކާގައި ބާރަ، ނުވަތަ ތޭރަ ވަރަކަށް އަހަރު އުޅުއްވާފައި މަދީނާއަށް ވަޑައިގެނެވީ ކީއްވެގެން ހެއްޔެވެ؟ އިސްލާމީ ތާރީޚެއް އެންމެ ފުރަތަމަ ޖެއްސެވީ ބޭކަލަކީ އަމީރުލްމުއުމިނީސް ޢުބަރު ބުނި ޚައްޠާބެވެ. އެކަލޭގެފާނު އެތާރީޚަކަށް، ނަބިއްޔާ އަށް ނަބީކަން ލިބިވަޑައިގެންނެވި ތާރީޚު އިޚުތިޔާރު ނުކުރައްވައި، ހިޖުރަ ކުރެއްވި ތާރީޚު އެއީ އިސްލާމީ ތާރީޚުގެ ފެށުން ކަމުގައި ބެއްލެވީ ކީއްވެތޯއެވެ؟\nދަންނަވަންތޯއެވެ؟ ހިޖުރައާމެދު ޙަޤީޤީ ވިސްނުމަކުން ވިސްނައިފިނަމަ، ލޯތައް ކަރުނުން ފުރިގެންދާނެއެވެ. ނާމާންކަމުގެ ތެރެއިން، އަމާން ބައްރަކަށް ވަޑައިގަތުމަށް ކުރެއްވި މަތިވެރި ދަތުރުފުޅެކެވެ. ﷲ ގެ ދީން ރައްކާތެރިކުރެއްވުމަށް ކުރެއްވި ދަތުރުފުޅެކެވެ. މިދަތުރުފުޅުގެ ސަބަބުން މުސްލިމުންނަށް ޢިއްޒަތް ލިބިގެން ދިޔައެވެ. އިސްލާމްދީނާއި، މުސްލިމުން ޙިމާޔަތްކުރާނޭ ދައުލަތެއް ޤާއިމުވެގެން ދިޔައެވެ. މިކަން ވެގެންދިޔައީ އިސްލާމުންނަށް ލިބުނު ޢިއްޒަތަކަށެވެ. ފެށިގެންދިޔަ އާޞަފްޙާއަކަށެވެ. މިހެންކަމުން، އެމަތިވެރި ދަރުތުފުޅު ކުރެއްވި ތާރީޚު އިސްލާމީ ތާރީޚެއްކަމުގައި ވެގެންދިޔައީއެވެ. މިތާރީޚު އިޚްތިޔާރު ކުރެއްވީ އަމީރުލްމުއުމިނީން ޢުމަރު ބުނި ޚައްޠާބުއެވެ.\nމައްކާދޫކުރައްވައި ހިޖުރަކުރެއްވީ ކީއްވެ؟\nﷲ ގެ ދީނަށް ގޮވާލެއްވި ގޮވާލެއްވުމުގެ ސަބަބުން، މުޙައްމަދު ނަބިއްޔާއާއި ގޮންޖެހުންތަށް ކުރިމަތި ވެގެންދިޔައެވެ. މައްކާގެ ބޮޑުންނާއ ފައިސާވެރިންގެ ފަރާތުންނެވެ. ޙަސަބާއި ނަސަބުގެ ސަބަބުން ފަޚުރުވެރިވެފައިވާ މީހުންގެ ފަރާތުންނެވެ. އިހާނެތިކޮށް ހިތުނެވެ. އެކަލޭގެފާނުގެ ދަޢުވަތު ދޫނުކުރެއްވުމުން، ދެން ހުށަހެޅުނީ ފައިސާއާއި، މަޤާމެވެ. ނަމަވެސް ޖަވާބަކީ އެބައިމީހުން އިރު ގެނެސް ތިމަންކަލޭގެފާނުގެ ކަނާތްފުޅުގައި ބަހައްޓައި، ހަނދު ގެނެސް ވައަތްޕުޅުގައި ބެހެޓިޔަސް އިސްލާމްދީނަށް ގޮވާލެއްވުން ދޫނުކުރައްވާނެ ކަމުގައެވެ. ނުވަތަ އެކަމުގެ ސަބަބުން އެކަލޭގެފާނު މަރުވެ ދިއުމެވެ. ނުވަތަ ނަޞްރު ލިބުމެވެ.\nމީގެ ސަބަބުން މުޞީބާތްތައް އިތުވެގެން ދިޔައެވެ. ނަތީޖާއަކީ އެކަލޭގެފާނު ޝަހީދުކޮށްލުމަށް ނުބައިރޭވުންތައް ރާވައި އަނިޔާވެރި ޖަރީމާއެއް ހިންގުމަށް މައްކާގެ ބޮޑުން ސައްލާކުރުމެވެ. އެބައިމީހުން އެކަލޭގެ ފާނު ޝަހީދުކޮށްލުމަށް އުޅުނު ރޭ ﷲ އެކަލޭގެފާނު މަދީނާއަށް ވަޑައިގަތުމަށް އަމުރުކުރެއްވިއެވެ. އޭގެ ކުރިން މުސްލިމުންގެ ތެރެއިން ގިނަވެގެންވާ ބަޔަކު ވަނީ މަދީނާއަށް ހިޖުރަކުރައްވާފައެވެ. އެކަލޭގެފާނު މަދީނާއަށް ވަޑައިގަތުމާއެކު އިސްލާމުންގެ ދައުލަތް އިޢުލާންކުރެއްވިއެވެ.\nހިޖުރައިގެ ވާހަކަ ހަނދާނަށް ވެރިވާ ކޮންމެ ހިނދަކު އާލާވެގެންދަނީ އެމާތް ޞަޙާބީންގެ ހިއްވަރުފުޅުގަދަކަމެވެ. ކީރިތި ނަބިއްޔާ ޝަހީދުކޮށްލުމަށް މުޝްރިކުން އުޅުނު ރޭގައި، އެކަލޭގެފާނުގެ ރިދާކޮޅުއަޅުއްވައިގެން އެކަލޭގެފާނުގެ ނިދި އަވަހާރަފުޅުލައްޕަވާ އެނދުދާންކޮޅުގައި އެކަލޭގެފާނުގެ މަޤާމުގައި އޮންނެވީ އެކަލޭގެ ފާނުގެ ބޮޑުބޭބޭފުޅު ގެ ދަރިކަލުން ކަމުގައިވާ ހިއްވަރުފުޅުގަދަ ޢަލީ ބުނި އަބީޠާލިބެވެ. މަރުގެ ތުންފަތް މައްޗައް އެވަޑައިގެންނެވީ މާތް ރަސޫލާދެކެ ކިހާ ލޯބިވާތީ ހެއްޔެވެ؟ އެފަދަ ބޭކަލުން ދެން މިދުނިޔެއިން ފެންނާނެ ހެއްޔެވެ؟ ނުފެންނާނެކަން ކަށަވަރެވެ.\nނާމާން ދަތުރުގެ ބައިވެރިޔާ\nމިހެން ދެންނެވުމުން ވެސް އެއީ ކޮންބޭކަލެއްކަން ތިޔަބޭފުޅުންނަށް ޔަޤީން ކުރެވިދާނެއެވެ. އެއީ އައްޞީޤުއެވެ. އަބޫބަކުރުގެފާނެއެވެ. އެކަލޭގެފާނުގެ ޖާނާއި މާލު ﷲ އަށްޓަކައި ޤުރްބާންކުރެއްވި މާތް އިންސާނާއެވެ.\nއެ ނާމާން ދަތުރުގައި އިތުރު ރަސޫލާގެ ކުރިފުޅުމަތިން ބައެއް ފަހަރު ހިންގަވައެވެ. އަނެއްބައިފަހަރު ފަހަތްޕުޅުން ހިންގަވައެވެ. ނުރައްކަލެއް އަތުވެދާނޭ ހީފުޅުކުރެއްވޭތީއެވެ. އެއީ މާތް ނަބިއްޔާ އެންމެ ލޯބިވާ ޞަޙާބީއެވެ. އެކަލޭގެފާނުގެ ޙަޔާތުގައި އެކަލޭގެފާނަށް އެބޭކަލެއްގެ ފުށުން އެންމެ އެކުވެރިކަމާއި، އޯގާވެރިކަން ލިބިވަޑައިގެނެވި ބޭކަލަކީ އަބޫބަކުރެވެ. އެކަލޭގެފާނަށް ފަހު، މިއުންމަތުގެ ދައުލަތުގެ ވެރިކަން ކުރެއްވި ބޭކަލަކީ އެއީއެވެ. ޘައުރު ގެ ހޮހަޅައިގައި ތިންދުވަސް ވަންދެން ތިއްބެވިއެވެ. މުޝްރިކުންގެ ފަރާތުން ހަމަލާއެއް އަތުވެދާނޭ ކަމާމެދު ފިކުރުކުރައްވައި އަބޫބަކުރުގެފާނު ހިތާމަކުރެއްވުމުން [ ދެރަނުވާށެވެ! ﷲ ވަނީ އަހަރުމެންނާ އެކުގައެވެ. ] ކީރިތި ރަސޫލާ މިހެން ވިދާޅުވިއެވެ.\nހިޖުރައިގެ ނަތީޖާ، ނުވަތަ މޭވާ އަކީ ކޮބާ؟\nހިޖުރަ ކުރެއްވުމާއެކު މުސްލިމުންގެ ދައުލަތް އިޢުލާންކުރެއްވިއެވެ. މިއީ އިސްލާމްދީނަކީ ހަމަ އެކަނި އަޅުކަމުގެ ދީން ކަމަށް ހަދަން އުޅޭ މީހުންނަށް ހުރި ފިލާވަޅެކެވެ. އިސްލާމްދީނަކީ އަޅުކަމާއި ވެރިކަމެވެ. އިސްލާމީ ދައުލަތުގެ ބާނީ އަކީ މުޙައްމަދު ނަބިއްޔާއެވެ. މިއީ ހިޖުރައިގެ މޭވާއެވެ.\nމުސްލިމުންގެ ދައުލަތުގެ އެންމެ ފުރަތަމަ ވެރިރަށަކަށް މަދީނާ ވެގެން ދިޔައެވެ. ކީރިތި ރަސޫލާ ތަންތަނަށް ސަފީރުން ފޮނުއްވިއެވެ. ވަށައިގެންވާ ޣައިރު މުސްލިމު ޤަބީލާތަކާއެކު މުޢާހަދާތައް ޤާއިމު ކުރައްވައި ޞުލްޙަވެރިކަން ޤާއިމުކުރެއްވިއެވެ. ޢަދުލު އިންޞާފު ޤާއިމުކުރެއްވުމަށް ހަނގުރާމަތައްކުރެއްވިއެވެ. މުސްލިމުން އަޚު ކުރެއްވިއެވެ.\nމަދީނާގެ ދައުރުގައި އިސްލާމްދީނުގެ ބޮޑެތި ޙުކުމްތައް ﷲ ބާވާލެއްވިއެވެ. ކައިވެނި، ވަރި، ޖިހާދު، ހަނގުރާމައިގެ ޙުކުމްތައް، ޙައްޖު، ރޯދަ، ޒަކާތް، ޒިނޭގެ ޙުކުމް، ލިޢާނުގެ ޙުކުން، ޡިހާރުގެ ޙުކުމް، ރަލުގެ ޙުކުމް އަދި ޣައިރު މުސްލިމުންނާ މެދު ޢަދުލުވެރި ވުމަށް އެނގުނެވެ. އަދި މިނޫންވެސް ވަރަށް ގިނަ ޙުކުމްތައް ބާވާލެއްވުނެވެ. އިސްލާމީ ދައުލަތުގެ ވެރިއާގެ ގޮތުގައްޔާއި، ނަބިއްޔެއްގެ އަހަރު ތަކެއް ހޭދަކުރެއްވުމަށް ފަހު، ދުނިއަށް އިޞްލާޙީ އެންމެ ވަރުގަދަ އިންޤިލާބު ގެނެސްދެއްވުމަށް ފަހު ސުވަރުގެވަޑައިގަތީއެވެ.\nއިތުރު ރަސޫލާގެ ހިޖުރައިގެ ސަބަބުން މުސްލިމުންނާއި، އިސްލާމްދީން ޢިއްޒަތްތެރި ވެގެންދިޔައެވެ. އަދި ދައުލަތެއް ޤާއިމުވެގެން ދިޔައެވެ. މިހެންކަމުން ހިޖުރައިގެ ތާރީޚު މުހިއްމުވެގެންދިޔައީ ކަމުގައި މުއައްރިޚުންނާއި، ސިޔަރަތުގެ ދަންނަބޭކަލުން ހާމަކުރައްވައެވެ.\nމާތް ﷲ އިތުރު އެކަލޭގެފާނަށް ޞަލަވާތާ ސަލާމްލައްވާށިއެވެ. އާމީން.


Arts | Mihaaru\nލޮކްޑައުންގައި ގޭގައި އިނދެ ފޫހިވެގެން ހެދީ ފޭސްބުކް ގްރޫޕެކެވެ. މި މަހު ދެ ވަނަ ދުވަހު ހެދި ގްރޫޕަށް ރައްޓެހިން އިތުރުކޮށް، އެހެން މީހުންނަށް ވެސް ދައުވަތު ދެމުން ގޮސް މިހާރު 1،400 އަށް ވުރެ ގިނަ މެމްބަރުން އެބަ ތިއްބެވެ. ބޭނުމަކީ މި ދުވަސްވަރު ގޭގައި ނުވަތަ އެކަނި ކޮންމެވެސް އެހެން ތަނެއްގައި ތިބެގެން ވަގުތު ހޭދަކުރާއިރު އަމިއްލަ...\nFebruary 04, 2020 11\nއާޓިސްޓުންގެ ކުރެހުންތައް މަޖިލީހުގައި!\nރާއްޖޭގެ އާޓިސްޓުންގެ ތެރޭގައި ހިމެނޭ ކުރެހުންތެރިންގެ ހުނަރުތައް ރައްޔިތުންގެ މަޖިލީހުގައި ދައްކައިލުމުގެ ފުރުސަތު މަޖިލީހުން ފުރަތަމަ ފަހަރަށް ދީފި އެވެ.\nJanuary 04, 2020 42\nރިނބުދޫ ތަފާތު ކޮށްލައިފި، ހިތްގައިމު ކުރެހުންތަކެއް!\nސޯޝަލްމީޑިއާގައި މިހާރު އެންމެ ހިނގަނީ ދ. ރިނބުދު އެވެ. ރާއްޖޭގެ ރީތި ކަމާއި ސަގާފީ އެކި މަންޒަރުތަކުން އެ ރަށުގެ ފާރުތައް ޗާލުކޮށް، ރަށަށް ހިތްގައިމު ބަދަލެއް ގެނެސްދީފި އެވެ.\nއެމްއެމްއޭސީ:މިޔުޒިކާއި އާޓުގެ ކާމިޔާބު ސެންޓަރެއް\nރާއްޖޭގައި ހުނަރުވެރި ކުދިންގެ އަދަދު މަދެއް ނޫނެވެ. ނަމަވެސް އެ ކުދިންނަށް އެ ހުނަރު ކުރިއަރުވައި، އެ ހުނަރެއްގެ ރަނގަޅު ބޭނުން ހިފޭނެ ފުރުސަތުތައް ރާއްޖޭގައި ވަރަށް މަދެވެ. މިފަދަ ކުދިންނަށް ހުނަރު ކުރިއެރުވުމަށް ފުރުސަތު ހޯދައިދިނީ މޯލްޑިވްސް މިއުޒިކް އެންޑް އާޓްސް ސެންޓާ (އެމްއެމްއޭސީ) އިންނެވެ.\nރާއްޖޭގެ ޑިޖިޓަލް އާޓިސްޓު އަލީ ޝިމްހާގުގެ ކުރެހުމަކީ އަމިއްލަ އެއްޗެއް ކަމަށް ހަދައި ބޭނުންކުރި އެމެރިކާގެ އާޓިސްޓް އާރޮން ކާޓާ އަށް ފާޑުކިއުން އަމާޒުވުމުން އެ ކުރެހުން އޭނާ...\nރާއްޖޭގެ އާޓިސްޓުންނަށް ދިމާވާ އެންމެ ބޮޑު އެއް މައްސަލައަކީ އިންޓަނެޓްގެ ތެރެއިން އެ މީހުންގެ މަސަައްކަތްތައް ބައެއް މީހުން ފޭރިގަތުމެވެ. އަމިއްލަ އަށް އެތައް މަސައްކަތަކުން...\nއަމީނިއްޔާގެ މައުރަޒުން ފެނުނު އަމީން ދީދީގެ ކޮލާޖު\nރާއްޖޭގެ ތައުލީމީ ދާއިރާގައި އެންމެ މުހިއްމު އެއް ބައިވެރިޔާ، އަމީނިއްޔާ ސްކޫލުގެ އަލިމަސްޔޫބީލާ ގުޅިގެން އަންނަނީ ތަފާތު ހަރަކާތްތައް ހިންގަމުންނެވެ. އެގޮތުން އެ ސްކޫލުގައި މިހާރު ކިޔަވަމުން އަންނަ ދަރިވަރުންނާއި ޓީޗަރުންނާއި ބެލެނިވެރިންގެ އިތުރުން ކުރީގެ ދަރިވަރުންނަށް ހުޅުވާލައިގެން މިއަދު ފެށި މައުރަޒުގައި ގިނަ...\nތަމްސީލުގެ ތެރޭން އައި "އިލްނޮއިސް"ގެ ތިން އެކްޓަރުން\nތަމްސީލެއް ކުޅޭ ނަމަ އެކަކު މަދު ވަގުތުކޮޅެއްގެ ތެރޭގައި ކިތަންމެ ކެރެކްޓާއަކަށް ބަދަލު ވާންޖެހެ އެވެ. ރޯ ނަމަ ނުވަތަ ހޭ ނަމަ ހަގީގަތުގައި ވެސް އެކަމެއް ކުރަން ޖެހެ އެވެ. އެކަމަކު މިއީ ވަރަށް ކުޅަދާނަ ބަޔަކަށް ނޫނީ ނުކުރެވޭނެ ކަމަކެވެ. މިފަދަ މެތޮޑް އެކްޓިން ރާއްޖޭން ވަރަށް މަދުން ނޫނީ ނުފެންނައިރު، މި އެކްޓަރުންގެ ކުޅަދާނަކަން މި...\nFebruary 09, 2017 14\nޒުވާނެއްގެ ހަޔާތުގެ ސިއްރުތައް ޅެން ފޮތަކުން\nކިތަންމެ ހަގު އުމުރެއްގައި ވެސް ހުވަފެނެއް ހަގީގަތަކަށް ހެދިދާނެ އެވެ. ޒުވާން ނޫސްވެރިޔާ ހުސެން އަލީ އޭނާގެ ޅެންވެރިކަމުގެ ހުނަރު ހާމަކޮށްދެމުން ފޮތެއް ނެރެން އެ އުޅެނީ އުމުރުން 20 އަހަރުގަ އެވެ.\nDecember 11, 2016 46\nފޮށުމާ ދެކޮޅު ލިޔުމަކާ ހެދި ހަމަނުޖެހުން ހިނގައިފި


Jameela Hussain ge aailaa ah Raees Nasheed thauziyaa vidhaalhuvejje\nމައިމޫނާގެ މަންމާފުޅު އަވަހާރަވުން\nޖަމީލާ އަވަހާރަވީ އުމުރުފުޅުން 82 އަހަރުގައި\nއަވަހާރަވީ ގިނަ ދުވަސްތަކެއް ވަންދެން އާލާސްކަންފުޅާ އުޅުއްވުމަށްފަހު\nޖަމީލާގެ ދަރިން ވަނީ ދައުލަތާއި ސަރުކާރުގެ އެކި މަގާމުތައް ފުރުއްވާފައި\nކ. މާލެ | 28 ނޮވެންބަރ 2020 | ހޮނިހިރު 18:58 | 4,079\nޑިރެކްޓަރ ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރުގެ މަންމާފުޅު ޖަމީލާ ހުސެއިން - އަވަސް\nގިނަ ދުވަސްތަކެއް ވަންދެން އާލާސްކަންފުޅާ އުޅުއްވުމަށްފަހު ހޮނިހިރު ދުވަހުގެ ހެނދުނުގެ ވަގުތެއްގައި އަވަހާރަވި ހއ. އިހަވަންދޫ ވައިޖެހޭގޭ ޖަމީލާ ޙުސެއިން (82) އަވަހާރަވުމާ ގުޅިގެން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ތައުޒިޔާ ވިދާޅުވެއްޖެއެވެ.\nހޮނިހިރު ދުވަހު ރައީސް ނަޝީދު ކުރެއްވި ޓްވީޓެއްގައި ވިދާޅުވީ ޖަމީލާ ޙުސެއިން އަވަހާރަވި ހަބަރު ލިބުމާއިއެކު އާއިލާއަށް އެ މަނިކުފާނުގެ އިހުލާސްތެރި ތައުޒިޔާ ދަންނަވާ ކަމަށެވެ. އަދި ދުޢާއަކީ މަރުހޫމާއަށް ސުވަރުގެ މިންވަރު ކުރެއްވުން ކަމަށް ރައީސް ނަޝީދު ވިދާޅުވިއެވެ.\nޖަމީލާ ހުސައިންއަކީ ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ ޑިރެކްޓަރ ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރުގެ އިތުރުން، ރައީސުލްޖުމްހޫރިއްޔާގެ އޮފީހުގެ ޗީފް ޓެކްނޮލޮޖީ އޮފިސަރގެ މަގާމުގައި ހުންނެވި ހާމިދު ޝަފީޢު އާއި މީރާގެ ޑެޕިއުޓީ ކޮމިޝަނަރ ޖެނެރަލް އަސްމާ ޝަފީއުގެވެސް މަންމާފުޅެވެ. އަދި ޖަމީލާ އަކީ، ކުރީގެ ރައީސް ވަހީދުގެ ދައުރުގައި ފިޝަރީޒް މިނިސްޓަރ ކަމާއި ހޯމް މިނިސްޓަރުކަން ކުރެއްވި އަހްމަދު ޝަފީއުގެވެސް މަންމާފުޅެވެ.


Majilis Raees Kamah Gennan Emme Ekasheegenvaa Beyfulhakee Afeef - Raees - Vaguthu\nމަޖިލިސް ރައީސް ކަމަށް ގެންނަން އެންމެ އެކަށީގެންވާ ބޭފުޅަކީ އަފީފް - ރައީސް\n1 އަހަރު ކުރިން ( މެއި 22, 2019 )\nރައްޔިތުންގެ މަޖިލީހުގެ ރައީސް ކަމަށް ގެންނަން އެންމަ އެކަށީގެންވާ މެމްބަރަކީ ވިލުފުށީ ދާއިރާގެ އިންތިހާބީ މެންބަރު ހަސަން އަފީފް ކަމަށް ރައީސް އިބްރާހީމް މުހައްމަދު ސޯލިހް ވިދާޅުވެއްޖެއެވެ.\nރައީސް މިހެން ވިދާޅުވެފައިވާ އިރު، މަޖިލިސް ރައީސް ކަމަށް އަފީފް ގެންނަން ރައީސް ލޮބީ ކުރައްވާ ކަމަށް މީގެކުރިންވެސް ވަނީ އަޑުތައް ފެތުރިފައެވެ.\nއެމްޑީޕީން މަޖިލީހުގެ ސުޕަ މެޖޯރީޓީ ނަގާފައިވާ އިރު، އެޕާޓީން ދަނީ މަޖިލީހުގެ ރައީސާއި ނައިބު ރައީސަށް ގެންނާނެ މެމްބަރަކާ މެދު ވާހަކަ ދައްކަމުންނެވެ. އެޕާޓީގެ ރައީސް މުހައްމަދު ނަޝީދު ކުރިން ވިދާޅުވެފައި ވަނީ މަޖިލިސް ރައީސަކަށް އެމަނިކުފާނު ތާއިދު ކުރައްވަނީ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމަށް ކަމަށެވެ.\nރައްޔިތުންގެ މަޖިލިސްގެ ރައީސް ގާސިމް ހިބްރާހިމް މަޖިލިސްގެ ކުރީގެ މެންބަރުންނަށާއި އަދި މިހާރުގެ މެންބަރުންނަށް ދެއްވި ހާއްސަ ފަރިއްކޮޅެއްގައި ބައިވެރިވެވަޑައިގެން ރައީސް ސޯލިހު ވިދާޅުވީ ކުރިއަށް އޮތް ރައްޔިތުންގެ މަޖިލީހުގެ ރައީސް ކަމަށް އެންމެ އެކަށޭނެ ބޭފުޅާއަކީ ހަސަން އަފީފު ކަމަށާއި އެމަނިކުފާނު ތާއީދު ކުރައްވަނީ އަފީފަށް ކަމަށެވެ.\n"ހަސަން އަފީފު މަޖިލީހުގައި މަސައްކަތް ކުރެއްވި ތަން އަޅުގަނޑަށް ގާތުން ފެނުނު, ހިތަދޫ އުތުރު ދާއިރާގެ މެންބަރު އަސްލަމާއެކު ވެސް މަސައްކަތް ކުރެވުނު އެ ދެ ތަޖުރިބާއަށް ބައްލަވައި ހަސަން އަފީފަކީ މަޖިލިސް ރައީސް ކަމަށް އެންމެ އެކަށީގެންވާ ބޭފުޅާ" ރައީސް ވިދާޅުވިއެވެ.\nމަޖިލިސް ރައީސް ކަމަށް އެންމެ ރަނގަޅީ އަފީފް ކަމަށް ރައީސް ޞާލިހް ވިިދާޅުވިއިރު އެބައްދަލުވުމުގައި ރައީސް ނަޝީދު ވެސް އިންނެވިއެވެ.\nއަފީފާއި އަސްލަމްގެ އިތުރުން ވެސް ބައެއް ބޭފުޅުން ވަނީ މަޖިލިސް ރައީސް ކަމަށް ޝައުގުވެރިކަން ފާޅުކުރައްވާފައެވެ. އެ މެންބަރުންނަކީ އައްޑޫ މީދޫ ދާއިރާގެ މެމްބަރު ރޮޒެއިނާ އާދަމާއި މެދު ހެންވޭރު ދާއިރާގެ މެންބަރު އަލީ އާޒިމާއި މަރަދޫ ދާއިރާގެ މެންބަރު އިބްރާހިމް ޝަރީފެވެ.\nމަޖިލިސް ރައީސް އިންތިޚާބު ކުރުން އޮންނާނީ މިމަހުގެ 28 ވަނަ ދުވަހު މަޖިލިސް މެންބަރުން ހުވާ ކުރަން ބާއްވާ ޖަލްސާގައެވެ. މަޖިލިސް ރައީސް އަކު އިންތިޚާބު ކުރާނީ މެންބަރުންގެ ސިއްރު ވޯޓަކުންނެވެ.\nމެއި 22, 2019 22:44\nމިހާ ގާބިލު 25 އަހަރު މަޖިލީހުގަ ވާހަކަ ނުދައްކާ ކުޑަމިނުން އަމިއްލަ ރަށައް ވެސް ކަމެއް ނުކޮއްދެވުން ރައީސް\nމެއި 22, 2019 22:51\nމަޖިލީހުގެ ރައީސަކަށް އެންމެ އެކަށީގެން ވަނީ އަފީފް ކަމަށް ރައީސް އިބޫ ވިދާޅުވި ނަމަވެސް އެކަން އެގޮތަށް މަމެން ތާއީދެއް ނުކުރަމޭ މަޖްލީހުގެ ރައީސް ކަމަށް އެންމެ އެކަށީގެންވަނީ ކެނެރީގެ ނަޝީދުއޭ 19 ވަނަ ރައްޔިތުންގެ މަޖްލީހަށް ކަން މިހެން ހުރުމުން މަމެން އުއްމީދު ކުރަމޭ ކެނެރީގެ ނަޝީދު މަޖްލީހުގެ ރައީސް ކަމަށް ކުރިމަތިލާނެ ކަމަށް އެއިރުންނޭ ރާއްޖެ ބަރުލަމާނީ ނިޒާމަކަށް ފަސޭހައިން ބަދަލު ކުރެވޭނީ އަދި ޝަރުއީ ދާއިރާ ވެސް އިސްލާހު ކުރެވޭނީ ވެސް...\nމެއި 22, 2019 23:15\nކޮބާހޭ ޖަޒީރާ ޝާފިޢު ފެނޭތޯ ފެނޭތޯ. އައްޑޫ ގޫބައްޑާމެން ނަށް ޖެހޭނީ ފަރުދާގެ ފުރަގަހުގަ ތިބެން. ކަލޭމެން ބޭނުންވާނީ ހަމައެކަނި ވޯޓް ހޯދަން. ބޯ ބްރާންތި ތަކާ އަދިވެސް ބާރަށް ހަތަރެސްފައިޖަހާ.\nމެއި 23, 2019 00:27\nތިހެން އަދި ފިތުނަ އުފައްދާނަމޭ ހިތާ ޖަހާ ގޭސް ފޮޑިއަކުން މި އައޑޫ ދަރިންގެ ބޮލަކަށް ޗިޕެއް ނުޖެހޭނެ.. މި ސަރުކާރުގެ އެންމެ މަތި ފަޑީގަވެސް އައްޑޫ ދަރިން ތިބޭނެ.. މިރާއްޖޭގެ އުއްތަމަ ފަނޑިޔާރަކަށް ރައީސް އިބޫ އައްޔަނު ކުރާނި ހަމަ މި އައްޑޫގެ ދަރިއެއް.. މަޖިލިސް ރައީސްކަމްކީ އަދި މާ މުހިންމު ކަމެއް ނޫން ބަހިސެއް ނުކުރެވޭ ވޯޓެއް ނުލެވޭ..\nމެއި 23, 2019 00:00\nކޮބާ ކޮބާ ރާކަނިމަސް ރަހަލާތަ.\nމެއި 23, 2019 00:04\nއައްޑޫ މީހަކަށްވީތީ އަސްލަމު ކަމުނުދިޔައީ . އަދި ނަޝީދު އެވާހަކަ ދެއްކީތީ . ތިޔައި ސޯލިހުއާ ގާސިމުއާ ރިޔާޒުއާ ދެންވެސް އެއްކަލަ މީހުން ގުޅިގެން ރާވައިގެން ހިންގާ ކަމެއް.\nމެއި 23, 2019 00:19\nއަފީފް އަށް ތާއީދުކުރަން، 24 ގަޑިއިރު ބޮއެގެން ހުންނަ މީހަކަށް މަޖިލިސް ރައީސްކަން ކުރެވޭނެކަމަކަށް ޤަބޫލެއް ނުކުރެވޭ.\nމެއި 23, 2019 01:25\nޙެހެ..ނަޝީދުވެސް އިންނަވަނިކޮށް އިބޫ މިނިންމުން ނިންމީ.އޭނަވެސް ހަނު...ހަހަހަ\nޑރ. ރާމީ މ.ވައިނުޖެހޭގެއާގެ\nމެއި 23, 2019 09:27\nމަޖްލިސް ގެ ރައީސް އަކަށް ހުންނަން ފެންނަނީ މިވެނި ބޭފުޅެކޭ ބުނުމުގެ ހައްގެއް ގައުމުގެ ރައީސް އަކަށް އެއްވެސް ހާލަތެއްގައި ލިބިގެނެއް ނުވޭ. މިއީ އިބޫ ކުރި ގާނޫނީ ވަރަށް ބޮޑު ކުށެއް. މިއީ އިބޫ އާއި އައްނި ޖައްސާ ފިތިބާރު ކުރުވަން ގާސިމް އާއި އަބްﷲ ރިޔާޒު މެން އަޑީގައި ތިބެގެން އިބޫ ލައްވާ ހާވާ ހަޑި.


Mamma unmeedheh kandaeh nulaa, beynunvanee dharifulhah ehee eh!\n26 ޖުލައި 20190ކޮމެންޓް\nމަންމަ އުއްމީދު ކަނޑައެއް ނުލާ، ބޭނުން ވަނީ ދަރިފުޅަށް އެހީއެއް!\nލުހްޔާ މުހައްމަދު އިޝާން އަކީ އުފެދުމުގައި ކޯޑަލް ރިގްރެޝަން ސިންޑްރޯމް ނަމަކަށް ކިޔާ ބަލި ޖެހިފައިވާ ކުއްޖެކެވެ. ކުޑަކަމު ދިޔުމާއި ބޮޑުކަމު ދިއުމުގެ ނިޒާމް އުފެދުމުގައި ނެތް ކުއްޖެކެވެ.\nއޭގެ ސަބަބުން އުމުރުން އެންމެ ހަތް ދުވަސް ނުވަނީސް ބޮޑުކަމުދިޔުމަށް ގޮހޮރުން ބައެއް ނެރެ އަދި ކުޑަކަމުދިޔުމަށް ފޫޅާ ދިމާލުން ތިރީގައި ލޯވަޅެއް ހަދާފައިވެއެވެ. އަދި އެ ކުޑަކަމުދާ ތަނުގެ ލޯވަޅު ބޮޑުކުރުމަށް އެތައް ފަހަރެއްގެ މަތިން ވަނީ އިންޑިއާއަށް ގޮސް އޮޕަރޭޝަން ކޮށްފައެވެ. އަދި ލުހްޔާގެ ފޫޅުން ތިރި މަސައްކަތެއް ނުކުރެއެވެ.\n"އޭނާ އުފަންވިއިރުގަ ފޫޅުން ތިރި އެއްވެސް ކަމެއް ނުއެއް ހުރޭ، އޮޕަރޭޝަން ކޮށްފަ ގޮހޮރު އިންނަނީ ބަނޑުގެ އަރިމަތިން ބޭރަށް ނެރެފަ، ހީސްލާން އިންނަނީ ފޫޅުން ތިރިން ތަންކޮޅެއް ތޮރުފާފަ" ލުހްޔާ ގެ މަންމަ އިވްލިން، ލުހްޔާގެ ހާލަތު ކިޔައިދެމުން ބުންޏެވެ.\nގޮހޮރުން ނިކުމެފައި ހުންނަ ބަޔާއި އަދި ކުޑަކަމުދާ ލޯވަޅު ކައިރިން ވަރަށް ގިނަ ފަހަރު މަތިން އިންފެކްޓްވާއިރު ގޮހޮރު ކައިރިން ވަރަށް އާންމު ގޮތެއްގައި ލޭވެސް އައިސްފައި ހުންނަ ކަމަށް އޭނާ ގެ މަންމަ ވަނީ ބުނެފައެވެ.\nއޭގެ އިތުރުން ލުހްޔާ މިހާރު އަބަދު ހުން އައިސް ހުންނަ ކަމަށާއި ފިޓު ވެސް ޖެހޭ ކަމަށް އޭނާގެ މަންމަ ބުނެއެވެ. އެކަމާ ގުޅިގެން ގޮހޮރުބައި އެތެރެއަށް ވެއްދޭތޯ ބަލަން އޮޕަރޭޝަން ކުރުމަށް ދާން މިހާރު ވިސްނާފައިވާ ކަމަށް ލުހްޔާގެ މަންމަ ބުނެއެވެ.\n"ޑޮންޓަރުން ވަނީ އުންމީދު ކަނޑާލާފަ، އެކަމަކު މަންމަ އަކަށް މަސައްކަތް ދޯ ކުރެވޭނީ، ޑޮކްޓަރުން ބުނަނީ އޭނާއަށް ނުއެއް ހިނގޭނޭ، އިންޑިއާގެ ހޮސްޕިޓަލުން ވެސް އެކޮޅުން ބުނީ ހަމަ އެގޮތަށް، ލިޔުން ވެސް ދީފަ ވަނީ ނުހިނގޭނެ ކަމަށް، ނަމަވެސް އެކޮޅުން ބުނީ ސިންގަޕޫރު އަށް ދެވިއްޖެއްޔާމުން ބައިބައި ގުޅައިގެން ހިނގޭ ވަރު ކުރެވޭނޭ،" ލުހްޔާގެ މަންމަ ބުންޏެވެ.\nއާސަންދަ ލިބުނު ނަމަވެސް އެތަނުގައި ހުރުމުގެ ކަންތަކާއި ކައިބޮއެ ހުރިހާ ކަމަކަށް ހަރަދު ދާނެ ކަން ފާހަގަކޮށް ލުހްޔާގެ މަންމަ ބުނީ އެމީހުންގެ އާއިލާ އަކީ އެހާތަނަވަސް ބައެއް ނޫން ކަމުން އެކަމަށް މީހުންގެ ދީލަތި އެހީ ބޭނުންވާ ކަމަށެވެ.\nއާއިލާ އަށް މާލީ އެހީތެރިކަމެއް ފޯރުކޮށްދޭން ބޭނުންވާ ފަރާތްތަކަށް:\nއެކައުންޓު ނަމްބަރު: 7715505470101 މަރިޔަމް އިވްލީން (ލުހްޔާގެ މަންމަ)\nޑޮލަރު އެކައުންޓު ނަމްބަރު: 7730000030936 މުހައްމަދު އިޝާން (ލުހްޔާގެ ބައްޕަ)\nނަމްބަރު: 7878226 - މަރިޔަމް އިވްލީން\nނޯޓް: ސީއެންއެމް އެހީ މި ސެގްމަންޓްގެ ދަށުން ގެނެސްދެވޭ ފަރާތްތަކަށް އެހީތެރިވުމަށް އެދޭ ފަރާތްތަކުން އެ އާއިލާއާ ގުޅުއްވައިގެން އެހީގެ ކަންކަން ކުރިއަށް ގެންދެވުން އެދެމެވެ.


މުސްލިމެއްގެ ފިކުރުން ވިސްނަވާށެވެ. – DhiSalafiyyah\nޒަމާނުއްސުރެ ދިވެހިރާއްޖެ އަކީ އިސްލާމީ މުޖުތަމައެއް އޮންނަ އިސްލާމީ ޘަޤާފަތެއްގެ އަހުލުވެރި އިސްލާމް ދީންދެކެ ލޯބިވާ އަދި އެދީނަށްޓަކައި ފިދާވާން ކެރި ފައިކުރި އޮޅައިލައިގެން ތިބި ބައެކީމުއެވެ. ސަބަބެއްކަމުގައި އަޅުގަނޑު ދެކެނީ، ޙައްޤު އެނގި ބަޔާންވުމުން ޙައްޤަށް ރުޖޫޢަވެ ޙައްޤު ދަމަހައްޓަން މަސައްކަތްތަކެއް ކުރެވިފައިވުމުވެ. ދާދި މިދާކަށް ދުވަހާ ޖެހެންދެންވެސް އިސްލާމްދީނަށް ބަދު ބަސް ބުނާ މީހުން މި މުޖުތަމަޢަކުން ފެނިފައެއްނުވެއެވެ. އިސްލާމީ ޘަޤާފަތާއި ނުގުޅޭ އެއްވެސް އެއްޗެއް މި ލޮބުވެތި ޤައުމަށް އެތެރެ ކުރެވިފައެއް ނުވައެވެ. އަދި އެކަން ކުރެވެނީ ކަމުގައިވާނަމަ ހަރުކަށި ކަމާއި އެކު އެ ޢަމަލެއް ކުށްވެރި ކުރެވި އެބާވަތުގެ ޢަމަލުތައް ކުރާ މީހުންނަށް އަދަބުދީ ހެދިފައިވެއެވެ.\nއަހަރެމެން މުސްލިމުންނީ ބަޔަކު ދައްކާހާ ވާހަކައަކަށް ހެއްލި ގެއްލި ވާންޖެހޭ ބައެއް ނޫނެވެ. ކޮންމެ ކަމެއްވެސް އޭގެ އެންމެ ޙައްޤު ގޮތުގައި އަދި ދެ ދުނިޔޭގެ ފަލާޙާއި ކާމިޔާބީއަށް ވާޞިލް ވެވޭނެ ގޮތުގެމަތީން އެކަމެއް ކުރުމީ މުސްލިމުންގެ ގައިގައި ހުންނަންޖެހޭނެ ސިފައެކެވެ. މިނިވަންކަމުގެ ނަމުގައި އަވާމެންދުރުތަކާއި ދަޅަތައް ދެއްކި ކަމުގައިވިޔަސް ހަގީގީ މުއުމިނުންނަކީ ދުރާލައި ވިސްނައި، ތަހުޒީބާއި ތަމައްދުންގެ މަގުން އެއްކިބާނުވެ އިސްލާމީ ރިވެތި ފޭރާމާއި އަޚުލާގާއި އިސްލާމީ ގިއުގަނޑުގެ ތެރެއިން ކަންކަން ކުރަމުން އަންނަ ބަޔަކަށް ވާންޖެހެއެވެ. އެހެންނަމަވެސް ޒަމާނުއްސުރެ ދިވެހީންގެ މެދުގައި އުފެދިފައިވާ ދީނީ އެއްބައިވަންތަކަން ނެތި އަޅުގަނޑުމެންގެ މިލޮބުވެތި ޤައުމު ފިތުނައިގެ އައްސޭރިއަކަށް ލަފައި ނަގިލި އަޅަން ތައްޔާރުވެއްޖެއެވެ. އެކަމުގެ ނިޝާންތައް ފެންނަން ފަށައިފިއެވެ. ބައެއްފަހަރު ވިސްނައިނުލައި ކުރެވޭ ކަންތަކުގެ ސަބަބުން ހިތާމަތަކާއި ކުރިމަތިލާންޖެހެނީ ނޭދެވޭ ކޮންމެވެސް ކަމެއް ލައިގަނެ ވަގުތު ފާއިތުވާފަހުންނެވެ.\nކޮންމެ ނޭދެވޭ ކަމެއް ފެށިގެން އަންނަނީ އެކަމާއި ގުޅުންހުރި ކޮންމެވެސް ކުޑަ ކަމަކަށް ފަރުވާ ކުޑަ ކުރުމުގެ ސަބަބުންނެވެ. މިގޮތުން ނިމިގެންދިޔަ ސާރކް ސަމިޓާއި ދިމާކޮށް ބެހެއްޓުނު ބުދުތަކަކީ ވޭތުވެދިޔަތަނުގައި ވިސްނައި ނުލައި ކުރެވުނު ކަންތައްތަކުގެ ސަބަބުން މި ކުޑަކުޑަ އިސްލާމީ ދައުލަތަށް ކުރިމަރިވެފައިވާ ކަޅު އަނދިރި ވިލާގަނޑެއްކަމުގައި އަޅުގަނޑު ދެކެމެވެ. މީގެ ޒަމާންތަކެއް ކުރީން ދިވެހި ވިޔަފާރިވެރީން ފިހާރަތަކުގައި ބުދު ބަހައްޓައި ވިޔަފާރިކުރަން ފުރުޞަތުދެވި އެކަމަށް އެކަށީގެންވާ ފިޔަވަޅެއް އެޅިފައި ނެތުމުގެ ސަބަބުން މިއަދު މިވަނީ ބުދު ބެހެއްޓުމުގެ އާ ހަރުފަތެއް ކަނޑައްތުކޮށް މިބިންމަތީގައި ވިދާ ބަބުޅަމުން އައި އިސްލާމީ ކުލަވަރުގެ އަލި ފަނޑުވާން ފަށައިފައެވެ. މާތް ނަބިއްޔާގެ އިރުޝާދުތަކުގައި ކޮޅުފައިންޖަހައި، އަޅުގަނޑުމެން މިވަނީ ހަނދާނީ ބިނާތަކެއްހަދައި އޭގެ މަތީގައި ބުދުތަކެއް ބަހައްޓައިފައެވެ. އަދި އެއީ އަޅުކަން ނުކުރާ ޒާތުގެ ބުދޭ ކިޔައި އެބުދުތަކަށް ތަޢުރީފުކޮށްފައިވަނީވެސް ހަމަ އަޅުގަނޑުމެންގެ ލޭ ހިނގާ ބައެއް ޒުވާނުންނެވެ. ކޮންމެ ނަމެއްގައި ބުދެއް ބެހެއްޓިޔަސް ބުދެއްވިއްޔާ ވާނީ ބުދަކަށް ނޫންތޯއެވެ؟ އަޅުގަނޑުމެން ހަނދާނަށް ގެނެސްގެންނަންޖެހެނީ އެންމެފުރަތަމަ ދުނިޔެއަށް ޝިރުކު ތަޢާރަފުވީގޮތެވެ. މިދެންނެވި ފިކުރުން ވިސްނައި ފިކުރު ކުރަނީ އަޅުގަނޑުމެންގެ ތެރެއިން ކިތައް ބޭފުޅުންތޯއެވެ؟ ކުރާނީ ކީއްތޯއެވެ؟ ދިވެހީންގެ ފިކުރުތައްމިވަނީ އަދު ނުހަނު ބަދަލުވެފައެވެ.\nމިއަދުގެ ރާއްޖެއަށް ނަޒަރު ހިންގާލައިފިކަމުގައިވާނަމަ ތަފާތު އެތައް ފިކުރު ތަކުގެ ވިސްނުން ގެންގުޅޭ މީހުން މިވަނީ އިތުރުވެފައެވެ. ދީނީ ފިކުރުތަކުގެ ތެރެއަށް ހުޅަނގުގެ ބައެއް ފިކުރުތައް ވައްދާ މަސްހުނި ކުރަމުންދާ މީހުން ގިނަވުމުގެ ނަތީޖާއެއްގެ ގޮތުން ޚާލިޞް ދީނީ ފިކުރަކުން އަދުގެ މުޖުތަމައާއިމެދު ވިސްނާ ވަކި ވަކި ފަރުދުން އަތުގެ އިނގިލިތަކުން ގުނާލެވޭހާ މަދެވެ. މާއްދީ ގޮތުން އަދި ދީނީ ގޮތުން ކަމެއް ޙާޞިލް ކުރަން އުޅުނު ކަމުގައިވިޔަސް އެކަމުގައި އަމިއްލަ ބޭނުމަކާއި ފައިދާއެއްނެތް އެއްވެސް ކަމެއް ކުރަން މިހާރު އުޅޭ މީހުން ނުރުހޭ ކަހަލައެވެ. މިއީ ވަރަށް ވޭންހުރި ހިތާމައެއް އުފުލަން ޖެހިދާނެ ކަމެކެވެ.\nހިތާމައިގެ މައްޗަށް ހިތާމަ ހުއްޓެވެ. މިދާގޮތަށް ދާކަމުގައިވާނަމަ ދެ ތިން ޖީލު ފަހަނަ އަޅައިދާފަހުން ހަރުފަތަކަށްފަހު ހަރުފަތެއް ގިރާކުރަމުންގޮސް ޝަރީކު ކުރެވޭ ހިސާބަށްދެވި އެކަން މަނާކުރަން ނުކުންނަ މީހުންނަކީ ހައްދުފަހަނައަޅާފައިވާ ބަޔަކަށްވެދާނެ ދުވަސް އިސާހިތަކު ފެނުން ކައިރި ވެއްޖެއެވެ.\nމިއީ އަޅުގަނޑުމެން ޢިބްރަތް ޙާޞިލް ކުރަންވީ ދަނޑިވަޅެވެ. މާއްދީ ފިކުރު އިސްކުރުމުގެ ބަދަލުގައި ދިވެހީން ނިސްބަތްވާ އިސްލާމްދީނުގެ ފިކުރުން ވިސްނަންވީ ވަގުތެވެ. އެއްވެސް ޕާރޓީއަކަށް ނުވަތަ އެއްވެސް ކުލައަކަށް ބުރަ ވުމެއްނެތި، މިނިވަން އަދި އިސްލާމީ ފިކުރަކުން ވިސްނެވުމަށްފަހު މިކަމާއިމެދު ފިޔަވަޅެއް އަޅަން އަޅުގަނޑުމެންނަށް މިއަދު މިވަނީ މަޖުބޫރުވެފައެވެ.


RaajjeTV2million rufiyaa in joorimanaa koffi | Mihaaru\nޖޫރިމަނާ ފައިސާ ދެއްކުމަށް ރާއްޖެ ޓީވީން ހުޅުވާފާއިވާ އަބުރުފުޅު ފަންޑު ފޮށި . - ފޮޓޯ: ހުސެއިން ވަހީދު/ މިހާރު\n08 އޯގަސްޓް 2018 - 14:43 61 comments\nއެ ކޮމިޝަނުން ބުނީ ރާއްޖެ ޓީވީ ޖޫރިމަނާކުރީ، ކުއްލި ނުރައްކަލުގެ ހާލަތު އިއުލާނުކޮށްފައި ވަނިކޮށް ބޭއްވި މުޒާހަރާއެއްގައި ރައީސް އަބްދުﷲ ޔާމީންގެ އަބުރު ގެއްލޭ ގޮތަށް ދެއްކި ވާހަކަތަކެއް ބްރޯޑްކާސްޓްކުރުމުން ކަމަށެވެ. އެހެންވެ ދެ ގާނޫނަކާ ހިލާފުވެގެން ކުރި ޖޫރިމަނާ، ކުރިއަށް އޮތް 30 ދުވަހުގެ ތެރޭގައި ދައްކަން ވަނީ އަންގައިފަ އެވެ.\nރާއްޖެ ޓީވީ ދެ މިލިއަން ރުފިޔާ އިން ޖޫރިމަނާކުރީ މާޗު 16، 2018 ވަނަ ދުވަހުގެ ރޭ ބްރޯޑްކާސްޓްކުރި މުޒާހަރާގެ ކަވަރޭޖުގައި އަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ގާނޫނާ ހިލާފު ކޮންޓެންޓެއް ގެނެސްދީފައިވާތީ ކަމަށް ބުނެ އެވެ.\nއަބުރުގެ ގާނޫނުގެ ނުވަ ވަނަ މާއްދާއާ ހިލާފުވެގެން އެ ޓީވީ ސްޓޭޝަން ޖޫރިމަނާކުރީ 750،000ރ. އިންނެވެ. އަދި އެ ގާނޫނުގެ 10 ވަނަ މާއްދާއާ ހިލާފުވެގެން 1،250،000ރ. އިން ވަނީ ޖޫރިމަނާކޮށްފަ އެވެ.\n"ޖޫރިމަނާ ފައިސާއަށްވާ ޖުމްލަ 2,000,000ރ. މިއަދުން ފެށިގެން 30 ދުވަހުގެ ތެރޭގައި މި ކޮމިޝަނަށް ދެއްކުމަށް ރާއްޖެ ޓެލެވިޒަން ޕްރައިވެޓް ލިމިޓެޑަށް އެންގުމަށް މި މައްސަލަ ބެލި ކޮމިޝަންގެ ޖަލްސާގައި ބައިވެރިވި މެންބަރުންގެ އިއްތިފާގުން ނިންމީ އެވެ،" މައްސަލަ ނިންމި ގޮތުގެ ބަޔާނުގައި ވެ އެވެ.\nއެ މައްސަލަ އަށް ޖަވާބުދާރީވުމަށް ރާއްޖެ ޓީވީ ހިންގާ ރާއްޖެ ޓެލެވިޒަން ޕްރައިވެޓް ކުންފުންޏަށް ފުރުސަތު ދީފައިވާ ކަމަށާއި ނަމަވެސް އެއީ ގާނޫނާ ހިލާފަށް ދައްކާފައިވާ ކޮންޓެންޓެއް ކަން އެ ކުންފުންޏަށް ސާބިތުކޮށްދެވިފައިނުވާ ކަން ބްރޯޑްކޮމް އިން ބުންޏެވެ.\nމީގެ ހަތް އަހަރު ކުރިން އުފެއްދި ޓީވީ ސްޓޭޝަން، އަބުރުގެ ގާނޫނުގެ ދަށުން މިިދިޔަ އަހަރު ފުރަތަމަ ޖޫރިމަނާކުރީ 250،000ރ. އިންނެވެ. އެ ޖޫރިމަނާ ދެއްކި ދުވަހު ވެސް އެ ސްޓޭޝަން ވަނީ އެއް މިލިއަން ރުފިޔާ އިން ޖޫރިމަނާކޮށްފަ އެވެ. އޭގެ ފަހުން ވެސް ބޮޑު އަދަދުތަކުން ޖޫރިމަނާކޮށްފައި ވެ އެވެ.\nޖޫރިމަނާ ކުރާ ކޮންމެ ފަހަރަކު އެ ފައިސާ ދެއްކުމަށް ރާއްޖެ ޓީވީން "އަބުރުފުޅު" ފަންޑުގެ ނަމުގައި ފޮށްޓެއް ހުޅުވުމަށް ފަހު، އެ އަށް ލިބޭ ފައިސާ އިން ޖޫރިމަނާ ދައްކަ އެވެ.\nއިތުރު ލިޔުންތައް މީޑިއާ ނޫސްވެރިކަން މޯލްޑިވްސް ބްރޯޑްކާސްޓިން ކޮމިޝަން ރާއްޖެ ޓީވީ


Vihsaaraige sababhn Iraqun 12 meehaku maru vehjje\nއިރާގަށް ކުރަމުން އަންނަ ވިއްސާރައިގެ ސަބަބުން ހާލުގައި ޖެހިފައިވާ ފަރާތްތަކަށް އެހީތެރިވަނީ --- ފޮޓޯ | ސީއެންއެން\nއިރާގަށް ކުރަމުންދާ ވިއްސާރައިގައި ސަބަބުން 12 މީހަކު މަރުވެއްޖެ\n18 ޑިސެމްބަރ 2021 - 16:37:10\nއިރާގަށް މިހާރު ކުރަމުންދާ ވިއްސާރައިގެ ސަބަބުން 12 މީހަކު މަރުވެ އެތައް ބަޔަކަށް ގެއްލުންތައް ލިބިފައި ވާކަމަށް އެގައުމުގެ ކަމާއިބެހޭ އިދާރާތަކުން ހާމަކޮށްފިއެވެ.\nއިރާގުގެ މޫސުމާއި ބެހޭ އިދާރާއިން ނެރެފައިވާ ބަޔާނެއްގައި ބުނެފައިވަނީ، އެގައުމަށް މިހާރު ކުރަމުން އަންނަ ވިއްސާރައިގެ ސަބަބުން ކުރިއަށް އޮތް ދުވަސްތަކުގައި ވެސް ގިނަ ހިސާބުތަކެއްގައި ފެން ބޮޑުވުމުގެ ހާދިސާތައް ހިނގުމަކީ އެކަށީގެންވާ ކަމެއް ކަމަށާއި، އެހެން ކަމުން ހުރިހާ ފަރާތްތަކުން ވެސް މިކަމަށް ސަމާލުކަން ދިނުން ބެހެއްޓުމަށް ވަނީ އިރުޝާދު ދީފައެވެ.\nއަދި މިހާތަނަށް 12 މީހަކު މަރުވެފައި ވާކަމަށާއި، އެތައް ބަޔަކު އަދިވެސް ވީނުވީއެއް ނޭނގި ގެއްލިފައި ވާއިރު، ކުރިއަށް ހުރި ދުވަސްތަކުގައި މަރުވެފައިވާ މީހުންގެ އަދަދު އިތުރުވެގެން ހިނގައިދާނެ ކަމަށްވެސް އެގައުމުގެ މޫސުމާއި ބެހޭ އިދާރާއިން ވަނީ ބުނެފައެވެ.\nމިދިޔަ އަހަރުތަކާއި އަޅާ ބަލާއިރު، އެގައުމަށް މިއަހަރު ނިސްބަތުން މަދުން ވާރޭ ވެހުނު ނަމަވެސް، މި މަހުގެ ފަހުކޮޅު އަދި އަންނަ ޖަނަވަރީ މަހުގެ ގިނަ އަދަދަކަށް ވިއްސާރަ ކުރާނެ ކަމަށްވެސް އެއިދާރާއިން ވަނީ ހާމަކޮށްފައެވެ.\nއިރާގަށް މިހާރު ކުރަމުންދާ ވިއްސާރައިގެ ސަބަބުން ގިނަ ބަޔަކަށް ގެއްލުން ލިބިފައި ވާއިރު، އެތައް ސަތޭކަ ބަޔަކު ހާލުގައި ޖެހިދާނެ ކަމުގެ ބިރު އޮތުމުން އެގައުމުން ވަނީ، ދުނިޔޭގެ ގައުމުތަކުގެ އެހީތެރިކަމަށް އެދިފައެވެ.


SunOnline: Magaamah ekasheegen nuvaakamah bune dhakkaa vaahaka thakah Zuhooru raddhu dhevvaifi\nމިއަދުގެ ޖަލްސާގައި ޒުހޫރު ވާހަކަ ދައްކަވަނީ: އިންޖިނިއަރިން ދާއިރާގައި ފުރިހަމަ ތަޖުރިބާ ހުރިކަމަށް ވިދާޅުވި --- ސަން ފޮޓޯ/ ފަޔާޒު މޫސާ\nމަގާމަށް އެކަށީގެން ނުވާ ކަމަށް ބުނެ ދައްކާ ވާހަކަތަކަށް ޒުހޫރު ރައްދު ދެއްވައިފި\n12 މަސް4ހަފްތާ ކުރިން - 19 ޖޫން 2017 5\nސްޓެލްކޯގެ މެނޭޖިން ޑިރެކްޓަރު ކަމުގެ މަގާމަށް ދާދިފަހުން އައްޔަން ކުރެއްވި އަހުމަދު ޒުހޫރަކީ އެފަދަ މަގާމަކަށް އެކަށީގެންވާ ބޭފުޅެއް ނޫން ކަމަށް ބުނެ، ފާޑުކިޔާ ފަރާތްތަކަށް ޒުހޫރު މިއަދު ރައްދުދެއްވައިފި އެވެ.\nސްޓެލްކޯގެ ސީއީއޯގެ މަގާމަށް ޒުހޫރު އައްޔަނުކުރުމާ ގުޅިގެން އެކި ފަރާތްތަކުން ދަނީ، އެއީ އެމަނިކުފާނާ އެކަށީގެންނުވާ މަގާމެއް ކަމަށް ބުނެ ފާޑުކިޔަމުންނެވެ. އަދި ސަރުކާރުގެ ގިނަ މަގާމުތަކަކަށް ބަދަލުކުރަމުން އަންނަ ކަމަށް ބުނެ ފާޑު ކިޔާފަ އެވެ.\nނަމަވެސް ސްޓެލްކޯ އަށް 20 އަހަރު ފުރުމުގެ މުނާސަބަތުގައި މިއަދު އެ ކުންފުނީގެ ހެޑް އޮފީހުގައި ބޭއްވި ޖަލްސާގައި ޒުހޫރު ވަނީ އެ ވާހަކަތަކަށް އަދި ހީވާ ހީވުންތަކަށް ރައްދު ދެއްވައިފަ އެވެ.\nމިއީ މަގާމާ ހަވާލުވެވަޑައިގަތް ފަހުން ޒުހޫރު ސްޓެލްކޯގެ ބޮޑު ޖަލްސާއެއްގައި އަދި މީޑިއާގެ ކުރިމަތީގައި ވާހަކަ ދެއްކެވި ފުރަތަމަ ފަހަރެވެ.\nޒުހޫރު ވިދާޅުވީ މީގެކުރިން ތަފާތު މަގާމުތައް ފުރުއްވާފައިވީ ނަމަވެސް ކަރަންޓުގެ ދާއިރާއަކީ އޭނާގެ "ސީދާ ބެކްގްރައުންޑް" ކަމަށެވެ. އެ ދާއިރާއިން ތައުލީމު ވެސް ހާސިލްކުރައްވާ ކަމަށާއި ކަރަންޓުގެ ނުވަތަ އިންޖިނިއަރިން ދާއިރާގައި މަސައްކަތްތަކެއް ވެސް ކޮށްފައިވާނެ ކަމަށް އޭނާ ވިދާޅުވި އެވެ.\n"ޕަބްލިކްގައި ވެސް ވާހަކަތައް ދައްކާ ސުވާލުތައް އެބަކުރޭ، އެއްތަނުން އަނެއްތަނަށް ބަދަލުކުރަމުންދާ މީހެއް ސްޓެލްކޯގެ މެނޭޖިން ޑިރެކްޓަރުކަމާ އޭ އެ ހަވާލުވީ. އެބޭފުޅާ އަކީ ކޮން ބެކްގްރައުންޑެއްގެ މީހެއްހޭ ކޯއްޗެއްހޭ އިނގެނީ މި ސުވާލު ވަރަށް ބޮޑަށް އެބަކުރޭ. އެހެންވީމާ އެއްވެސް މުވައްޒަފަކަށް ވެސް ނޭނގި އޮތް ކަމަށްވާ ނަމަ ބުނެލަން އޮތީ އަޅުގަނޑަކީ ހަމަ ސީދާ މި ބެކްގްރައުންޑްގެ މީހަކީމު،" ޒުހޫރު ވިދާޅުވި އެވެ.\nޒުހޫރު ވިދާޅުވީ އިންޖިނިއަރިން ދާއިރާގައި ގިނަ މަސައްކަތްތަކެއް ކޮށްފައިވާ އިރު ތައުލީމަށް ބަލާ ނަމަ އިންޖިނިއަރިން ރޮނގުން ދެވެން އޮތް އެންމެ މަތީ ހަރުފަތަކަށް ދަތުރުކޮށްފައި ހުންނެވި ކަމަށެވެ.\n"މަސައްކަތުގެ ދާއިރާއިން ވެލްޑިންކުރަން ވިޔަސް މެޝިނިން ކުރަން ވިޔަސް ވައިރުކުރަން ވިޔަސް އިންޖީނެއް ރޫޅަން ވިޔަސް މިފަދަ ކޮންމެ ކަމަކީ އަޅުގަނޑަކަށް އެއްވެސް ކަމެއްނޫން. އެއީ އަޅުގަނޑުގެ ބެކްގްރައުންޑް، އަޅުގަނޑަށް ލިބިފައިވާ ތައުލީމު އަދި ތިއޮރީ އަދި ޕްރެކްޓިކަލް ގޮތުން ވަރަށް ގިނަ ދުވަސްތަކެއް އެ ދާއިރާގައި މަސައްކަތް ކޮށްފައި ހުރި މީހެއް އަޅުގަނޑަކީ،" ޒުހޫރު ވިދާޅުވި އެވެ.\nޒުހޫރު ވިދާޅުވީ މަސައްކަތުގެ މާހައުލުގައި އުޅެމުން ތައުލީމު ހާސިލް ކުރެއްވި އިރު، އެހެން ރޮނގަކުން ތައުލީމު ލިބި އިންޖިނިއަރިން ދާއިރާއިން އެހެން ދާއިރާއަކަށް "ހިޖުރަކުރަން" ޖެހިވަޑައިގަތީ ކަމަށެވެ.\n"އެހެން ނަމަވެސް އަޅުގަނޑު ބުނެލަން، މިއަދުގެ ރައީސް އަޅުގަނޑާ މިއަށް ވުރެ އެކަށީގެންވާ މަގާމަށް އަޅުގަނޑު އައްޔަނެއް ނުކުރޭ. އެހެންވީމަ [މަގާމާ ނުގުޅޭ ކަމަށް] ސުވާލެއް އުފެދިފައިވާ ފަރާތެއްވާ ނަމަ އެ ސުވާލެއްގެ ޖަވާބު ދެވިއްޖެ ކަމަށް އަޅުގަނޑު އުންމީދުކުރަން،" ޒުހޫރު ވިދާޅުވި އެވެ.\nޒުހޫރު މީގެ ކުރިން ސަރުކާރުގައި އަދާކުރި އިސް މަގާމުތަކަށް ބަލާއިރު ވަނީ ހެލްތު މިނިސްޓަރު ކަމާއި ޔޫތު މިނިސްޓަރުކަން ކުރައްވައިފަ އެވެ. އޭގެ ފަހުން ރައީސް އޮފީހުގެ މިނިސްޓަރުކަން ވެސް ވަނީ ކުރައްވައިފަ އެވެ. އޭގެ އިތުރުން އިކޮނޮމިކް ކައުންސިލްގެ ކޯޗެއާކަން ކުރައްވާފައިވާ އިރު އިކޮނޮމިކް އެންޑް ޔޫތު ކައުންސިލްގެ ޗެއާކަން އަދި އެލްޖީއޭގެ ރައީސްކަން ވެސް ކުރައްވާފައިވެ އެވެ.\nސްޓެލްކޯ އަށް 20 އަހަރު ފުރުމާ ގުޅިގެން މިއަދު ބޭއްވި ރަސްމިއްޔާތުގައި ވަނީ އެ ކުންފުންޏަށް ގިނަ ދުވަހު ހިދުމަތްކުރެއްވި މުވައްޒަފުންނާއި އަތޮޅުތަކުގައި ތިބި އެންމެ ރަނގަޅު މުވައްޒަފުންގެ އަގުވަޒަންކޮށް ހަނދާނީ ލިޔުން ވެސް ދީފަ އެވެ.\nސިޔާސީ ސްޓެލްކޯ އަހްމަދު ޒުހޫރު\nއިންޑިއާއިންވެސް ދިވެހީންނަށް ވިސާއަށް ދަތިކުރޭ: އަލީ އާދަމް 18 ގަޑި 56 މިނެޓް ކުރިން\nއެމްޑީޕީގެ ރިޔާސީ ޕްރައިމަރީއަކީ ގާނޫނާ ޚިލާފު ބޮޑު ޖަރީމާއެއް: އަޒްލީން7ދުވަސް 15 ގަޑި ކުރިން\nއަމިއްލަ ގައުމަށް ޖޯކު ޖެހުމަކީ ލަދުވެތި ކަމެއް: މަވޯޓާ ޝަރީފް 1 ހަފްތާ2ދުވަސް ކުރިން


BREAKING: India Ge Askaree Mathindhaa Boat Eh Vettijje - Vaguthu\nއިންޑިއާގެ އަސްކަރީ މަތިންދާ ބޯޓެއް ވެއްޓިއްޖެ\nއަސްކަރީ ތަމްރީނުތަކެއްގައި އިންޑިއާގެ އެސްޔޫ-30 ގެ މަތިންދާ ބޯޓެއް ވެއްޓިއްޖެއެވެ.\nރިޕޯޓްތައް ބުނާ ގޮތުން މި މަތިންދާ ބޯޓު ވެއްޓުނީ ރޫޓިން މިޝަނެއްގައި އިންޑިއާގެ ސްޓޭޓެއް ކަމަށްވާ އައްސާމް ގައި ހަރަކާތްތެރި ވަމުން ދަނިކޮށެވެ. ބޯޓު ވެއްޓެމުން ދިޔަ ވަގުތު ބޯޓުގެ ދެ ޕައިލެޓުން ވަނީ ކާމިޔާބުކަމާއެކު ބޯޓުން ފުންމާލާފައެވެ. ބޯޓު ވެއްޓެން މެދުވެރިވި ސަބަބު ދެނެގަތުމުގެ މަސައްކަތް މިހާރު ވަނީ ކަމާބެހޭ އިދާރާތަކުން ފަށާފައެވެ.\nއިންޑިއާއާއި ޕާކިސްތާނުގެ މައްސަލަ އަނެއްކާވެސް ހޫނުވެފައިވާއިރު، ކަޝްމީރުގެ މުސްލިމުންނާ ދެކޮޅަށް އިންޑިއާއިން ދަނީ ހަރުކަށި އަމަލުތަކެއް ހިންގަމުންނެވެ.\nއޮގަސްޓް 8, 2019 21:42\nއޮގަސްޓް 8, 2019 22:00\nއޮގަސްޓް 8, 2019 23:45\nހާދަ އުފާވެރޮ ޚަބަރެކޭ\nއޮގަސްޓް 8, 2019 23:52\nއޮގަސްޓް 9, 2019 04:19\nގެރީގެ އަޅުން ބަލިވަނީ. ޙހަހަަަަހަ\nއޮގަސްޓް 11, 2019 03:09\nހިތަށް އަރުވާލައިގެން ހިތް ހަމަ ޖައްސައިގެން ހުރޭ


ހެލްތު މިނިސްޓަރު އަބްދުﷲ އަމީން-- ފޮޓޯ؛ ވީނިއުސް\nމިނިސްޓަރު އަމީން މަޖިލީހަށް ހާޒިރުވުމަށް ނޯޓިސް ފޮނުވައިފި\nހެލްތު މިނިސްޓަރު އަބްދުﷲ އަމީން، ރައްޔިތުންގެ މަޖިލީހަށް ހާޒިރުވާން ނޯޓިސް ފޮނުވައިފިއެވެ.\nމަޖިލީހަށް ހާޒިރުވުމަށް މިއަދު އެމަނިކުފާނަށް ނޯޓިސް ފޮނުވާފައިވާއިރު އެމަނިކުފާނު މަޖިލީހަށް ހާޒިރުކުރަނީ ރ. މަޑުއްވަރީ ދާއިރާގެ މެމްބަރު އާދަމް ޝަރީފް، އެމަނިކުފާނު މަޖިލީހަށް ހާޒިރުކުރައްވާ ސުވާލުކުރައްވަން ބޭނުންވެގެން ހުށަހަޅާފައިވާތީއެވެ.\nމިމަހުގެ 17 ގައި އެކަމަށް އެދި މެމްބަރު އާދަމް ޝަރީފް ހުށަހެޅުއްވިއިރު ވަޒީރާއި ސުވާލު ކުރެއްވުމަށް މެމްބަރު ޝަރީފް ހުށަހެޅުއްވީ ރ. މީދޫ ސިއްހީ މަރުކަޒު ހޮސްޕިޓަލަކަށް ބަދަލުކުރުމުގެ މަސައްކަތާއި ގުޅޭ ގޮތުން ސުވާލުކުރެއްވުމަށެވެ.\nޝަރީފްގެ މަޖިލީހުގައި ތަމްސީލު ކުރައްވާ ދާއިރާގައި ހިމެނޭ މީދޫ ސިއްހީ މަރުކަޒު ހޮސްޕިޓަލަކަށް ބަދަލުކުރުމާއި ގުޅިގެން އޭނާ ވަނީ ތިން ސުވާލެއް މިނިސްޓަރާ ކުރުމަށް ހުށަހަޅާފައެވެ. އެއީ އެމަސައްކަތް ގޮސްފައިވާ މިންވަރާއި އެކަމަށް ބޭނުންވާ ފައިސާ މިއަހަރު ހަމަޖެހިފައިވޭތޯ އަދި ހޮސްޕިޓަލަކަށް ބަދަލުކޮށް ހިދްމަތް ދޭން ފެށޭނީ ކޮން އަހަރަކުތޯ އެއްސެވުމެވެ.\nމަޖިލިސް ހެލްތު މިނިސްޓްރީ


އެމްޑީޕީ ޕްރައިމަރީ: ބާތިލް ކުރި ގއ. އަތޮޅުގެ ވޯޓްލުން އަންނަ ހުކުރު ދުވަހު – Dhen.mv\nFebruary 4, 2020 - 9:44 am\nކައުންސިލް އިންތިހާބަށް އެމްޑީޕީން ނެރެނޭ ކެންޑިޑޭޓުން ކަނޑައެޅުމަށް މިދިޔަ ހުކުރު ދުވަހު ބޭއްވި ޕްރައިމަރީގެ ތެރެއިން ވޯޓު ބާތިލް ކޮށްފައިވާ ގއ. އަތޮޅު ކައުންސިލްގެ ޕްރައިމަރީ އާއި އެ އަތޮޅުގެ ރަށު ކައުންސިލްތަކުގެ ޕްރައިމަރީ އަންނަ ހުކުރު ދުވަހު ބާއްވަން އެ ޕާޓީން ނިންމައިފި އެވެ.


SunOnline: Noku Maldives resortun ufehdhi haassa dhabaheh Eva ah\nނޮކު މޯލްޑިވްސް ރިސޯޓުން އުފެއްދި ޚާއްސަ ދަބަހެއް އީވާއަށް\nރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަހުމަދު އީސާ، މަޖިލީހުގެ ނައިބު ރައީސާ އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ އަށް ރިޔޫޒަބަލް ދަބަހެއް ހަދިޔާ ކުރެއްވުން ---\nނ. ކުޑަފުނަފަރުގައި ހިންގާ ނޮކު މޯލްޑިވްސް ރިސޯޓުން ފެށި މަޝްރޫއެއްގެ ދަށުން ޑިޒައިންކޮށް އުފެއްދި ހާއްސަ ރޫޔޫޒަބަލް ދަބަހެއް، ރައްޔިތުންގެ މަޖިލީހުގެ ނައިބު ރައީސާ އީވާ އަބްދުﷲއަށް ހަދިޔާ ކުރައްވައިފިއެވެ.\nމި ދަބަސް ނޮކު މޯލްޑިވްސްގެ ފަރާތުން ހަދިޔާކުރެއްވީ އެ ރިސޯޓު ހިންގާ ނ. ކުޑަފުނަފަރު ނިސްބަތްވާ އަތޮޅު ތަމްސީލުކޮށްދެއްވާ މެމްބަރެއް ކަމުގައިވާ ކެނދިކުޅުދޫ ދާއިރާގެ މެމްބަރު އަހްމަދު އީސާއެވެ.\nއީސަ ކުރެއްވި ޓްވީޓެއްގައި ވިދާޅުވީ އީވާއަށް ހަދިޔާކުރެއްވީ ނޮކު މޯލްޑިވްސްއިން ކުރާ ތިމާވެއްޓާ ރަހުމަތްތެރިކަމުގެ މަސައްކަތުގެ ތެރެއިން ޑިޒައިންކުރި ފުރަތަމަ ރީޔޫޒަބަލް ދަބަސް ކަމަށެވެ. އަދި އެއީ ވަރަށް ބޮޑު ޝަރަފެއްގެ ގޮތުގައި އޭނާ ފާހަގަކުރެއްވިއެވެ.\nއެ ރިސޯޓުން އިސްނަގައިގެން އުފައްދާ ރީޔޫޒަބަލް ކޮތަޅު ނުވަތަ ދަބަހާއެކު އެއްފަހަރު ބޭނުންކޮށް އުކާލާ ޕްލާސްޓިކް ނ އަތޮޅުގައި ބޭނުންކުރުން މަދުވާނެކަމަށް އުންމީދު ކުރައްވާކަމަށް އީސަ ވިދާޅުވިއެވެ.\nއީވާއަށް މެމްބަރު އީސަ ދަބަސް ހަދިޔާ ކުރެއްވި އިރު، ރައޔްިތުންގެ މަޖިލީހުގެ މިއަދުގެ ޖަލްސާގައި އެ މަޖިލީހުގެ ރައީސް މުހައްމަދު ނަޝީދު ވަނީ، އެއްވެސް މެމްބަރަކު އެފަދަ ދަބަހެއް ބޭނުންވާނަމަ މެމްބަރު އީސައާ ގުޅުއްވުމަށް އެދިވަޑައިގެންފައެވެ.\n"އެއްވެސް އިއްޒަތްތެރި މެންބަރަކު، އަންހެން އިއްޒަތްތެރި ބޭފުޅަކު ވިޔަސް ރިޔޫޒަބަލް ދަބަހެއް ބޭނުންވެ ވަޑައިގަންނަވަންޏާ ކެނދިކުޅުދޫ ދާއިރާގެ އިއްޒަތްތެރި މެންބަރާ ގުޅުއްވީމަ ލިބިވަޑައިގަންނަވާނެ،" މިއަދުގެ މަޖިލިސް ނިންމަވާލައްވަމުން ރައީސް ނަޝީދު ވިދާޅުވިއެވެ.


ބިގްބޮސް 13: ރަޝްމީ ޝޯ ކާމިޔާބު ކުރުމަށް ކުރީގެ ލޯބިވެރިޔާ އަރްހާންގެ ބޭނުން ކުރަނީތަ؟ – Dhen.mv\nބިގްބޮސް 13: ރަޝްމީ ޝޯ ކާމިޔާބު ކުރުމަށް ކުރީގެ ލޯބިވެރިޔާ އަރްހާންގެ ބޭނުން ކުރަނީތަ؟\nFebruary 11, 2020 - 11:49 pm\nބިގްބޮސް ސީޒަން 13 ނިމެން ހަފްތާއަކަށް ވެފައިވާއިރު، މި ޝޯ ވެފައިވަނީ އިންޑިއާގެ ނަމްބަރު ވަން ރިއަލިޓީ ޝޯއަށެވެ. ބިގްބޮސް 13 އަކީ ގިނަ ދިވެހިން ވެސް ބަލަމުން ގެންދާ ޝޯއެކެވެ. ކްލާސް ޓީވީ އިން ދައްކާ ބިގްބޮސްގެ 13 ވަނަ ސީޒަންވެސް ހޯސްޓް ކުރަމުންދަނީ މަޝްހޫރު ބަތަލް ސަލްމާން ހާންއެވެ. ބިގްބޮސްގެ މިފަހަރުގެ ސީޒަން ވެގެން ގޮސްފައިވަނީ ޑްރާމާއި އާއި އަރާރުންވުމާއި ޒުވާބު ކުރުން ވަރަށް ބޮޑު ސީޒަން އަކަށެވެ.\nބިގްބޮސް 13ގެ ބައިވެރިއެއް ކަމަށްވާ ރަޝްމީ ޑެސާއީގެ ޒާތީ ދިރިއުޅުމާއި ގުޅޭ ވަރަށް ގިނަ ވާހަކަތަކެއް ވަނީ މި ޝޯގެ ތެރެއިން ތިލަވެގެން ގޮސްފައެވެ. ރަޝްމީގެ ލޯބިވެރިޔާ އަރްހާން ހާންވެސް މި ޝޯގައި ބައިވެރިވެފައިވާއިރު، ޝޯގެ ހޯސްޓް ސަލްމާން ހާން ވަނީ އަރްހާންގެ ހަގީގަތް ރަޝްމީއަށް ކިޔައިދީފައެވެ. އަރުހާން މީހަކާއި އިނދެގެން ދަރިއެއް ހުންނަ ވާހަަކަ ޝޯގެ އެޕިސޯޑެއްގެ ތެރެއިން ރަޝްމީ ކައިރި ސަލްމާން ބުނުމުން، ރަޝްމީއަށް ވަރަށް ބޮޑު ޝޮކެއް ވެސް ލިބުނެވެ.\nއެހެންނަމަވެސް، އެ ހުރިހާ ވާހަކަތަކެއް ފަޅާ އަރާ، އޭގެ ދެދުވަސް ފަހުން ރަޝްމީ ވަނީ އަރްހާން އަށް މާފްކޮށް ޝޯގެ ތެރެއިން އަރްހާން އަށް ލޯބިވެސް ހުށަހަޅާފައެވެ. ނަމަވެސް އަނެއްކާ އޭގެ ފަހުން އަރުހާން ޝޯއިން ކެޓުމަށްފަހު ރަޝްމީއާއި ބެހޭ ގޮތުން ދެއްކި ވާހަކަތަކެއްގެ ސަބަބުން ރަޝްމީ މިވަނީ ޝޯގެ ތެރެއިން ހަމަ އަރްހާން އާއި ގުޅުން ނިންމާލީ ކަަމަށް އިއުލާންކޮށްފައެވެ.\nއަރްހާން މީހަކާއި އިނދެގެން އުޅޭ ވާހަކަ ސަލްމާންހާން ބުނުމުން ރަޝްމީ ވަނީ އޭނާއަށް އެކަން އެނގޭ ކަމަށް ބުނެފައެވެ. ނަމަވެސް އޭގެ މަހެއްހާ ދުވަސް ފަހުން އަނެއްކާ އެވާހަކަތައް ތިލަވުމުން ރަޝްމީ ވަނީ އަރްހާން މީހަކާއި އިނދެގެން އުޅޭކަން އޭނާއަށް ނޭނގޭ ކަމަށް ބުނެފައެވެ. އަރްހާން މީޑިއާގައި ވާހަކަދައްކަމުން ބުނެފައިވަނީ ރަޝްމީއަށް ހުރިހާ ވާހަކަތަކެއް އެނގޭ ކަމަށެވެ.\nަރަޝްމީ ޑެސާއީގެ ވާހަކަތައް ދިމާނުވާތީ ގިނަ ބަޔަކު ވަނީ އޭނާ ޝޯ ކާމިޔާބު ކުރުމަށް ކުރީގެ ލޯބިވެރިޔާ އަރްހާންގެ ބޭނުން ކުރަނީ ކަމަށް ތުހުމަތު ކޮށްފައެވެ.


Pizza Delivery Kuran Sifaingeyah Dhiumun Kohly Gaumun Beyru - Vaguthu\nޕިއްޒާ ޑެލިވެރީ ކުރަން ސިފައިންގެޔަށް ދިއުމުން ކޮށްލީ ޤައުމުން ބޭރު\nސިފައިންގެ އަސްކަރީމަރުކަޒަކަށް ޕިއްޒާ ޑެލެވެރީ ކުރަން ދިޔަ މީހަކު ޤައުމުން ބޭރުކޮށްލަން ނިންމައިފިއެވެ.\nއެމެރިކާގެ ސިފައިންގެ އަސްކަރީ މަރުކަޒަކުން މީޑިޔާތަކަށް މައުލޫމާތު ދެމުން ބުނެފައިވަނީ އެމެރިކާގެ ސިފައިންގެ ބޭހަކަށް ޕިއްޒާ ގެންގޮސްދިން މީހަކު އިމިގުރޭޝަންގެ ބެލުމުގެ ދަށަށް ގެންގޮސްފައިވާ ކަމަށެވެ.\nސިފައިން ބުނެފައިވަނީ ސިފައިންގެ އަސްކަރީ މަރުކަޒުން ވަނުމުގެ ކުރިން އެމީހެއްގެ މައުލޫމާތުތައް ބަލާ ކަމަށާއި މިގޮތުން ބެލި ބެލިމުން އެއީ އެމެރިކާގެ އިމިގުރޭޝަންއިން ހޯދަން ބޭނުންވާ ޤައުމަށް ވަގަށް ވަދެފައިވާ މީހެއްކަން އެނގުނު ކަމަށެވެ. އަދި ވަގުތުން ހައްޔަރުކޮށް މިމީހާ އެމެރިކާގެ އިމިޤުރޭޝަންއާ ހަވާލުކޮށްފައިވާ ކަމަށް ސިފައިން ބުނެފައިވެއެވެ.\nމިމައްސަލައިގައި މިމީހާގެ އަނބިމީހާ ބުނެފައިވަނީ ހައްޔަރުކުރި މީހާގެ އަނބިމީހާއަކީ އެމެރިކާ މީހެއް ކަމަށާއި ގުރީން ކާޑް ލިބުމުގައި ކިތާބީ މައްސަލަތަކެއް ދިމާވި ކަމަށާއި ނަމަވެސް އެއީ ޤައުމަށް ވަގަށް އެތެރެ ވެގެން އުޅޭ މީހެއް ނޫން ކަމަށެވެ.\nބޭރުގެ މީޑިޔާތަކަށް މައުލޫމާތުދެމުން މިމީހާގެ އަނބިމީހާވަނީ މިއީ ވަރަށް ލާއިންސާނީ އަމަލެއްކަން ސިފަކޮށް ކޮންމެ ދުވަހަކު އޭނާގެ ދެކުދިން ބައްޕަ އަންނާނެ ދުވަހަކާމެދު ސުވާލު ކުރާ ކަމަށް ގިސްލަމުން ބުނެފައެވެ.


FAM muvahzaff'nnah adhives Roadha allowance nulibey\nކުޅިވަރު - ފުޓްބޯލް އެސޯސިއޭޝަން އޮފް މޯލްޑިވްސް\nއެފްއޭއެމް މުވައްޒަފުންނަށް އަދިވެސް ރޯދަ އެލަވެންސް ނުލިބޭ\nމިދިޔަ މަހުގެ މުސާރަވެސް މުވައްޒަފުންނަށް ޖަމާވީ އަންގާރަ ދުވަހު\nކ. މާލެ 15 މެއި 2019 | ބުދަ 17:24 3,808\nފުޓްބޯލް އެސޯސިއޭޝަން އޮފް މޯލްޑިވްސް - ސަން\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) މުވައްޒަފުންނަށް ރޯދަ އެލަވެންސް ނުލިބޭ ކަމުގެ މައުލޫމާތު ރާއްޖެއެމްވީއަށް ލިބިއްޖެއެވެ.\nރާއްޖެއެމްވީއަށް މައުލޫމާތު ދެމުން އެފްއޭއެމްގެ މުވައްޒަފުންތަކެއް ބުނީ، އެ މުވައްޒަފުންނަށް އަދިވެސް ރޯދަ އެލަވެންސް ނުލިބޭ ކަމަށާއި، ޖަމާވާނެ ދުވަހެއް ވެސް ނުބުނާ ކަމަށެވެ.\nނަމަވެސް ރާއްޖެއެމްވީއަށް މައުލޫމާތު ދެއްވަމުން އެފްއޭއެމްގެ ޖެނެރަލް ސެކެޓްރީ ހުސެއިން ޖަވާޒް ވިދާޅުވީ، ރޯދަ އެލަވެންސް ޖަމާކޮށްފައިވާ ކަމަށެވެ.\nއެފްއޭއެމް މުވައްޒަފުންނަށް މިދިޔަ މަހުގެ މުސާރަ އަންގާރަ ދުވަހު ޖަމާވިއިރު، މުވައްޒަފުން ތިބީ އެކަމާވެސް ވަރަށް ބޮޑަށް ހިތްހަމަނުޖެހިފައެވެ.\n"މުސާރަ ޖަމާވީ އިއްޔެ. އަދިވެސް ރޯދަ އެލަވެންސް ޖަމާނުވޭ. ސްޓާފުން މިތިބީ ވަރަށް ބޮޑަށް ހިތްހަމަނުޖެހިފައި" ރާއްޖެއެމްވީއަށް މައުލޫމާތު ދިން އެފްއޭއެމްގެ ސްޓާފް ބުންޏެވެ.\nއެފްއޭއެމްގައި 84 މުވައްޒަފުން ތިބޭއިރު އޭގެ ތެރެއިން 40 މުވައްޒަފުންނަނަކީ އަތޮޅުތަކުގައި މަސައްކަތްކުރާ މުވައްޒަފުންނެވެ. ނަމަވެސް އޭގެ ތެރެއިން ބައެއް މުވައްޒަފުން އެ އިދާރާއިން ވަނީ ކުއްލި ގޮތަކަށް ވަކިކޮށްފައެވެ.\nއެފްއޭއެމްއިން ވަނީ މިއަހަރު ހަރަދު ކުރުމަށް 95 މިލިއަން ރުފިޔާގެ ބަޖެޓެއް މިދިޔަ މާޗު މަހު ފާސްކޮށްފައެވެ. އެޑްމިނިސްޓްރޭޓިވް ޚަރަދުތަކަށް 13.3 މިލިއަން ރުފިޔާ ވަނީ ހިމަނާފައެވެ. މިއީ މިދިޔަ އަހަރަށް ވުރެ ތިން މިލިއަން ރުފިޔާގެ އިތުރުވުމެކެވެ.\nބަޖެޓްގައިވާ ގޮތުން އެންމެ ގިނަ އާމްދަނީ މި ފަހަރު ލިބެނީ ސްޕޮންސާޝިޕުންނެވެ. އަދި ދެ ވަނަ އަށް އެންމެ ބޮޑު އާމްދަނީއެއް ލިބެނީ ފީފާއިންނެވެ. އަދި ތިން ވަނައަށް އެންމެ ބޮޑު އާމްދަނީއެއް ލިބެނީ އޭއެފްސީންނެވެ.


ތުރުކީގެ އުފެއްދުންތައް ބޭނުންކުރުން ހުއްޓާލުމަށް ގޮވާލަި، ސައޫދީ އަރަބިއްޔާއިން ތުރުކީގެ އިގުތިސާދަށް ހަމަލާދެނީ | Sandhaanu\nތުރުކީގެ އުފެއްދުންތައް ބޭނުންކުރުން ހުއްޓާލުމަށް ގޮވާލަި، ސައޫދީ އަރަބިއްޔާއިން ތުރުކީގެ އިގުތިސާދަށް ހަމަލާދެނީ\nބުނެވޭގޮތުގައި ސައޫދީ ޢަރަބިއްޔާ އުފެއްދީ އުސްމާނީ ދައުލަތާއި ދެކޮޅަށް ހަނގުރާމަކުރި އިގިރޭސީންނަށް ތާއީދުކުރި ބައެކެވެ. މިއީ ވަރަށް ފަހަކާއި ޖެހެންދެން ގިނަ މުސްލިމުންނަށް ނޭނގޭ ތާރީޚީ ކަމެކެވެ. މިއަދު ތުރުކީއަށް ސަޢޫދީން ކުރާ ނަފްރަތުވަނީ ރޭގަނޑާއި ދުވާލު ވަކިވާ ފަދައިން އެނގި ސާފު ވެފައެވެ.\nމުސްލިމު އުއްމަތުގެ ގިނަ މީހުން ޚާއްސަކޮށް އޭޝިއާއާއި އެފްރިކާ ބައްރުގައި ދިރިއުޅޭ މުސްލިމުންނާއި ޢަރަބި ގައުމުތަކުގެ އާދައިގެ ގިނަ މީހުން ދެކެނީ ތުރުކީ އަކީ މުސްލިމް އުއްމަތް ލީޑުކުރާ ގައުމު ކަމުގައެވެ. މިދެންނެވި މުސްލިމުން ތުރުކީން ހިންގި އުސްމާނީ ޚިލާފަތުދެކެ އަދިވެސް ލޯބިވެއެވެ.\nމީގެ އިތުރުން، ގަތަރު ބަންދުކޮށް، ގަތަރަށް އަރައިގަތުމަށް ސައޫދީން މަސައްކަތްކުރި ދަނޑިވަޅުގައި ގަތަރު ހިމާޔަތްކުރުމަށް މިލިޓަރީ އެހީ ފޮނުވީ ތުރުކީންނެވެ.\nޑިމޮކްރަސީއާއި އެއްގޮތަށް އިންތިޚާބުވެ މިސްރުގައި ގާއިމު ކުރި އިޚްވާނުލް މުސްލިމީންގެ ސަރުކާރު ވައްޓާލުމަށް ސަޢޫދީންވަނީ ފައިސާގެ އެހީ ފޯރުކޮށްދީފައެވެ. މިސުރުގައި އުފެދުނު އެ ސަރުކާރަކީ ގަތަރު، އީރާން، އިންޑޮނޭޝިއާ، މެލޭޝިއާ، ޕާކިސްތާން އަދި ތުރުކީން ތާއީދުކުރި ސަރުކާރެކެވެ.\nސައޫދީން އިސްވެއޮވެ ޔަމަނުގައި ކުރަމުންދާ ހަނގުރާމައަށާއި ޔަމަނުގެ ހަނގުރާމަވެރިންނަށް ސައުދީން ތާއީދުކުރާތީ އެކަން އެތައްފަހަރަކު ތުރުކީންވަނީ ކުއްވެރިކޮށްފައެވެ. މީގެ އިތުރުން ތެލުންލިބޭ ފައިސާ ބޭނުންކޮށްގެން މުސްލިމު ގައުލުތައް ކޮންޓްރޯލުކުރަން ސައުދީން ކުރާ މަސައްކަތްވެސް ތުރުކީން ކުއްވެރިކުރެއެވެ.\nތުރުކީއާއި ދެކޮޅަށް ސައޫދީން އަލަށް މިފެށި ކެންޕޭނަކީ އުސްމާނީ ދައުލަތް އަނބުރާ ގެނައުމަށް ތުރުކީން ކުރާ މަސައްކަތް ހުއްޓުވަން ސައުދީން ފެށި މަސައްކަތެކެވެ.\n2019 ވަނަ އަހަރު ސައޫދީ އަރަބިއްޔާގެ ސްކޫލުތަކާއި ކުތުބްޚާނާގައި ބޭނުންކުރާ ތާރީޚީ ފޮތްތަކުން އުސްމާނީ ޚިލާފަތުގެ ވާހަކަތައް އުނިކޮށް ބަދަލުކުރިއެވެ. އެކި ފޮތްތަކުގައި ހުރި ލިޔުންތަކަށް ބަދަލުގެނެސް، އުސްމާނީ ޚިލާފަތަކީ ވަރަށް އަނިޔާވެރި ބައެއްކަމަށް ސިފަކޮށް، އަރަބިންގެ ބިންތައް ހިފައިގެންތިބި އަރަބިން ނޫން މީހުންކަމުގައި ބުނެދީ މީހުން މަގުފުރައްދަންވަނީ ފަށާފައެވެ. މިގޮތަށް ދޮގު މަޢުލޫމާތު ހިމަނައިގެން ހަދާފައިވާ ފޮތްތަކުން 2019 ވަނަ އަހަރުން ފެށިގެން ސަޢޫދީ ޢަރަބިއްޔާގެ ކުދިންދަނީ އުނގެނެމުންނެވެ.\nމިހާރު ސައުދީގެ ރައްޔިތުންނާއި ވިޔަފާރިވެރިންދަނީ ތުރުކީގެ އުފެއްދުންތައް ބޭނުން ނުކުރަން ގޮވާލައި ކެންޕޭނުގައި ބައިވެރިވެ، ތުރުކީގެ އިގުތިސާދު ފުނޑާލުމަށް މަސައްކަތް ކުރަމުންނެވެ. ސައޫދީގެ އުއްމީދަކި މިކަމުގައި ޔޫ.އޭ.އީއާއި، މިސުރާއި، ބަހްރައިނާއި އެހެންވެސް ގައުމުތައް ބައިވެރިވުމެވެ.\nއުސްމާނީ ދައުލަތަށް ތާއީދު ކުރާ މީހުން ދެކެނީ މިއީ ތުރުކީގެ އިގުތިސާދަށް ދޭ ހަމަލާއެއްގެ ގޮތުގައެވެ. މިހާރުވެސް ތުރުކީދަނީ އެމެރިކާގެ ދަތިކުރުމުގެ ފިޔަވަޅުތަކާއި ޔޫރަޕިއަން ޔޫނިއަންގެ އިންތިޒާރު ތަކުގެ ސަބަބުން ދަތިކަން އިހްސާސްކުރަމުންނެވެ.\nތުރުކީއަށް ތާއީދުކޮށް، އުސްމާނީ ޚިލާފަތު އަނބުރާ ގެނައުމަށް އެހީވުމަށް ތުރުކީގެ އުފެއްދުންތައް ގަތުމަށް، އުސްމާނީ ޚިލާފަތަށް ތާއީދުކުރާ ބައެއް މީހުންދަނީ މުސްލިމު އުއްމަތަށް ގޮވާލަމުންނެވެ.\n“ތުރުކީގެ އުފެއްދުންތައް ގަންނަން ފެށުމުން، އެ އެހީތެރިވެވެނީ ތުރުކީގެ އިގުތިސާދު ކުރިއެރުވުމަށް، މިކަމުން ހިއްވަރާއެކު ކުރިއަށް ދިއުމަށް ތުރުކީއަށް އެހީތެރިވެދެވޭނެ، އަދި ދުނިޔޭގެ ކަންކޮޅުތަކުގައި ތިބި މުސްލިމުންނަށްވެސް އެހީތެރިވެދެވޭނެ”\nއިލްޔާސް ނޮވެމްބަރ 3, 2020 At 11:33 ޕމ\nމާމޮޅުވާހަކައެއް ލިއެވިއްޖެދޯ. ހަގީގީ އިސްލާމްދީނުގެއަދުއްވުންނަކީ އިހުވާނުލްމުސްލިމީން. ސިއައީން އައިއެސް މިމީހުންނަކީ ބަގާވާތްކުރުމައްއަބަދުވެސްވިސްނާބައެއް\nNajuduh Riyadh ނޮވެމްބަރ 18, 2020 At 6:01 ޕމ\nKaleyahves varah ragalhu ehcheh liyevihjehnu dhow…usmanee hilafiyvataalaa bagaa vaykoh igereysinge eheega mulhi islaamee dhuniye miadhaajehehdheh Baibaikoh nikamethi kuree saudhu sarukaarun. Palestinege bimah yahoodheen verikurah igereysihnah eheeveeves saudhu sarukaaruh… mulhi arabiaa ah saudhuge namuh nahdhee Saudhi Arabia kiyaa olhuvaaleveynee hodhaa nubalaa gamaaruhnah…. mulhi hijaz ah verive mahkaa madheenaa viyafaariyah beynuhkuramuh ahnanee najudhuge bimuh faalhuvaanekamah bunevunu saithonaage qarunuge ahuluverih… rasoolaa hadhis kurehvi fahuzamaanuga najudhun faalhuvaanekamah saithonaage qarunu\nއަހުމަދު މިމު ނޮވެމްބަރ 24, 2020 At 7:28 ޕމ\nކަލޯ އިބްނުލް މުލިމީން އެއީ ކޮންބައެއް އެނގޭބާ މާމޮޅު ކޮމެންޓެއް ކުރާނަމޭ ހިތާ ތިލިޔުނާ\nޏ އައިކު ނޮވެމްބަރ 21, 2020 At 6:38 ޕމ\nއަސްލާމީ ދުނިޔެ ފުނޑު ފުނޑު ކުރާ ބަޔަކީ ސައޫދީ. އެމީހުންނަށް އެހީތެރިވަނީ ޔަހޫދީން. ހުޅަނގުން. ސައޫދީން ޔަހޫދީން ބުނާހާ ގޮތަކަށް ހަދަން ޖެހެނީ ރަސްކަން ދިފާއު ކުރުމަށް.\nނަފުސާ ޒަމީރު ނޮވެމްބަރ 21, 2020 At 11:24 ޕމ\nއިސްލާމީ ގައުމުތަކުގެ ބޮޑުންނާއި ޝެއިޚުންތައް އެކަކު އަނެކުންނަށްވުރެ ބޮޑު މޮޅުވާން ހަދައިގެ ސުންނީ ޝިއީން ސޫފޮ ކިޔައިގެން އެބައިމީހުންގެ އަސްލު ޢަދުށްވުން ނޭގި އޮޅިއްޖެހެން ހީވެއެވެ. އެހެނީ އިސްލާމް ދީނުގެ އަދުށްވުންނާއި އަދި އެބައިމީހުންގެ ނުބައިކަން ކީރިތި ގުރުއާނުގައި އަންގަވައިފަ އޮތްއިރުވެސް އަހަރެމެން ބައިބައިވެ އެއް މުސްލިމަކު އަނެއް މުސްލިމަކާއި ދިމާކޮން މަމޮޅުހެދިގަނެގެން އުޅޭކަމީ ނިކަމެތި ދެރަވަރު ހިތާމަވެރި ކަމެކެވެ. ނޫންތޯ؟\nމޫސާ މުހައްމަދު ނޮވެމްބަރ 21, 2020 At 11:26 ޕމ\nހިޔަޅާއި ޙިމާރު އެއީ އެކެއްޗެއްތޯ ނުވަތަ ދެއެއްޗެއްތޯ؟ ޖަމަލާއި އަސް އެއީ އެކެއްޗެއްތޯ ދެއެއްޗެއްތޯ؟ ވަރަށް ވާހަކަ މިބުނީ.


ރައީސުލްޖުމްހޫރިއްޔާގެ ނައިބު އައި.ޓީ.ބީ ބަރލިން ފެއާ ހުޅުވުމުގެ ރަސްމިއްޔާތުގައި ބައިވެރިވެވަޑައިގެންފި - The President's Office\nރައީސުލްޖުމްހޫރިއްޔާގެ ނައިބު އައި.ޓީ.ބީ ބަރލިން ފެއާ ހުޅުވުމުގެ ރަސްމިއްޔާތުގައި ބައިވެރިވެވަޑައިގެންފި\n6 މާރިޗު 2019، ރިފަރެންސް: 2019-214\nރައީސުލްޖުމްހޫރިއޔާގެ ނައިބު ފައިޞަލް ނަސީމް، ޖަރުމަނު ވިލާތުގެ ބަރލިންގައި ބާއްވާ އިންޓަރނޭޝަނަލް ޓުއަރިޒަމް ބޯސް (އައި.ޓީ.ބީ) ބަރލިން ފެއާ ހުޅުވުމުގެ ރަސްމިއްޔާތުގައި ބައިވެރިވެ ވަޑައިގެން އެ ފެއާގައި ހިމެނޭ ދިވެހި ބައިވެރިންގެބައި ހުޅުއްވައިދެއްވައިފިއެވެ.\nމިއަދު މެންދުރު ދިވެހި ބައިވެރިންނަށް ފެއާ ހުޅުއްވައިދެއްވުމަށްފަހު ރައީސުލްޖުމްހޫރިއްޔާގެ ނައިބު ވަނީ ރާއްޖޭގެ ފަރާތުން ފެއާގައި ބައިވެރިވެ ވަޑައިގެންނެވި ފަރާތްތަކުގެ ހުށައެޅުންތައް ބައްލަވާލައްވައި، މަޢުލޫމާތު އޮޅުންފިލުއްވައިފައެވެ.\nމީގެ އިތުރުން ފެއާގެ ތެރޭގައި، ސްރީ ލަންކާގެ ޓޫރިޒަމް މިނިސްޓަރ ހިޒް އެކްސެލެންސީ އޭ. އީ. އަމަރަތުންގާ ވަނީ ރައީސުލްޖުމްހޫރިއްޔާގެ ނައިބުގެ އަރިހަށް އިޙްތިރާމްގެ ޒިޔާރަތެއް ކުރައްވާފައެވެ. މި ބައްދަލުކުރެއްވުމުގައި ދެބޭފުޅުން ވަނީ ރާއްޖެއާއި ސްރީލަންކާއާ ދެމެދުގައިވާ ޒަމާންވީ އެކުވެރި ގުޅުން އިތުރަށް ވަރުގަދަ ކުރެއްވުމާއި، ބޭރު ދުނިޔޭގެ މަސްލަހަތު ހުރި ކަންކަމުގައި ފައިދާކުރަނިވި މަސައްކަތްތަކެއް ކުރެއްވުމާ ބެހޭގޮތުން މަޝްވަރާކުރައްވާފައެވެ.\nއައި.ޓީ.ބީ ފެއާގައި ރައީސުލްޖުމްހޫރިއްޔާގެ ނައިބު ބައިވެރިވެ ވަޑައިގެންފައިވަނީ ރާއްޖޭން ފެއާގައި ބައިވެރިވާ ވަފުދުގެ އެންމެ އިސް ބޭފުޅެއްގެ ހައިސިއްޔަތުންނެވެ. އައި.ޓީ.ބީ ބަރލިންގ ފެއާއަކީ ދުނިޔޭގެ އެކި ކަންކޮޅުތަކުގައި ފަތުރުވެރިކަމުގެ ވިޔަފާރީގައި ހަރަކާތްތެރިވާ ފަރާތްތަކުން އެއްތަނަކަށް ޖަމާވެ ފަތުރުވެރިކަން އިސްތިހާރުކޮށް އެވިޔަފާރި މާރކެޓް ކުރުމަށް ދުނިޔޭގައި ބާއްވާ އެންމެ ބޮޑު އެއް ހަރަކާތެވެ.


"Xhaka Ah Dhen Enme Rangalhu Vaanee Arsenal Dhookoh, Rangalhu Ehen Club Akah Badhaluvun" - Vaguthu\nޝަކާ އަށް ދެން އެންމެ ރަނގަޅުވާނީ އާސެނަލް ދޫކޮށްލުމަށްފަހު އެހެން ކްލަބަކަށް ބަދަލުވުން\nއިނގިރޭސި ޕްރިމިއާ ލީގުގައި އެންމެ ފަހުން ކްރިސްޓަލް ޕަލަސްއާ އެއްވަރުވި މެޗުގައި ކަންތައްކުރި ގޮތުން ސްކޮޑުން ބާކީކޮށްފައިވާ އާސެނަލްގެ މިޑްފީލްޑަރު ގްރާނިޓް ޝަކާ އަށް ދެން އެންމެ ރަނގަޅުވާނީ ކްލަބު ދޫކޮށް ރަނގަޅު އެހެން ކްލަބަކަށް ބަދަލުވުން ކަމަށް ވެސްޓް ހަމް ޔުނައިޓެޑްގެ ކެޕްޓަން މާކް ނޮބްލް ބުނެފި އެވެ.\nމިދިޔަ ހޮނިހިރު ދުވަހުގެރޭ ލީގުގައި ޕަލަސްއާ ވާދަކުރި މެޗުގައި އާސެނަލުން ދެ ލަނޑު ޖަހާފައިވަނިކޮށް ޝަކާ ބަދަލުކުރީ 2-2 އަށް މެޗުގެ ނަތީޖާ ޕެލަސް އިން އެއްވަރުކުރި ފަހުންނެވެ. އޭނާ ދަނޑުން ފޭބި ވަގުތު ސަޕޯޓަރުން ވަނީ އޭނާއާ ވަރަށް ބޮޑަށް ދިމާކޮށްފަ އެވެ. އެ ވަގުތު ޝަކާ ވަނީ ރުޅިވެރިކަމުގެ އިޝާރާތެއްކޮށް ހަޑި ހުތުރު ބަހެއް ބޭނުންކޮށް އަދި ޖާޒީ ބަލައި އަތަށް ބޮނޑިކޮށްލައިފަ އެވެ. މެޗަށް ފަހު އާސެނަލްގެ ކޯޗު އުނާއި އެމެރީ ވަނީ ޝަކާގެ އެ އަމަލު ކުށްވެރިކޮށްފަ އެވެ.\nޝަކާގެ ވާހަކަދައްކަމުން ވެސްޓް ހަމްގެ ކެޕްޓަން ނޮބްލް ބުނީ ޕަލަސް މެޗުގައި ޝަކާގެ ފަރާތުން ރުޅިވެރިކަން ފެނިގެންދިޔައީ ފުދޭވަރަކަށް ބޮޑުކޮށް ކަމަށާއި ނަމަވެސް އޭނާ އާއި ދޭތެރޭ ކްލަބްގެ ބައެއް ސަޕޯޓަރުންގެ އަމަލުތައް ހުންނަގޮތުން ބައެއް ފަހަރު ދެެރަވެސްވާ ކަމަށެވެ. ނޮބްލް ބުނީ ޝަކާ އަށް އެގަޑީ ކުރިމަތިވީ ކިހާވަރެއްގެ ޕްރެޝަރެއްކަން އޭނާ އަށް އިހުސާސްކުރެވޭ ކަމަށާއި ކެޕްޓަނަކަށްވުމުން ސަޕޯޓަރުންގެ ފަރާތުން ކުރިމަތިވާ ޕްރެޝަރު ބޮޑުވެގެންދާ ކަމަށެވެ.\n” އެގަޑީ ވަރަށް ބޮޑުކޮށް ޝަކާގެ ރިއެކްޝަން އައީ. އަހަރެން ދެރަވެސްވޭ އޭނާއާއި ދޭތެރޭ ބައެއް މީހުން ކަންތައްތައް ބަހައްޓާ ގޮތުން. އަހަރެން ތަޖުރިބާ ކުރިން އެކަންތައް. ކެޕްޓަނަކަށްވުމުން ބޮޑު ޕްރެޝަރެއް އެ ކުރިމަތިވަނީ ހަގީގަތުގަައި. ތިމާގެ ބެސްޓް ޓީމަށް ދިނުމަށްޓަކައި ގަދައަޅައި މަސަތްކަތްކުރަމުންދާއިރު ސަޕޯޓަރުން ދިމާކުރަންޏާ އަމިއްލަ ނަފްސަށް އޮންނަ އިތުބާރު ވެސް ގެއްލޭނެ. މިކަން ރަނގަޅުވާން އޮންނަ ގޮތަކީ ރަނގަޅު ނަތީޖާތަކެއް ނެރުން. އެހިސާބުން ސަޕޯޓަރުންވެސް ރަނގަޅުވާނެ، ” ނޮބްލް ބުންޏެވެ.\nނޮބްލް އިތުރަށް ބުނީ ޕްރޮފެޝަނަލް ފުޓްބޯޅަ ކުޅޭއިރު ޕްރެޝަރާއި ކުރިމަތިލާންވެސް ޖެހޭނެކަމަށާއި ސަޕޯޓަރުން އެތަކެއް ފައިސާއެއް ހަރަދުކޮށްލުމަށްފަހު ދަނޑަށް ދަނީ އެމީހުންގެ ކްލަބްގެ ކުޅުންތެރިންގެ ފަރާތުން ރަނގަޅު ކުޅުމަކަށް އުއްމީދުކޮށްގެން ކަމަށެވެ. ނޮބްލް ބުނީ ޝަކާގެ ފަރާތުން މިސްޓޭކްސްތައް ތަކުރާރުވަމުންގޮސް ސަޕޯޓަރުން މިހާރު ތިބި ހިސާބުން އަލުން ޝަކާ އަށް ފުރިހަމަ އެއްބާރުލުން އެމީހުން ނުދޭނެތީ އޭނާ އަށް ދެން އެންމެ ރަނގަޅީ އާސެނަލް ދޫކޮށްލުމަށްފަހު އޭނާ ބަލައިގަންނާނެ ފަދަ ކްލަބަކަށް އަވަހަށް ބަދަލުވުން ކަމަށެވެ.\n“ ސަޕޯޓަރުން ބުރަ މަސަތްކަތުން ހޯދާ ފައިސާ ހަރަދުކޮށްލުމަށްފަހު ދަނޑަށް މިދަނީ ކުޅުންތެރިންގެ ފަރާތުން މޮޅު ކުޅުމެއް ފެނޭތޯ. އެހެންކަމުން އެތަން އެމީހުންނަށް ނުފެންނަ ނަމަ އެކަމުގެ ނުރުހުން ކޮންމެގޮތެއްވިޔަސް އެމީހުން ފާޅުކުރާނެ. ޝަކާ އަކީ މޮޅު ކުޅުންތެރިއެއް. އެކަމަކު އޭނާގެ ދަނޑުމަތީގެ ޑިސިޕްލިން ނުހިފެހެއްޓި މިސްޓޭކްސްތައް ތަކުރާރުވަމުންގޮސް އަނެއްކޮޅަށް ޖަހާފަ މިހާރު އެހުރީ. އޭނާ އަށް ދެން އެންމެ ރަނގަޅީ އާސެނަލް ދޫކޮށްލަން. އެ ކްލަބް ދޫކޮށް އޭނާ ބަލައިގަންނާނެ ކްލަބަކަށް ބަދަލުވާން. އެފަދަ ބައިވަރު ކްލަބްތައް ހުންނާނެ، “ ނޮބްލް ބުންޏެވެ.\nޝަކާގެ ފަރާތުން ފެނުނު އިހުތިރާމްކުޑަ އަމަލުތަކަށް މާފަށް އެދެން ކްލަބުން އޭނާ އަށް ހުށަހެޅި ނަމަވެސް އެ ގޮތަށް އަމަލުކުރަން ޝަކާ އެންމެ ފުރަތަމަ ދެކޮޅު ހެދިއެވެ. އެކަމަކު ކްލަބްގެ މެނޭޖްމަންޓްގެ ޕްރެޝަރާ އެކު ބުރާސްފަތި ދުވަހު ޝަކާ އޭނާ އަށް ކުރެވުނު ކުށައް މައާފަށް އެދި ބަޔާނެއް ނެރުނުއިރު ޕަލަސް މެޗުގައި އެހެން ކަންތައްކުރެވުނީ އާސެނަލް ސަޕޯޓަރުންގެ އަމަލުތައްވެސް ފަހަކަށް އައިސް ހުންނަގޮތުން ކަމަށް ބުނެ ޝަކާ ވަނީ ދިފާއުގައި ވާހަކަ ވެސް ދައްކައިފަ އެވެ.\nޝަކާ އޭނާގެ އިންސްޓަގްރާމްގައި އާންމުކުރި ބަޔާނެއްގައި ބުނެފައިވަނީ އޭނާގެ ފަރާތުން ފެނިގެންދިޔަ އަމަލުތަކަކީ ކްލަބްގެ ބައެއް ސަޕޯޓަރުންގެ ފަރާތުން އޭނާ އަށާއި އޭނާގެ އާއިލާ އަށް ކުރިމަތިކުރުވަމުން އަންނަ ކަންތައްތަކުގެ ސަބަބުން މެދުވެރިވި ކަމެއް ކަމަށެވެ.\nއަހަރެން މި ކްލަބް ދެކެ ލޯބިވޭ. އަބަދުވެސް 100 ޕަސެންޓް ދެން ދަނޑުމަތީގައި ވެސް ދަނޑުން ބޭރުގައި ވެސް. އަހަރެންގެ ފަރާތުން އެ އަމަލުތައް ފެނުނީ ތަކުރާރުކޮށް މެޗުތަކުގަޔާއި ސޯޝަލް މީޑިއާގައި އަހަންނަށް އަމާޒުކޮށް ހަޑިހުތުރު ގޮތަކަށް ދިމާކުރާތީ. މިގޮތަށް މިދިޔަ ދުވަސްތަކުގައި ކަންތައްތައް ވާތީ އަހަންނަށް ވަރަށް އަސަރުކޮށްފި. ބައެއް މީހުން އެބަހުރި އަހަރެންގެ ފައި ބިންދާލާނެ ކަމަށް ބުނެފައި. އަދި އަހަރެންގެ ދަރިފުޅަށް ކެންސަރު ޖެހޭނެނަމަ ހާދަ ރަނގަޅޭ ބުނެފައި. އަހަރެންގެ އާއިލާ އަށް މަރުގެ އިންޒާރުދީފައި. އެ ހުރިހާ ކަމެއް އެ ވަރުވެގެން އަހަރެންގެ ރުޅި ގަނޑު ކޮންޓްރޯލުން ނެއްޓީ."\nޝަކާ ބުނީ ފުޓްބޯޅައިގެ އިތުރުން ކޮންމެ ކަމެއްގައި ވެސް ކުރަން ޖެހޭނެ ކަމަކީ އިހުތިރާމްކުރުން ކަމަށާއި އެ ގޮތަށް އާސެނަލާ އެކު ކުރިއަށްދާން ބޭނުންވާ ކަމަށެވެ. އަދި އެންމެން އެކުގައި ޕޮޒިޓިވްކޮށް ކުރިއަށްދާން ޖެހޭ ކަމަށް ޝަކާ ބުންޏެވެ. މައާފަށް އެދުނުކަމުގައިވިޔަސް އާސެނަލް ލީގުގައި ކުރިއަށް ކުޅެން ހަމަޖެހިފައި އޮތް މެޗަށް ނެގި ސްކޮޑްގައި ޝަކާ ހިމަނާފައިނުވެ އެވެ.


kulhudhuffushi Hospital Gai Faruvaa Dhemun Dhiya Meeheh Covid Ah Fassi Vehjje - Vaguthu\nކުޅުދުއްފުށި ހޮސްޕިޓަލްގައި ފަރުވާދެމުން ދިޔަ މީހެއް ކޮވިޑަށް ފައްސިވެއްޖެ\nހދ. ކުޅުދުއްފުށި ރީޖަނަލް ހޮސްޕިޓަލްގައި ފަރުވާ ދެމުންދިޔަ މީހަކު ކޮވިޑް-19 އަށް ފައްސިވެއްޖެއެވެ.\nއެ ހޮސްޕިޓަލުން ހާމަކުރި ގޮތުގައި ކޮވިޑް ޖެހުނީ އުމުރުން 61 އަހަރުގެ އަންހެނަކަށެވެ. ރޯގާގެ އަލާމާތްތައް ހުރެގެން އޭނާ ސުންކު ނެގި އިރު، ފަރުވާ ދެމުން ދިޔައީ ކުޅުދުއްފުށި ރީޖަނަލް ހޮސްޕިޓަލްގެ އީރާރުގައެވެ.\nއެމީހާ އީއާރަށް ގެންދިޔައީ އިއްޔެ ހަވީރުގެ ވަގުތެއްގައެވެ.\nކުޅުދުއްފުށި ހޮސްޕިޓަލުން ކުރި ޓްވީޓެއްގައި ވަނީ ފައްސިވި މީހާއާއި އޭނާގެ އާއިލާ މީހުން އައިސޮލޭޝަން ފެސިލިޓީއަށް ގެންގޮސްފައިވާ ކަމަށެވެ.\nA 61y old female patient being treated at ER has been tested +ve for Covid-19. The patient was received by ER at 1605hrs. A sample was taken following shortness of breath & flu symptoms. The patient now has been transferred to the KPL isolation facility along with relatives. pic.twitter.com/VhC3BLFh3v\n— Kulhudhuffushi Regional Hospital (@KRHmv) July 12, 2021\nމި ވޭދަނައާ ގުޅިގެން ކުޅުދުފުށި ސިޓީ އަށް ވަކި ޚާއްސަ ފިޔަވަޅެއް އަދި އަޅާފައެއް ނުވެއެވެ.\nކޮވިޑާ ގުޅިގެން އެރަށް އެންމެ ފަހުން ބަންދު ކުރީ ޖޫން މަހުގެ ނުވަ ވަނަ ދުވަހުއެވެ. އެރަށް ބަންދުކުރީ، އެރަށާއި މާލެއާ ދެމެދު ދަތުރުކުރާ ބޯޓެއްގެ ފަޅުވެރިޔަކު ކޮވިޑް-19 އަށް ފައްސިވުމާއި ގުޅިގެންނެވެ. އޭގެ ފަހުން އެ ބޯޓުން އިތުރު ފަޅުވެރިންތަކަކާއި، މާލެ ދަތުރުކުރާ އެރަށު އެހެން ބޯޓެއްގައި މަސައްކަތް ކުރާ ފަޅުވެރިންތަކެއްވެސް ކޮވިޑަށް ފައްސިވިއެވެ. މިއާއެކު އެރަށުން ގިނަބަޔަކު ކޮވިޑަށް ފައްސިވިއެވެ.\nއާންމު ހާލަތަށް ރުޖޫއަވުމުން ކުޅުދުއްފުށި ހުޅުވާލީ 19 ދުވަހަށްފަހު ޖޫން 28 ގައެވެ. އޭގެފަހުން މިއީ އެ ސިޓީއިން ކޮވިޑަށް ފައްސިވި ފުރަތަމަ މީހާއެވެ.